
PREDGOVOR 
BISMILLAHIRRAHMANIRRAHIM 

Knjiga „Svjetlost imana i tame nifaka", je dio ciklusa 
tema koje je obradio glasoviti islamski učenjak savremenog 
doba dr. Seid Ali Vehf El-Kahtani, nama više poznat po 
široko rasprostranjenoj zbirci sunnetskih dova „Hisnul 
Muslim" (Zaštita svakog muslimana). Već je na našem jeziku 
izašla knjiga „Svjetlost Sunneta i tame bid'ata", od ovog 
istog autora, tako da bi bilo poželjno da se pojave i druge 
njegove knjige i teme. Primjetno je da je materija kojoj 
pristupa temeljito obrađena i na način kako če se njom, sa 
Allahovom, Subhanehu ve Teala, pomoći, moći okoristiti svako. 
Navođenje dokaza iz Kurana i Sunneta uz citiranje stavova 
autoritativnih islamskih učenjaka, posebno iz prvih generacija 
ovog Ummeta (es-selefu es-salih), jedna je od mnogobrojnih 
lijepih karakteristika ovog alima. 

Ovdje je obrađena i još jedna veoma važna tematska 
cjelina koja nosi naslov „ Svj etlost takvaluka i tame grij ešenj a" . 
Nije potrebno posebno naglašavati potrebu za pojašnjenjem 
ovih pitanja u svakom mjestu i vremenu, a posebno u ovom 
našem. Iman (čisto, čvrsto i izvorno vjerovanje) i takvaluk 
(bogobojaznost) su svakom muslimanu neophodni i nužni, a 
nifak (licemjerstvo) i griješenje su krajnje opasni i zlokobni. 

Ova knjiga bi se trebala naći u svakoj muslimanskoj 
kući, a njene poruke pretočene u djela. 

Neka nam Uzvišeni pomogne u svakom dobru i sačuva 
nas od svakog zla. Amin. 

Hafiz mi. Muhammed Fadil Porča 



SVJETLOST IMANA 

POJAM IMANA (ISTINSKOG VJEROVANJA) 

Pojam imana u arapskom jeziku i šerijatskoj 
terminologiji 

Iman u jeziku označava potvrdu. Jusuf ova braća su rekla 
svome ocu: „Ti nama ne vjeruješ." (Jusuf, 17) Tj., ne potvrđuješ 
ono što govorimo. 

Suština imana je sastavljena od govora i djela. 
Govora srca i jezika, djela srca i jezika, i djela tjelesnih 
organa. Ovo su četiri postavke koje obuhvataju čitav Islam. 

Prva: Govor srca. Tj., njegova potvrda, uvjerenje i 
vjerovanje. 

Druga: Govor jezika. Izgovaranje dva svjedočenja da 
nema drugog boga osim Allaha i da je Muhammed Allahov 
Poslanik, i priznavanje svega što ove riječi iziskuju. 

Treča: Djelo srca. To je nijjet (odluka, nakana), iskrenost, 
ljubav, podređenost, predanost Allahu, Azze ve Dželle, 
pouzdanje u Njega te sve što iziskuje i slijedi iz ovoga. 

Četvrta: Djelo jezika i tjelesnih organa. Djelo jezika se 
može ostvariti samo putem jezika kao što je učenje Kur'ana, 
ostalih zikrova, dova, istigfara itd.. 

Djela tjelesnih udova se mogu ostvariti samo putem njih, 
poput stajanja u namazu, pregibanja, sedžde, hodanje radi 
Allahovog zadovoljstva, kao što je koračanje ka džamijama, 
na hadždž, džihad na Allahovom putu, naređivanje dobra 
i zabrana zla, i druga djela koja su obuhvaćena hadisom o 
ograncima imana. 



Učenjak Abdur-Rahman ibn Nasir Es-Sadi, Allah mu se 
smilovao, kaže: „Iman je nedvojbeno potvrđivanje, potpuno 
priznanje svega što su Allah i Njegov Poslanik, sallallahu alejhi ve 
sellem, naredili da se vjeruje u njega, podređenost vanjštinom i 
nutrinom. To je potvrda srca i njegovo uvjerenje koje obuhvata 
djela srca, djela tijela. To podrazumijeva izvršavanje čitave 
Vjere. Zato su imami i ispravni prethodnici (selefu salih) 
govorili: „Imanje govor srca i jezika, i djela srca i jezika, i djela 
tjelesnih udova. Iman je govor, djelo, uvjerenje. Povećava se 
sa pokornošću, a smanjuje sa nepokornošću. On obuhvata 
uvjerenja, ponašanja i djela." 



RAZLIKA IZMEĐU IMANA I ISLAMA 

U šerijatskoj terminologiji iman ima dvije okolnosti. Prva 
je da se pod imanom stavi više pojedinaca bez povezanosti sa 
spomenom Islama. Tada se podrazumijeva čitava vjera, kao 
Što Allah, Azze ve Dželle, kaže, u prijevodu značenja ajeta: 

„Allah je zaštitnik onih koji vjeruju i On ih izvodi iz 
tmina na svjetlo, a onima koji ne vjeruju - zaštitnici su šejtani 
i oni ih odvode sa svjetla u tmine; oni će biti stanovnici 
Džehennema, oni će u njemu vječno ostati." (El Bekare, 257) 

Na ovo značenje su mislili ispravni prethodnici (selefu 
salih) govoreći: Imanje uvjerenje, govor i djelo. Sva djela ulaze 
pod pojam imana. 

Druga okolnost je da se spomenom imana poveže i 
Islam. Tada se iman tumači unutrašnjim uvjerenjima, kao što 
su vjerovanje u Allaha, Njegove meleke, objavljene Knjige, 
Njegove poslanike, Sudnji dan, određenje dobra i zla. Kao što 

Allah, Azze ve Dželle, kaže, u prijevodu značenja ajeta: „ A one koji 
vjeruju i čine dobra djela uvešćemo, sigurno, u džennetske bašče, 



kroz koje će rijeke teći; u njima će vječno i zauvijek ostati, a u njima 
će čiste žene imati, i debelu hladovinu ćemo ih uvesti." (En-Nisa, 57) 

Islam se tumači djelima tjelesnih udova kao što su 
izgovaranje šehadeta, namaz, zekat, post i hadždž, te ostala 
djela. Kao ŠtO Allah, Azze ve Dželle, kaže, u prijevodu značenja 
ajeta: „Muslimanima i muslimanka, i vjernicima i vjernicama, 
i poslušnim muškarcima i poslušnim ženama, i iskrenim 
muškarcima i iskrenim ženam, i strpljivim muškarcima i 
poniznim ženama,..." (El-Ahzab, 35) 

Kada se iman i Islam zajedno spomenu onda imaju 
i zajedničko značenje, a kada se spoje onda imaju različito 
značenje, kao što je primjer siromaha (fekir) i nevoljnika 
(miskina). Kada se spomene samo jedan od njih onda se 
podrazumijeva i drugi, a kada se oba zajedno spomenu svaki 
od njih ima svoje specifično značenje. 



PUTEVI POSTIZANJA I POVEĆANJA IMANA 

Imanje savršenstvo roba i putem njega se podižu njegovi 
stepeni na dunjaluku i Ahiretu. To je razlog i put svakog 
dobra, ubrzanog i odgođenog. Ne može se postići, ojačati i 
usavršiti osim spoznajom šta se od njega uzima. Postiže se, 
ojačava i povećava mnogim stvarima, a od njih su: 

Prvo: Poznavanje Allahovih Uzvišenih lijepih imena 
koja se navode u Kur'anu i Sunnetu, nastojanje da se shvate 
njihova značenja, da se putem njih čini ibadet Allahu. 

Allah, Azze ve Dželle, kaže, u prijevodu značenja ajeta: „Allah 
ima najljepša imena i vi Ga zovite njima, a klonite se onih 
koji iskreću Njegova imena - kako budu radili onako će biti 
kažnjeni! " (El-Araf,180) 



Vjerovjesnik, sallallahu alejhi ve sellem, kaže: „Allah, Azzeve 
Dželle, ima devedeset devet imena, stotinu manje jedno. Ko ih 
nauči ući će u Džennet." (Buhari, Muslim) 

Tj., ko ih memoriše, shvati njihova značenja i bude 
uvjeren u njih. Ko putem njih bude činio Allahu ibadete ući će 
u Džennet. Tako se zna da je to najveći izvor imana, sredstvo 
njegovog postizanja, ojačavanja i čvrstine. 

Spoznaja Allahovih, Azze ve Dželle, imena je osnova 
imana, a obuhvata tri vrste tevhida: Rububijjet, uluhijjet i el- 
esmaus-siffat. Ove vrste su okosnica, temelj i vrhunac imana. 

Kada god rob poveća spoznaju o Allahovim Uzvišenim 
imenima i svojstvima, poveća se i njegov iman. Njegovo 
uvjerenje postane jače. Vjernik treba uložiti krajnji trud 
i potencijale u spoznaji Allahovih imena i svojstava, bez 
upoređivanja Allaha sa nekim, negiranja nekih Njegovih 
imena ili svojstava, njihovog prilagođavanja ili iskrivljavanja. 

Drugo: Razmišljanje o Kur'anu općenito. Onaj koji 
razmišlja o Kur'anu neprestano će se okorištavati kur'anskim 
znanostima i spoznajama, čime će uvećati svoj iman. 

Također, isto će doživjeti kada pogleda njegov poredak 
i čvrstinu i da Kur'an sam sebe potvrđuje, da je sa sobom u 
saglasnosti i da u njemu nema oprečnosti i razilaženja. Kada 
to učini uvjerit će se da je od Allaha, a ovo je jedna od najvećih 
stvari koje ojačavaju iman. 

Treće: Poznavanje Vjerovjesnikovih, sallallahu alejhi ve 
sellem, hadisa koji pozivaju na znanje o vjerovanju i djelovanju. 
Sve su to stvari kojima se postiže i ojačava iman. 

Sto je veća spoznaja roba o Allahovoj Knjizi i Sunnetu 
Allahovog Poslanika, sallallahu alejhi ve sellem, veći je njegov 
iman i uvjerenje. 

Četvrto: Poznavanje Vjerovjesnika, sallallahu alejhi vesellem, 
i njegovih visokih moralnih osobina i savršenih epiteta. 



Ko ga uistinu spozna neće posumnjati u njegovu 
istinoljubivost i istinitost onoga s čime je došao u vidu Kur'ana 
i ispravne Vjere. 

Peto: Razmišljanje o kosmosu. Tj., razmišljanje o 
stvaranju nebesa i zemlje i različitih stvorenja koja se nalaze 
na njima. Gledanje u samoga čovjeka i njegove osobine. To 
je veoma jak motiv za vjerovanje, jer se u ovim postoječim 
stvarima pokazuje veličina stvaranja koja ukazuje na moć 
Stvoritelja i Njegovu veličinu, te ljepote, uređenost i čvrstinu 
koja zbunjuje razume. 

Također, treba gledati u ovisnost svih stvorenja i 
njihovu potrebu za Gospodarom u svim domenima njihovog 
života. Ta stvorenja ne mogu biti neovisna o njima koliko 
je treptaj oka. To kod roba iziskuje potpunu poniznost, 
mnoštvo dova, predanost i pokornost Allahu, Azze ve Dželle, 
u pridobijanju onoga za čime je potreban u vidu koristi svoje 
vjere i dunjaluka i odvraćanjem štete u pogledu njegove 
vjere i dunjaluka. To također uzrokuje čvrsto pouzdanje u 
Gospodara, potpuno povjerenje u Njegovo obećanje i veoma 
veliku želju za Njegovim dobrima. Na ovaj način se ostvaruje 
i jača iman. Također, treba da razmišlja o mnoštvu Allahovih 
općenitih i posebnih blagodati bez kojih nijedno stvorenje ne 
može ni koliko je treptaj oka. 

Šesto: Mnogo spominjanje Allaha, Azze ve Dželle, u svakom 
vremenu i upućivanje dove koja je ibadet. Spominjanje Allaha 
zasađuje drvo vjerovanja u srcu, napaja ga i jača. 

Sto više rob spominje Allaha, poveća se i njegov iman. 
Spominjanje Allaha biva u svim okolnostima, jezikom, srcem, 
djelom, stanjem. Čovjek će imati udio u imanu prema veličini 
njegovog udjela u ovom spomenu. 

Sedmo: Poznavanje prefinjenosti Islama. Vjera Islam 
je čitava prefinjena. Njegovo vjerovanje je najispravnije, 



najistinitije i najkorisnije, sistem ponašanja je najljepši, a djela 
i propisi su također najljepši i najpravedniji. Ovim pogledom 
Allah uljepšava vjerovanje u srcu roba i čini mu ga voljenim. 
Tako će pronaći slast imana, a njegova nutrina se uljepšati 
temeljima vjerovanja, njegovom suštinom, a njegova vanjština 
djelima imana. 

Osmo: Ulaganje truda za lijepo izvršavanje ibadeta 
Allahu, Azze ve Dželle, i činjenje dobra Njegovim stvorenjima. 
Čovjek će se truditi u ibadetu Allahu kao da Ga gleda. Ako 
to nije kadar učiniti predočit će sebi da ga Allah gleda. Trudit 
će se da upotpuni i usavrši djela, a isto je i sa činjenjem 
dobra prema ljudima, govorom, djelom, imetkom, ugledom, 
različitim koristima. 

Kada se bude lijepo odnosio prema ibedetu Stvoritelja 
činit će dobro i prema Njegovim stvorenjima i ustrajat će u 
tome snažnim vjerovanjem i uvjerenjem. To ga dovodi na 
stepen istinskog uvjerenja koji je najveći stepen uvjerenja. 
Osjetit će slast pokornosti, naći plod lijepog ophođenja a to je 
potpuni iman. 

Deveto: Da se čovjek okiti osobinama vjernika kao što 
je skrušenost u namazu i prisutnost srca u njemu, davanje 
zekata, udaljavanje od besposlica, a to je govor u kome 
nema dobra kao i svako djelo u kome nema dobra. Zapravo, 
musliman će govoriti i činiti dobro, a ostavljati zlo i u govoru 
i u djelu. Nema sumnje da sve to povećava iman i ojačava ga. 
Također, sustezat će se od razvrata, nastojati ispuniti emanete 
i ugovore. Čuvanje ovih stvari je jedan od znakova imana. 

Deseto: Poziv ka Allahu i Njegovoj vjeri, međusobno 
savjetovanje istinom i strpljivošću. Poziv u temelje vjere 
i pridržavanje uz njegova pravila, naređivanjem dobra 
i odvraćanjem od zla. Tako će rob upotpuniti sebe i 
upotpunjavati druge. 



Jedanaesto: Udaljavanje od ogranaka nevjerstva i 
licemjerstva, očitog griješništva i nepokornosti. Da bi se iman 
ostvario neophodno je činiti sve povode koji ga ojačavaju i 
uvećavaju, ali je i pored toga neophodno odstraniti zapreke i 
prepreke, a one su ostavljanje nepokornosti i pokajanje za one 
koje su se več desile. 

Čuvanje svih tjelesnih udova od zabranjenih stvari. 
Borba protiv smutnji, sumnji koja nastoji opovrgnuti i oslabiti 
znanje o vjerovanju, kao i borba protiv strasti koje slabe 
htijenja i vjerovanja. 

Dvanaesto : Približavanj e Allahu dobr ovolj nim dj elima 
nakon obaveznih, i davanje prednosti onome što Allah voli, 
nad svim onim što je mimo Njega prilikom naleta strasti. 

Trinaesto: Osamljivanje sa Allahom prilikom 
Njegovog spuštanja radi sašaptavanja, čitanje Njegovog 
govora, prisustvo srcem, ponašanje u skladu sa adabima 
ispravnoga obožavanja pred Njim, a zatim završetak toga 
traženjem oprosta i pokajanjem. 

Četrnaesto: Druženje sa istinoljubivim i iskrenim 
učenjacima, te uzimanje najljepših plodova njihovog govora, 
kao što se uzimaju najljepše vočke. 



PLODOVI I KORISTI IMANA 

Iman ima koristi i plodove koji se ne mogu pobrojati, 
niti sakupiti na jedno mjesto. Koliko samo tih koristi ima u 
srcu, tijelu, lijepom životu, dunjaluku i Ahiretu. Opčenito 
govoreći, dobro dunjaluka i Ahireta i otklanjanje svih zala 
spada u plodove imana. Od tih plodova i koristi su sljedeće: 



1. Priželjkivanje Allahove, Azze ve Dželle, zaštite. Uzvišeni 
kaže, u prijevodu značenja ajeta: ,,I neka se ničega ne boje i ni za 
čim nek ne tuguju Allahovi štićenici, oni koji budu vjerovali i 
koji se budu Allaha bojali. " (Junus, 62-63) 

Allah, Azze ve Dželle, također kaže, u prijevodu značenja ajeta: 
„ Allah je zaštitnik onih koji vjeruju i On ih izvodi iz tmina na 
svjetlo,..." (El Bekare, 257) 

Tj., izvodi ih iz tame nevjerstva na svjetlo imana, iz 
tame neznanja na svjetlo znanja, iz tame grijeha na svjetlo 
pokornosti, iz tame nemara na svjetlost budnosti i spomena. 

2. Zadobijanje Allahovog zadovoljstva. Allah, Azze ve 
Dželle, kaže, u prijevodu značenja ajeta: „A vjernici i vjernice su 
prijatelji jedni drugima, traže da se čine dobra djela, a od 
nevaljalih odvraćaju, i molitvu obavljaju i zekat daju, i Allahu 
i Poslaniku Njegovu se pokoravaju. To su oni kojima će se 
Allah sigurno smilovati." (Et-Tevba, 71) 

„Allah obećava vjernicima i vjernicama džennetske bašče 
kroz koje će rijeke teći, u kojima će vječno boraviti, i divne dvorove 
u vrtovima edenskim. A i malo naklonosti Allahove veće je od 
svega toga; to će, doista, uspjeh veliki biti!" (Et-Tevbe,72) 

Postigli su Allahovo zadovoljstvo i Njegovu milost 
i zadobili ova lijepa staništa svojim vjerovanjem, kojim su 
upotpunili svoje duše i upotpunili su jedni druge izvršavajući 
pokornost Allahu i pokornost Allahovom Poslaniku, sallallahu 
alejhi ve sellem, naređujući dobro i odvraćajući od zla. Zadobili 
su najveći uspjeh i spas. 

3. Potpun iman sprječava ulazak u Vatru. Slab iman 
sprječava da se vječno boravi u Vatri. Onaj ko bude vjerovao 
izvršavajući sve obaveze i ostavljajući sve zabrane neće ući u 
Vatru, kao što u Vatri neće vječno boraviti onaj u čijem srcu 
ima nešto imana. 

4. Allah od onih koji vjeruju otklanja sve neugodnosti, 



čuva ih od svih poteškoća i nedaća. On kaže, u prijevodu značenja 
ajeta: „Allah doista štiti vjernike, Allah sigurno ne voli ni 
jednog izdajnika, nezahvalnika." (El-Hadž, 38) 

Tj., od njih otklanja svaku nedaću, zlo ljudskih i džinskih 
šejtana, štiti ih od neprijatelja, štiti ih od nedaća prije nego što 
dođu. On odiže i umanjuje te neugodnosti nakon što dođu. 
Allah, Azze ve Dželle, kaže, u prijevodu značenja ajeta: „Poslije smo 
spašavali poslanike Naše i one koji su vjerovali. Eto tako, 
dužnost je naša da spasimo vjernike. " (Junus, 103) 

,,A riječ Naša je davno rečena o robovima Našim, o 
poslanicima: Oni će biti, doista, potpomognuti i vojska Naša 
će zacijelo pobijediti!" (Es-Saffat, 171-173) 

„...a onome koji se Allaha boji, On će izlaz naći." (Talak,2) 
Od svega onoga što ljudima predstavlja poteškoću. I kaže u 
prijevodu značenja ajeta: ,,A onome ko se Allaha boji, On će 
sve što mu treba učiniti dostupnim." (Talak, 4) 

Bogobojaznom vjerniku Allah olakšava i štiti ga od 
poteškoća, olakšava mu poteškoće, svakoj brizi daje rješenje, 
svakoj poteškoći izlaz i opskrbljuje ga odakle se i ne nada. 
Dokazi za ovo su mnogobrojni iz Kur'ana i Sunneta. 

5. Iman daje plod lijepoga života i na dunjaluku i na 
Ahiretu. Allah, Azze ve Dželle, kaže, u prijevodu značenja ajeta: 
„Onome ko čini dobro, bio muškarac ili žena, a vjernik je, Mi 
ćemo dati da proživi lijep život, i doista, ćemo ih nagraditi 
boljom nagradom nego što su zaslužili." (En-Nahl, 97) 

Jedna od specifičnosti vjerovanja jeste da postiže smiraj 
srca, njegovo raspoloženje i zadovoljstvo onim čime gaje Allah 
opskrbio. Te da se ne veže za druge. To je ustvari lijep život. 

Temelj lijepoga života jeste raspoloženje i smiraj srca i 
njegovo nezbunjivanje onim čime je zbunjen onaj koji nema 
ispravnog imana. 

Lijep život podrazumijeva lijepu i dozvoljenu opskrbu, 
zadovoljstvo s malim, sreću, slast ibadeta na dunjaluku, 
činjenje pokornosti i ushićenost s njome. Imam Ibn Kesir kaže: 



„Ispravno je da lijep život obuhvata sve spomenuto." 

Vjerovjesnik, sallallahu alejhi ve sellem, kaže: „Spasenje onaj 
ko prihvati Islam, ko bude dostatno opskrbljen i kome Allah 
da zadovoljstvo u onome što mu je podario." (Muslim) 

Također kaže, sallallahu alejhi ve sellem: „Allah sigurno neće 
nanijeti nepravdu vjerniku dobrim koje mu dadne na dunjaluku 
i za koje će biti nagrađen na Ahiretu. Kafir se hrani dobrim, ali 
ga ne čini radi Allaha na dunjaluku, sve dok ne dođe na Ahiret 
kada neće imati dobra kojim će biti nagrađen." (Muslim) 

6. Sva djela i verbalni izrazi bivaju ispravni i upotpunjeni 
prema unutrašnjem osjećaju u srcu onoga ko ih čini u vidu 
imana i iskrenosti. Allah, Azze ve Dželle, kaže, u prijevodu 
značenja ajeta: „Ko bude dobra djela činio i uz to vjernik bio, 
trud mu neće lišen nagrade ostati, jer smo mu ga sigurno Mi 
pribilježili." (El-Enbija, 94) 

Tj., neće negirati njegov trud niti zapostaviti njegovo 
djelovanje, nego će ga uvišestručiti shodno jačini njegovog 
vjerovanja. Allah, Azze ve Dželle, kaže, u prijevodu značenja ajeta: 
„ A onaj ko želi onaj svijet i trudi se da ga zasluži, a vjernik je, 
trud će mu hvale vrijedan biti." (El-Isra, 19) 

Trud je za Ahiret, to je djelovanje svim onim djelima 
kojima se približava Ahiretu i koje je Allah propisao jezikom 
Njegovog Vjerovjesnika Muhammeda, sallallahu alejhi ve sellem. 

7. Onoga ko nosi iman u svom srcu Allah će uputiti na 
Pravi put. Na Pravom putu će ga uputiti na istinsko znanje 
i postupanje po njemu. Za prihvatanje onoga što je Allahu 
omiljeno i stalnom izražaju zahvalnosti. 

Prihvatat će neugodnosti i nedaće sa zadovoljstvom i 
strpljivošću. Allah, Azze ve Dželle, kaže, u prijevodu značenja ajeta: 
„One koji vjeruju i čine dobra djela Gospodar njihov će na 
Pravom putu podržati, zato što vjeruju, rijeke će teći ispred 
njih u džennetima zadovoljstva." (Junus, 9) 

Imam Ibn Kesir, Allah mu se smilovao, kaže: „Moguće je da 



harf 'ba' ovdje bude uzročan, pa bi glasilo: Prema njihovom 
vjerovanju na dunjaluku Allah će ih na Sudnjem danu uputiti 
na Pravi put (Sirati ćuprija) sve dok ga ne pređu i završe u 
Džennetu. Moguće je, da je ovdje harf 'ba' za ispomoć, kao 
što kaže Mudžahid (Jehdihim rabbuhum bi imanihim). Bit će im 
svjetlo pomoću kojeg će ići. " 

Također je rečeno da će se čovjeku prikazati njegovo 
djelo u lijepome liku i prijatnom vjetru, kada ustane iz kabura 
koji će blago oko njega puhati i obradovati ga svakim dobrom. 
Reći će mu: „Ko si ti?" A on će odgovoriti: „Ja sam tvoje dobro 
djelo.", pa će mu se načiniti svjetlo ispred njega sve dok ga ne 
uvede u Džennet. 

8. Istinsko vjerovanje daje plod Allahove ljubavi prema 
robu i daje da bude voljen u srcima vjernika. Koga Allah zavoli, 
zavole ga vjernici. Tako postigne sreću i spas. Mnogobrojne 
su koristi iz ljubavi prema vjernicima: Lijepa pohvala, dova za 
vjernika, mrtvog ili živog. Allah, Azze ve Dželle, kaže, u prijevodu 
značenja ajeta: „One koji su vjerovali i dobra djela činili, Milostivi 
će sigurno voljenim učiniti." (Merjem, 96) 

9. Zadobijanje vodstva u Vjeri. I ovo je od plodova 
vjerovanja, tj., da Allah vjernicima koji su upotpunili svoje 
vjerovanje, znanjem i djelom, da jezik koji samo istinu govori 
i da ih učini predvodnicima koji po Njegovoj naredbi upućuju 
druge i da budu slijeđeni u tome. Allah, Azze ve Dželle, kaže: 
„Između njih smo Mi vođe određivali i oni su, odazivajući se 
zapovijedi Našoj, na Pravi put upućivali, jer su strpljivi bili i u 
dokaze Naše čvrsto vjerovali." (Es-Sedžda, 24) 

Sa strpljenjem i uvjerenjem postiže se vodstvo u vjeri, 
jer je vrhunac i potpunost imana u strpljenju i uvjerenju. 

10. Podizanje stepena. Allah, Azze ve Dželle, kaže, u prijevodu 
značenja ajeta: „Allah će na visoke stepene uzdignuti one među 
vama koji vjeruju i kojima je dato znanje." (Mudžadela, 11) 



Oni su na najvišem stepenu od svih stvorenja kod 
Allaha, Azze ve Dželle, i kod Njegovih robova na dunjaluku i 
Ahiretu. Ovo uzdignuće su postigli sa ispravnim vjerovanjem, 
znanjem i uvjerenjem. 

11. Radost počasti od Allaha i potpuna sigurnost u 
svakom pogledu, kao što Allah, Azze ve Dželle, kaže, u prijevodu 
značenja ajeta: ,,A ti obraduj vjernike." (Et-Tevbe, 112) 

Ovo je spomenuto u općenitom smislu kako bi 
obuhvatilo i ubrzano i odgođeno dobro. Ograničio ga je u 
sljedećim riječima. Npr.: ,,A one koji vjeruju i dobra djela čine, 
obraduj džennetskim baščama. . ." (El-Bekare, 25) 

Njima pripada apsolutna i ograničena radost, i njima 
pripada apsolutna bezbjednost na dunjaluku i Ahiretu, 
kao što se navodi u primjeru Allahovih, Azze ve Dželle, riječi, 
u prijevodu značenja ajeta: „Biće sigurni samo oni koji vjeruju i 
vjerovanje svoje s mnogoboštvom ne miješaju, oni će biti na 
Pravom putu." (El-An'am, 82) 

Njima pripada ograničena bezbjednost kao što se navodi 
U primjerima Allahovih, Azze ve Dželle, riječi, u prijevodu značenja 
ajeta: „ . . . neka se zato oni koji vjeruju i dobra djela čine ničega 
ne boje i ni za čim nek ne tuguju." (El-An'am, 48) 

Otklonio je od njih strah od onoga što ih čeka u budućnosti 
i tugu od onoga što je prošlo, kako im se upotpunjuje 
bezbjednost, a vjerniku pripada potpuna bezbjednost i na 
dunjaluku i na Ahiretu, pripada mu radosna vijest o svakom 
dobru. 

12. Putem imana se postiže višestruka nagrada, te 
potpunost svjetla pomoću kojeg rob hodi u toku svog života i 
kojim će hoditi na Sudnjem danu. 

Na dunjaluku ide pomoću svjetla svoga znanja i 
istinskog vjerovanja, a kada se na Sudnjem danu pogase sva 
svjetla ići će sa svojim svjetlom preko Sirat ćuprije sve dok ne 
dođe do Kuće počasti i blagodati. 



Tako je Allah uzročno vezao oprost za vjerovanje. Kome 
oprosti njegova ružna djela spasit će se od kazne i postići 
najveću nagradu. Uzvišeni kaže, u prijevodu značenja ajeta: „A 
one koji vjeruju i dobra djela čine, obraduj džennetskim 
baščama. . ." (El-Bekare, 25) 

13. Postizanje spasa i Upute za vjernike povodom 
njihovog vjerovanja. Allah, Azze ve Dželle, poslije spomena 
vjerovanja vjernika, onako kako je to objavljeno Muhammedu, 
sallallahu alejhi ve sellem, i kako je to objavljeno onima prije njega, 
u vidu vjerovanja u nevidljivo, obavljanje namaza i davanja 
zekata, kaže, u prijevodu značenja ajeta: „O vi koji vjerujete, Allaha se 
bojte i u Poslanika Njegova vjerujte, On će vam dvostruku milost 
Svoju darovati, i daće vam svjetlo pomoću kog ćete ići, i oprostiće 
vam, jer Allah prašta i samilostan je." (Hadid, 28) 

„Njima će Gospodar njihov na Pravi put ukazati i oni će 
ono što žele ostvariti." (El-Bekare, 5) 

Ovo je potpuna uputa i savršeni spas. Nema puta ka 
Uputi i spasu osim putem potpunoga vjerovanja. 

14. Okorištavanje poukama jedan je od plodova 
vjerovanja. Uzvišeni kaže, u prijevodu značenja ajeta: ,,I nastavi 
savjetovati, savjet će vjernicima, doista, koristiti." (Darijat, 55) 

Ovo je zato, jer vjerovanje podstiče onoga ko ga nosi u 
svome srcu na pridržavanje Istine, njeno slijeđenje, znanjem 
i djelom. Sa njim je veliki aparat i priprema za prihvatanje 
korisnih savjeta. Kod njega nema zapreke koja ga sprječava 
da prihvati Istinu niti da po njoj postupa. 

15. Iman podstiče onoga ko ga nosi u svome srcu da 
zahvaljuje u stanju izobilja i da bude strpljiv u stanju oskudice, 
te da zarađuje dobro u svim vremenima. 

Allah, Azze ve Dželle, kaže, u prijevodu značenja ajeta: „Nema 
nevolje koja zadesi Zemlju i vas, a koja nije, prije nego što 
je damo, zapisana u Knjizi, to je Allahu, uistinu, lako, da 



ne biste tugovali za onim što vam je promaklo, a i da se ne 
biste previše radovali onome što vam On dade. Allah ne voli 
nikakve razmetljivce, hvalisavce." (El-Hadid, 22-23) 

„Nikakva nevolja se bez Allahove volje ne dogodi, a On 
će srce onoga koji u Allaha vjeruje uputiti, Allah sve dobro 
zna." (Et-Tagabun,ll) 

Da nema drugog ploda imana, do utjehe onome ko ga 
u srcu nosi prilikom nedaća i neugodnosti kojima je svako 
izložen u svakom vremenu, druženje sa imanom i uvjerenjem 
bi bilo najveća utjeha. 

Vjerovjesnik, sallallahu alejhi ve sellem, kaže: „Čuditi se 
vjerniku jer je za njega sve dobro, a to nema niko drugi osim 
vjernika. Ako se nađe u izobilju zahvaljuje i to mu je dobro. 
Ako ga snađe oskudica strpi se, pa je to opet dobro za njega." 
(Muslim) 

Zahvala i strpljenje su sjecište svakoga dobra. Vjernik 
iskorištava dobra u svakom vremenu, zarađuje u svim 
okolnostima. U blagodatima i izobilju mu se objedinjuju dvije 
blagodati: Blagodat postizanja onoga što mu je omiljeno i 
blagodat upute na zahvalu koja je na višem stepenu od toga. 
Time mu se upotpunjuje blagodat. 

Prilikom nastupanja oskudice objedinjuju mu se tri 
blagodati: Blagodat potiranja loših djela, blagodat zadobijanja 
stepena strpljivosti koja je veća od toga i blagodat lahkoga 
pretrpljivanja nedaće, jer kada zna da će dobiti nagradu i kada 
se uvježbao biti strpljiv nedaća mu biva isuviše lahka. 

16. Ispravno vjerovanje odbacuje sumnje i nedoumice, 
bori se i prekida sve sumnje koje se nađu pred mnogim 
ljudima i štete im u njihovoj vjeri. 

Za bolesti sumnji koje bacaju ljudski i džinski šejtani, te 
duše koje su sklone zlu, nema drugog lijeka osim ostvarenja 
imana. 



Allah, Azze ve Dželle, kaže, u prijevodu značenja ajeta: 
„Pravi vjernici su samo oni koji u Allaha i Poslanika 
Njegova vjeruju, i poslije više ne sumnjaju, i bore se na 
Allahovom putu imecima svojim i životima svojim. Oni su 
iskreni." (Hudžurat, 15) 

Liječenje ovih šejtanskih prišaptavanja biva sa: 

1. Prekidanje šejtanskih prišaptavanja 

2. Traženje utočišta od zla onoga koji nabacuje ova 
prišaptavanja, a to je šejtan 

3. Čvrsto držanje za čisto vjerovanje uz izgovaranje 
Amentu billahi 

4. Završavanje sa razmišljanjem o tim vesvesama 

17. Vjerovanje u Allaha, Azze ve Dželle, je utočište za 
vjernike u svemu onome što ih snađe, bilo da se radi o radosti, 
žalosti, strahu, sigurnosti, pokornosti, nepokornosti i ostalim 
stvarima koje svako mora doživjeti. Prilikom prijaznosti i 
radosti nalaze utočište u vjerovanju, zahvaljivat će Allahu 
i iznositi Njegove pohvalne osobine. Koristit će blagodati 
u onome što On voli, a prilikom neugodnosti i tuge naći će 
utočište opet u imanu, i to s nekoliko aspekata. Tražit će utjehu 
u vjerovanju i njegovoj slasti. 

Tražit će utjehu u posljedicama nedaća, a to je nagrada. 
Tugu i razočarenje će dočekati sa raspoloženjem srca i 
povratkom na lijep život koji se odupire tugi. Tražit će utočište 
u istinskom vjerovanju prilikom straha. U njemu će naći 
smiraj i to će im još više povećati vjerovanje, čvrstinu, snagu i 
hrabrost. Nestat će straha koji ih je snašao kao što Allah, kaže 
o ashabima: „One kojima je, kad su im ljudi rekli: Neprijatelji 
se okupljaju zbog vas, treba da ih se pričuvate! - to učvrstilo 
vjerovanje, pa su rekli: Dovoljan nam je Allah i divan je On 
Gospodar! I oni su se povratili obasuti Allahovim blagodatima 
i obiljem, nikakvo ih zlo nije zadesilo i postigli su da Allah bude 
njima zadovoljan, Allah je neizmjerno dobar." (Ali Imran, 173) 



18. Ispravno vjerovanje sprječava roba da zapadne u 
uništavajuće grijehe. Od Ebu Hurejre, radijAllahu anhu, prenosi 
se da je Allahov Poslanik, sallallahu alejhi ve sellem, rekao: 
„Bludnik dok čini blud nije vjernik. Dok krade nije vjernik. 
Dok pije alkohol nije vjernik." (Muslim) 

Kome se ovo desi, dešava mu se zbog slabosti njegovog 
imana, nestanka njegovog svjetla i stida od Allaha. Ovo je 
poznato i očevidno. Ispravno i iskreno vjerovanje popraćeno 
je stidom od Allaha, ljubavlju prema Njemu i jakoj nadi 
u Njegovu nagradu i strah od Njegove kazne. Željom za 
postizanjem mora svjetlosti, ove stvari naređuju onome 
ko ima vjerovanje da čini svako dobro, a odvaračaju ga od 
svakoga zla. 

19. Najbolja stvorenja su dvije grupe onih koji vjeruju. 
Od Ebu Musaa , radijAllahu anhu, se prenosi da je Allahov 
Poslanik, sallallahu alejhi ve sellem, rekao: „Primjer vjernika koji 
uči Kur'an je kao primjer utrudže. Miris mu je lijep i okus 
mu je lijep. Primjer vjernika koji ne uči Kur'an je kao primjer 
datule koja nema mirisa ali je slatkog okusa. Primjer munafika 
koji uči Kur'an je poput rjehana čiji je miris lijep, a okus gorak. 
A primjer munafika koji ne uči Kur'an je kao primjer hanzale 
koja nema mirisa a okus joj je gorak." (Muslim) 

Ljudi se dijele na četiri vrste: 

Prvi: Oni koji su dobri i čije dobro prelazi na druge. Ovo je 
najbolji dio ljudi. Vjernik koji uči Kur'an i naučava vjerske nauke 
koristan je sebi, a i drugima. Blagoslovljen je gdje god bio. 

Drugi: Dobar u duši, nosi dobro ali je vjernik koji nema 
znanja kojeg bi prenio na druge. Ovo su dva dijela koja 
predstavljaju najbolja stvorenja. Dobro koje je u njima vraća 
se na njihov krnjavi iman. Njihovo dobro je prelazno na druge 
shodno stanju vjernika. 



Treći: To je onaj koji nema dobra, ali njegova šteta ne 
prelazi na druge. 

Četvrti: Onaj koji je zao prema sebi, ali i prema drugima. 
Ovo je najgori dio ljudi. 

Svo dobro potječe od imana i popratnih stvari koje su 
vezane za iman, a zlo se vraća na gubitak imana i osobine koje 
su mu suprotne. 

20. Iman daje plod zadobivanja namjesništva na zemlji. 
Allah, Azze ve Dželle, kaže, u prijevodu značenja ajeta: „Allah 
obećava da će one među vama koji budu vjerovali i dobra 
djela činili sigurno namjesnicima na Zemlji postaviti, kao što 
je postavio namjesnicima one prije njih, i da će im zacijelo 
vjeru njihovu učvrstiti, onu koju im On želi, i da će im sigurno 
strah bezbjednošću zamijeniti, oni će samo Meni ibadet činiti, 
i neće druge Meni ravnim smatrati. A oni koji i poslije toga 
budu nezahvalni - oni su pravi griješnici." (En-Nur, 55) 

21. Putem imana Allah daje pobjedu robu. Allah, Azze ve 
Dželle, kaže, u prijevodu značenja ajeta: „ . . . a dužnost Nam je bila 
vjernike pomoći." (Er-Rum, 47) 

22. Iman daje plod ponosa robu. Allah, Azze ve Dželle, 
kaže, u prijevodu značenja ajeta: ,,A snaga je u Allaha i Poslanika 
Njegova, i u vjernika, ali licemjeri neće da znaju." (Munafikun, 8) 

23. Iman daje plod da nevjernici ne zavladaju vjernicima. 
Allah, Azze ve Dželle, kaže, u prijevodu značenja ajeta: „ A Allah neće 
dati priliku nevjernicima da unište vjernike." (En-Nisa, 141) 

24. Potpuna bezbjednost i Uputa. Allah, Azze ve Dželle, 
kaže, u prijevodu značenja ajeta: „Biće sigurni samo oni koji vjeruju 
i vjerovanje svoje s mnogoboštvom ne miješaju, oni će biti na 
Pravom putu. " (El-An'am, 82) 



25. Čuvanje truda vjernika. Allah, Azze ve Dželle, kaže, u 
prijevodu značenja ajeta: „One koji budu vjerovali i dobra djela 
činili - Mi doista nećemo dopustiti da propadne nagrada 
onome koji je dobra djela činio." (El-Kehf, 30) 

26. Povećanje imana za vjernike. Allah, Azze ve Dželle, 
kaže, u prijevodu značenja ajeta: „A kada bude objavljena neka 
sura, ima ih koji govore: „Kome je od vas ova učvrstila 
vjerovanje?" - Sto se tiče vjernika, njima je učvrstila vjerovanje, 
I oni se raduju." (Et-Tevbel24) 

27. Spas vjernika. Allah, Azze ve Dželle, u priči o Junusu 
kaže, u prijevodu značenja ajeta: „Odazvasmo i tegobe ga spasismo, 
eto tako Mi spašavamo vjernike." (El-Enbija, 88) 

28. Velika je nagrada za one koji nose istinsko vjerovanje 
U srcima. Allah, Azze ve Dželle, kaže, u prijevodu značenja ajeta: „ . . . a 
Allah će sigurno vjernicima veliku nagradu dati." (En-Nisa, 146) 

29. Privrženost onih koji nose iman u svojim srcima 
Allahu, Azze ve Dželle. To je posebna privrženost. Privrženost 
upućenosti, nadahnuća i ispravnosti. Allah, Azze ve Dželle, kaže, 
u prijevodu značenja ajeta: „ . . . jer Allah je na strani vjernika." (El- 
Enfal, 19) 

30. Nosioci imana su sigurni od straha i tuge. Allah, Azze 
ve Dželle, kaže, u prijevodu značenja ajeta: „ . . . neka se zato oni koji 
vjeruju i dobra djela čine ničega ne boje i ni za čim nek ne 
tuguju." (El-En'am,48) 

31. Velika nagrada. Allah, Azze ve Dželle, kaže, u prijevodu 
značenja ajeta: „... I vjernicima koji čine dobra djela donosi 
radosnu vijest da ih čeka nagrada velika." (El-Isra, 9) 

32. Nagrada na koju se neće prigovoriti. Allah, Azze ve 



Dželle, kaže, u prijevodu značenja ajeta: „One koji vjeruju i dobra 
djela čine zbilja čeka nagrada neprekidna." (Fussilet, 8) 

33. Kur'an je Uputa i milost za vjernike. Allah, Azze ve 
Dželle, kaže, u prijevodu značenja ajeta: „O ljudi, već vam je stigla 
poruka od Gospodara vašeg i lijek za vaša srca i uputstvo i 
milost vjernicima." (Junus, 57) 

Lijek i milost: „Mi objavljujemo u Kur'anu ono što je 
lijek i milost vjernicima, a nevjernicima on samo povećava 
propast." (El-Isra, 82) 

On je njima Uputa i lijek. 

34. Nosioci imana imaju sljedeće: „Oni su zbilja 
pravi vjernici, njih počasti, i oprost, i obilje plemenito kod 
Gospodara njihova čekaju." (El-Enfal, 4) 



OGRANCI IMANA 

Iman ima mnogobrojne ogranke, a to nam ukazuje da 
kada se iman pojedinačno spomene podrazumijeva čitavu 
Vjeru. Vjerovjesnik, sallallahu alejhi ve sellem, je općenito i 
pojedinačno pojasnio ogranke imana. 

Općenito: Od Ebu Hurejre, radijAllahu anhu, prenosi se 
da je Allahov Poslanik, sallallahu alejhi ve sellem, rekao: „Iman 
se sastoji od sedamdeset i nekoliko ogranaka, a stid je jedan 
ogranak imana." 

U drugoj predaji stoji: „Iman je sedamdeset i nekoliko, 
odnosno šezdeset i nekoliko ogranaka. Najbolji je izgovaranje, 
la ilahe illallah, a najmanji uklanjanje onoga što smeta s puta. 
Stid je jedan dio imana." (Muslim) 

Imam Ebu Bekr El-Bejheki spominje sedamdeset sedam 
ogranaka imana. Mi ćemo navesti u sažetijem obliku sve ove 
ogranke. 



1. Vjerovanje u Allaha, Azze ve Dželle 

2. Vjerovanje u poslanike 

3. Vjerovanje u meleke 

4. Vjerovanje u Časni Kur'an i sve objavljene Knjige 

5. Vjerovanje o određenje dobra i zla od Allaha, Azze ve 
Dželle 

6. Vjerovanje u Sudnji dan 

7. Vjerovanje u proživljenje poslije smrti 

8. Vjerovanje da će ljudi biti iskupljeni nakon što budu 
proživljeni iz svojih kaburova ka Mjestu stajanja 

9. Vjerovanje da je kuća i utočište vjernika Džennet, a 
da je kuća i utočište nevjernika Džehennem 

10. Vjerovanje u obaveznost ljubavi prema Allahu, Azze 
ve Dželle 

11. Vjerovanje u obaveznost straha od Allaha, Azze ve 
Dželle 

12. Vjerovanje u obaveznost nade od Allaha, Azze ve 
Dželle 

13. Vjerovanje u obaveznost oslanjanja na Allaha, Azze 
ve Dželle 

14. Vjerovanje u obaveznost ljubavi prema 
Vjerovjesniku, sallallahu alejhi ve sellem 

15. Vjerovanje u obaveznost respektiranja 
Vjerovjesnika, sallallahu alejhi ve sellem, njegovog 
poštivanja bez pretjerivanja 

16. Ljubav čovjeka prema svojoj Vjeri tako da mu 
bacanje u Vatru bude draže od nevjerstva 

17. Traženje znanja, a to je spoznaja Allaha, Njegove 
Vjere i Njegovog Vjerovjesnika, sallalllahu alejhi ve 
sellem, uz argumente iz Kur'ana i Sunneta 

18. Sirenje znanja i podučavanje ljudi 

19. Respektovanje Časnoga Kur'ana njegovim 
naučavanjem i podučavanjem drugih, poštivanjem 
njegovih granica i propisa, znanjem o njegovom 
halalu i haramu, uvažavanjem njegovih poznavaoca 



i njegovo memorisanje 

20. Čistoća i stalno čuvanje abdesta 

21. Redovno obavljanje pet namaza 

22. Izdvajanje zekata 

23. Post, obavezni i dobrovoljni 

24. Itikaf 

25. Hadždž 

26. Džihad na Allahovom putu 

27. Stražarenje na Allahovom putu (čuvanje granica) 

28. Čvrstina pred neprijateljem i izbjegavanje bježanja 
sa bojnog polja 

29. Izdvajanje petine ratnog plijena vođi ili njegovom 
zamjeniku, za one koji su ubrali ratni plijen 

30. Otpuštanje roba radi približavanju Allahu , Azze ve 
Dželle 

31. Obavezni iskupi za prekršaje, a oni su u Kur'anu 
i Sunnetu četiri: Iskup za ubistvo, iskup za zihar, 
iskup za zakletvu, iskup za spolni odnos u toku 
posta mjeseca ramazana 

32. Izvršavanje ugovora 

33. Pobrajanje Allahovih blagodati i obavezna zahvala 
na njima 

34. Čuvanje jezika od onoga za čime nema potrebe 

35. Čuvanje povjernih stvari i obaveza njihovog 
isporučivanja vlasnicima 

36. Zabrana ubijanja i zločina prema drugima 

37. Zabrana bluda i obaveznost neporočnosti 

38. Čuvanje ruke od zabranjenih imetaka, a u to spada 
zabrana krađe, putnog razbojništva, mita, uzimanje 

onoga na što čovjek sa stanovišta Serijata nema pravo 

39. Obaveznost suzdržljivosti u jelu i piču i 
izbjegavanje onoga što nije dozvoljeno od njih 

40. Izbjegavanje zabranjene i pokuđene odjeće i 
posuđa 

41. Zabrana igara i razonode suprotnih Serijatu 



42. Umjerenost u trošenju i zabrana nepravednog 
jedenja imetka 

43. Zabrana potkradanja i zlobe 

44. Zabrana narušavanja časti ljudi i obaveza 
izbjegavanja zapadanja u njih 

45. Iskrenost djela Allahu, Azze ve Dželle, i ostavljanje 
pretvaranja 

46. Radost dobru, a žalost pred lošim 

47. Liječenje svakoga grijeha iskrenim pokajanjem 

48. Prinošenje žrtava, a one su općenito hedj, kurban i 
akika 

49. Pokornost nadređenima 

50. Pridržavanje onoga na čemu je zajednica 

51. Pravedno suđenje među ljudima 

52. Naređivanje dobra i zabranjivanje zla 

53. Saradnja u dobru i bogobojaznosti 

54. Stid 

55. Dobročinstvo prema roditeljima 

56. Održavanje rodbinskih veza 

57. Lijepo ponašanje 

58. Lijepo ophođenje sa robljem 

59. Poštivanje prava vlasnika robija nad robovima 

60. Izvršavanje prava djece i porodice 

61. Zbližavanje sljedbenika Islama i međusobna ljubav, 
širenje selama i rukovanje 

62. Odgovaranje na selam 

63. Obilazak bolesnog 

64. Dženaza namaz umrlim pripadnicima Kible 

65. Nazdravljanje onome ko kihne 

66. Udaljavanje od nevjernika onih koji nered čine i 
grubost prema njima 

67. Počašćivanje komšije 

68. Počaščivanje gosta 

69. Prekrivanje griješnika 

70. Strpljivost u nedaćama i ono čemu nefs (duša) teži 



u vidu naslade ili strasti 

71. Skromnost i kratkotrajno nadanje 

72. Zdrava ljubomora i ostavljanje rasprave 

73. Udaljavanje o pretjerivanja 

74. Darežljivost 

75. Samilost prema maloljetnom i poštivanje starijeg 

76. Popravljanje međusobnih odnosa muslimana 

77. Da čovjek musliman voli svome bratu muslimanu 
što voli i sebi, a da mrzi za njega što mrzi i sebi 



OSOBINE VJERNIKA 

Vjernici imaju prefinjene osobine i velika djela. Allah , 
Azze ve Dželle, ih je opisao i iznio pohvalu o njima. Od ovih 
osobina koje se mogu navesti za primjer a ne da bi se sve 
pobrojale, su: „ I pokoravajte se Allahu i Poslaniku, ako ste 
pravi vjernici. Pravi vjernici su samo oni čija se srca strahom 
ispune kad se Allah spomene, a kad im se riječi Njegove 
kazuju, vjerovanje im učvrščuju i samo se na Gospodara 
svoga oslanjaju." (Enfal, 1-2) 

U ovim ajetima su iznesene velike osobine vjernika: 

1. Pokornost Allahu i Njegovom Poslaniku, sallallahu 
alejhi ve sellem 

2. Bojazan i strah od Allaha, Azze ve Dželle 

3. Povećavanje imana prilikom slušanja Kur'ana i 
njihovo pomno razmišljanje o njemu 

4. Pouzdanje i oslanjanje na Allaha , Azze ve Dželle, uz 
izvršavanje potrebnih povoda 

5. Obavljanje namaza, farzova i nafila sa vanjskim i 
unutrašnjim djelima (djela srca i tjelesnih udova) 

6. Obavezno trošenje poput zekata, iskupa, trošenje na 
one koje je dužnost skrbiti, sadaka na putu dobra 



Drugo: Allah, Azze ve Dželle, kaže, u prijevodu značenja ajeta: 
,,A vjernici i vjernice su prijatelji jedni drugima, traže da se 
čine dobra djela, a od nevaljalih odvraćaju, i molitvu obavljaju 
i zekat daju, i Allahu i Poslaniku Njegovu se pokoravaju. To 
su oni kojima će se Allah sigurno smilovati. Allah je doista 
Silan i Mudar." (Et-Tevbe, 71) 

U ovom ajetu su velike osobine kojima su se vjernici 
okitili, a one su: 

1. Prijateljstvo, ljubav i pomaganje vjernika 

2. Naređivanje dobra, a dobro je sveobuhvatan naziv za 
sve ono što je poznato kao lijepo i ispravno, u vidu ispravnog 
vjerovanja, dobrih djela i pohvalnih moralnih osobina 

3. Zabrana zla, a ono predstavlja sve što je u suprotnosti 
i oprečnosti dobru u vidu neispravnog vjerovanja, prljavih 
djela i pokuđenih moralnih osobina 

4. Obavljanje namaza sa vanjskim i unutrašnjim djelima, 
bilo da je riječ o farzu i nafili 

5. Davanje zekata onome kome pripada tj. za osam 
različitih kategorija 

6. Pokoravanje Allahu, Azze ve Dželle, i Njegovome 
Poslaniku, sallallahu alejhi ve sellem, i pridržavanje toga U svim 
okolnostima 

Treće: Allah, Azze ve Dželle, kaže, u prijevodu značenja ajeta: 
„Allah je od vjernika kupio živote njihove i imetke njihove u 
zamjenu za Džennet koji će im dati, oni će se na Allahovom 
putu boriti, pa ubijati i ginuti. On im je to zbilja obećao 
u Tevratu i Indžili i Kur'anu, a ko od Allaha dosljednije 
ispunjava obećanje Svoje? Zato se radujte pogodbi svojoj koju 
ste s njim ugovorili, i to je veliki uspjeh." (Et-Tevbe, 111) 

„Oni se kaju, i Njemu ibadet čine, i Njega hvale, i 
poste, i molitvu obavljaju, i traže da se čine dobra djela, a 
od nevaljalih odvraćaju i Allahovih propisa se pridržavaju. 
A vjernike obraduj." (Et-Tevbe, 112) 



Iz ova dva ajeta se jasno očituju velike osobine onih, koji 
u svojini srcima nose vjerovanje, a to je na sljedeći način: 

1. Pokajanje od svih grijeha i pridržavanje pokajanja u 
svim vremenima 

2. Obožavanje Allaha, Azze ve Dželle, izvršavanjem 
svih obaveza, pohvalnih djela i udaljavanje od svih zabrana 
i pokuđenosti u svakom vremenu. Tako će rob postati 
pobožnjak 

3. Zahvala Allahu u izobilju i oskudici i iznošenje 
njegovih pohvalnih osobina u pogledu blagodati, priznanje 
očitih i skrivenih blagodati 

4. Putovanje radi traženja znanja, hadždža i umre, 
džihada, održavanja rodbinskih odnosa i si., kao i Serijatom 
utemeljeni dobrovoljni post 

5. Mnogostruko obavljanjenamaza,koji sadrži pregibanje 
i sedždu. 

6. Naređivanje dobra, a u njega spadaju sva obavezna i 
pohvlana djela 

7. Zabranjivanje zla, a u njega spada sve ono što su Allah 
i Njegov Poslanik, sallallahu alejhi ve sellem, zabranili 

8. Naučavanje granica koje je Allah objavio Svome 
Poslaniku, sallallahu alejhi ve sellem, te svih naredbi, zabrana 
i propisa koji u to spadaju ili ne. Pridržavanje toga 
podrazumijeva činjenje jednih a ostavljanje drugih djela 

Četvrto: Allah, Azze ve Dželle, kaže, u prijevodu značenja 
ajeta: „Ono što žele vjernici će postići, oni koji molitvu svoju 
ponizno obavljaju, i koji ono što ih se ne tiče izbjegavaju, i 
koji milostinju udjeljuju, i koji stidna mjesta svoja čuvaju, 
osim od žena svojih ili onih koje su u posjedu njihovu, oni, 
doista, prijekor ne zaslužuju. A oni koji i pored toga traže, oni 
u zlu sasvim pretjeruju, i koji o povjerenim im emanetima i 
obavezama svojim brigu brinu, i koji molitve svoje na vrijeme 
obavljaju, oni su dostojni nasljednici, koji će Džennet nasljediti, 
oni će u njemu vječno boraviti." (El-Muminun, 1-11) 



Ove osobine u ovima ajetima su sljedeće: 

1. Skrušenost u namazu, prisutnost srca pred Allahom, 
Azze ve Dželle, tokom namaza 

2. Udaljavanje od besmislica u kojima nema dobra. Onaj 
ko se udaljava od besmislica, udaljava se i od zabranjenog 
prema prioritetu 

3. Izdvajanje zekata na imetak i pročišćenje duše od 
prljavih moralnih osobina i to njihovim izbjegavanjem 

4. Čuvanje spolnih organa od zinaluka i izbjegavanje 
povoda za to, kao što je pogled, osamljivanje i dodir 

5. Čuvanje povjerenih stvari, svejedno odnosilo se na 
Allahova prava ili prava Njegovih robova. Ajet je generalan. 

6. Čuvanje izvršavanja ugovora između roba i Allaha, te 
između čovjeka i drugih robova 

7. Redovno obavljanje namaza uz pažnju na njegove 
temelje, uslove, obaveze i pohvalna djela 

Postoje i druge osobine vjernika spomenute u Allahovoj, 
Azze ve Dželle, Knjizi. Molim Allaha da mene i sve ostale 
muslimane uputi na ove prefinjene osobine. 



TAMA NIFAKA (LICEMJERSTVO,DVOLIČNJAŠTVO) 



Pojam nifaka 

Pojam nifaka u arapskom jeziku i šerijatskoj 
terminologiji 

Nif ak u arapskom jeziku označava tunel u zemlji koji je 
iskopan do jednog mjesta, a ima izlaz i na drugo mjesto. Od 
ovih riječi nastala je izvedenica nifak u Vjeri. Nifak je djelo 
munafika, a označava ulazak u Islam na jedan, a izlazak iz 
Islama na drugi način. 

U hadisu koji se prenosi od Ebu Seida el-Hudrija, 
Allahov Poslanik, sallallahu alejhi ve sellem, kaže: „Sigurno će te 
slijediti običaje onih prije vas, pedalj po pedalj, lakat po lakat, 
pa čak kada bi ušli u gušterovu rupu vi biste ih slijedili." 
Rekli smo: „Allahov Poslanice, je li se to odnosi na Židove i 
krščane?" Odgovorio je: „Pa na koga drugog." (Muslim) 

Nifak u šerijatskoj terminologiji, kao što kaže Imam Ibn 
Kesir, označava pokazivanje dobra a skrivanje zla. 

Postoji nekoliko vrsta nifaka: Nifak u uvjerenju, a on če 
čovjeka odvesti u vječnu Vatru. Nifak u djelima je jedan od 
največih grijeha. 

Ibn Džurejdž kaže: „Kod munafika je govor suprotan 
njegovom djelu, tajnost njegovoj javnosti, ulazak njegovom 
izlasku, njegovo prisustvo njegovom odsustvu." 

Dvije su vrste nifaka: Veliki koji izvodi iz Vjere, i mali 
koji ne izvodi iz Vjere. 



Pojam zindika (heretika), otpadnika od Vjere 

Zindik (otpadnik od Vjere) je u osnovi onaj koji ne 
vjeruje u Ahiret, Allahovo gospodarstvo, koji krije nevjerstvo, 
a pokazuje iman. 

Sejhul-islam Ibn Tejimijje, Allah mu se smilovao, kaže: 
„Zindik kod islamskih pravnika označava munafika koji je 
bio u doba Vjerovjesnika, sallallahu alejhi ve sellem, javno iznoseći 
svoj Islam, a skrivajući nevjerstvo, svejedno da lije sakrio neku 
od vjera, poput judaizma, kršćanstva i dr., ili opovrgavao i 
negirao Tvorca, Povratak i dobra djela. Ima ljudi koji govore 
da je zindik onaj koji poriče i opovrgava, a ovaj termin često 
koriste apologetičari i obični ljudi, te oni koji prenose fraze 
drugih ljudi. Međutim, zindik o čijem su propisu govorili 
islamski pravnici je onaj prvi, jer im je cilj bio napraviti razliku 
između vjernika i nevjernika, otpadnika i onoga ko se zadržao 
u vjeri, ko je to javno obznanio a ko je to sakrio. U ovom 
propisu učestvuju sve vrste nevjernika i otpadnika bez obzira 
na njihove različite stepene u nevjerstvu i otpadništvu. Allah, 
Azze ve Dželle, obavještava da se nevjerstvo može povećati, 
kao što obavještava da se i iman može povećati. „ . . . samo se 
povećava nevjerovanje." (Et-Tevbe, 37) 

Onaj koji ostavlja namaz i druge temelje Islama ili koji 
čini velike grijehe. Također obavijestio je o povećanju kazne 
za neke nevjernike u odnosu na druge, i to na Ahiretu u 
riječima: „One koji nisu vjerovali i koji su od Allahova puta 
odvraćali Mi ćemo dvostrukom kaznom kazniti zato što su 
pravili smutnju." (En-Nahl, 88) 

Ovo je temelj kojeg je potrebno spoznati. On je veoma 
važan za ovu tematiku. Mnogi koji su govorili na temu 
vjerovanja i nevjerovanja izvodeći iz vjere sljedbenike strasti 
nisu se osvrnuli na ovu tematiku i nisu napravili razliku 
između propisa sa vanjskim i untrašnjim značenjem iako je 
razlika između njih potvrđena sasvim pouzdanim šerijatskim 



tekstovima i poznatim konsenzusom učenjaka. To je čak, 
nužno poznata i naočigled shvatljiva činjenica u vjeri Islamu. 
Ko o ovome razmisli, znat če da su mnogi sljedbenici strasti 
i novotarija, ipak vjernici ali griješnici i zalutale neznalice od 
dijela onoga s čime je došao Poslanik, sallallahu alejhi ve sellem. 
Sljedbenik strasti i novotarija može biti i nevjernik, zindik, 
koji skriva suprotno onome što iznosi." 



Vrste nifaka 

Dvije su vrste nifaka: Nifak koji izvodi iz Vjere, i nifak 
koji ne izvodi iz Vjere. 

Veliki nifak 

Ova vrsta podrazumijeva da čovjek javno ispolji 
vjerovanje u Allaha, Azze ve Dželle, Njegove meleke, Njegove 
kitabe, Njegove poslanike, Sudnji dan, te određenje dobra 
i zla, a skriva nešto što je tome u potpunosti ili dijelom 
oprečno. Ovo je nifak koji je bio u doba Poslanika, sallallahu 
alejhi ve sellem, i Kur'an je objavljen o pokudi i proglašavanju 
munafika nevjernicima. Obavijestio je da su oni na najnižem 
stepenu Vatre. 

Sejhul-islam Ibn Tejmijje, spominje neke oblike velikog 
nifaka, pa kaže: „Jedna vrsta nifaka je veliki nifak i takav 
munafik će biti na najnižem stepenu Vatre, poput nifaka 
Abdullaha ibn Ubejja i drugih. Kada ovakav munafik iskaže 
utjerivanje u laž Poslanika, sallallahu alejhi ve sellem, negiranje 
dijela s čime je došao, mržnju prema njemu, neuvjerenost u 
obaveznost pokoravanja Poslaniku, sallallahu alejhi ve sellem, 
radost nazadovanjem Vjere, žalost napredovanjem Vjere i 
slično, onaj ko ovo zastupa nije ništa do otvoreni neprijatelj 
Allaha i Njegovog Poslanika, sallallahu alejhi ve sellem. Ovaj obim 
nifka je bio prisutan u doba Allahovog Poslanika, sallallahu 



alejhi ve sellem, i nije nikada nestao, već je i postao veći nego u 
njegovo, sallallahu alejhi ve sellem, doba..." 

Muhammed ibn Abdulvehhab, Allah mu se smilovao, kaže: 
„Šest je vrsta nifaka u uvjerenju: Utjerivanje Poslanika, sallallahu 
alejhi ve sellem, u laž, negiranje ijednog dijela s čime je došao 
Poslanik, sallallahu alejhi ve sellem, mržnja prema Poslaniku, 
sallallahu alejhi ve sellem, mržnja onoga s čime je došao Poslanik, 
sallallahu alejhi ve sellem, radost nazadovanju Poslanikove, 
sallallahu alejhi ve sellem, Vjere, mržnja pobjede Poslanikove, 
sallallahu alejhi ve sellem, Vjere. Ovo je šest vrsta nifaka, a onaj ko 
ga zastupa će biti na najnižem stepenu Džehennema." 

Iz govora ova dva imama mogu se kao rezime iznijeti 
vrste i opisi velikoga nifaka, a one su: 

1. Utjerivanje Poslanika, sallallahu alejhi ve sellem, u laž 

2. Utjerivanje u laž ijednog dijela onoga s čime je došao 
Poslanik, sallallahu alejhi ve sellem 

3. Mržnja prema Poslaniku, sallallahu alejhi ve sellem 

4. Mržnja pa makar ijednog dijela onoga s čime je 
došao Poslanik, sallallahu alejhi ve sellem 

5. Radost nazadovanju Poslanikove, sallallahu alejhi ve 
sellem, Vjere 

6. Mržnja pobjede Poslanikove, sallallahu alejhi ve sellem, Vjere 

7. Neuvjerenost u obaveznost potvrđivanja onoga o 
čemu je Poslanik, alejhi sellem, donio obavijesti 

8. Neuvjerenost u obaveznost pokoravanja u onome što naređuje 
Postoje i druga djela na koja ukazuju Časni Kur'an ili 

čisti Sunnet, da su od velikog nifaka koji izvodi iz islama. 

Mali nifak 

To je nifak u djelima, a podrazumijeva da se čovjek 
pokaže dobrim u javnosti, a skriva ono što je tome suprotno. 
Temelji ovoga nifaka vraćaju se na hadis Abdullaha ibn Omera 
i Aiše, a ima ih pet vrsta: 



1. Da pričajući laže onome ko mu vjeruje 

2. Kada obeća, iznevjeri, a dvije su vrste toga 

a) Da nešto obeća, a nema namjeru da ispuni to obećanje 
i ovo je najgore iznevjeravanje. Kada bi rekao: 'Uradit ću to i 
to, inšaAllah.' A ima namjeru da to ne uradi, smatra se lažju i 
iznevjeravanjem, kao što kaže imam El-Evza'i 

b) Da obeća i ima namjeru da ispuni obećanje, a zatim 
mu se ukaže prilika i iznevjeri bez opravdanog razloga 

3. Kada se raspravlja, oda se griješništvu, a pod 
griješništvom se misli da namjerno zastrani od istine, pa tako 
istina postane neistina, a neistina istina. Sve je ovo poziv na laž 

4. Kada napravi ugovor, prevari i ne izvrši ugovoreno. 
Prevara je zabranjena u svakom ugovoru među muslimanima 
ili sa nemuslimanima, pa makar druga strana ugovora bio 
nevjernik 

5. Prevaraipronevjerapovjernihstvari. Kada se muslimanu 
nešto dadne na povjerenje, dužnost mu je to izvršiti 

Rezime ovoga rečenog, je da sav mali nifak potječe 
od različitosti javnog i tajnog djela, razilaženja srca i jezika, 
ulaska i izlaska. 

Zato je dio ispravnih prethodnika (selefu salih) govorio: 
„Nifak u skrušenosti je da vidiš skrušeno tijelo, a srce nije 
skrušeno." 

Ovaj nifak ne izvodi iz vjere Islama i on nije nifak u 
pravom smislu riječi, jer se od Abdullaha ibn Omera , radij Allahu 
anhu, prenosi da je Allahov Poslanik, sallallahu alejhi ve sellem, 
rekao: „Ko bude imao četiri osobine, uistinu je pravi munafik, 
a kod koga bude jedna od ovih osobina imat će osobinu nif aka 
sve dok je ne ostavi: Kada priča laže, kada napravi ugovor 
prevari, kada obeća iznevjeri i kada se raspravlja oda se 
griješenju." (Buhari,Muslim) 

Hadis Ebu Hurejre, radijAllahu anhu, u kome se kaže 
da je Allahov Poslanik, sallallahu alejhi ve sellem, rekao: „Tri su 



obilježja munafika: Kada govori laže, kada obeća iznevjeri i 
kada mu se nešto povjeri prevari." (Buhari, Muslim) 

Razlika između velikog i malog nifaka: 

1. Veliki nifak izvodi iz Vjere, a mali ne izvodi 

2. Veliki nifak poništava sva djela 

3. Veliki nifak predstavlja različitost unutrašnjeg i 
vanjskog uvjerenja, a mali predstavlja različitost untrašnjeg i 
vanjskog djelovanja bez različitosti u uvjerenju 

4. Veliki nifak vodi u vječnu Vatru, ako čovjek umre na 
njemu 

5. Veliki nifak ne proizilazi od vjernika, a mali može 
proizači od vjernika 

6. Za veliki nifak, u većini slučajeva onaj ko ga zastupa 
se ne kaje, a ako se pokaje, prilikom suđenja postoji razilaženje 
oko njegovoga pokajanja u vanjštini, jer je to nemoguće znati 
pošto se munafici uvijek predstavljaju u svjetlu Islama. 



OSOBINE MUNAFIKA 

Munafici imaju mnogobrojne osobine. Allah, Azze ve 
Dželle, ih je pojasnio u Svojoj Časnoj Knjizi, a pojasnio ih je i 
Vjerovjesnik, sallallahu alejhi ve sellem. Nema sumnje da Allahov 
, Azze ve Dželle, spomen osobina munafika ima mnogobrojne 
koristi, a od njih su: 

1. Allahova, Azze ve Dželle, blagodat prema vjernicima, 
jer ih On obavještava o stanjima i osobinama munafika kako 
bi se od njih udaljili 

2. Prijetnja vjernicima da ne krenu putevima munafika i 
upozorenje na preuzimanje njihovih osobina 

3. Podsticaj vjernika na iskrenost prema Allahu, Azze ve Dželle, 
pročišćenje njihove nutrine i pokornost njihovih lica Allahu 



Osobine munafika su mnogobrojne, a za primjer 
navodimo neke od njih: 

Prva: Allah, Azze ve Dželle, kaže, u prijevodu značenja ajeta: 
„Ima ljudi koji govore: „Vjerujemo u Allaha i u onaj svijet!" 
- a oni nisu vjernici. Oni nastoje da prevare Allaha i one koji 
vjeruju, a oni, i ne znajući, samo sebe varaju." (El-Bekare, 8-9) 

Iz ovih ajeta se očituje da su osobine munafika sadržane 
u sljedećem: 

1. Govore: „Vjerujemo u Allaha i Sudnji dan", ali nisu 
vjernici 

2. Pokušaju prevariti Allaha i vjernike 

3. U njihovim srcima je bolest 

4. Kada im se kaže da ne čine nered na zemlji, oni 
odgovore: „Mi samo red uspostavljamo." 

5. Kada im se kaže: „Vjerujte kao što ljudi vjeruju", oni 
odgovore: „Zar ćemo vjerovati kao što vjeruju luđaci?" 

6. Kada susretnu vjernike, kažu: „Mi vjerujemo.", a kada 
se osame sa svojim velikanima i poglavarima, kažu: „Mi smo 
sa vama, mi se samo izigravamo." 

7. Kupuju zabludu za uputu, pa njihova trgovina neće 
imati zarade i neće biti upućeni 

Druga: Allah, Azze ve Dželle, kaže, u prijevodu značenja ajeta: 
„Ima ljudi čije te riječi o životu na ovom svijetu oduševljavaju 
i koji se pozivaju na Allaha kao svjedoka za ono što je u srcima 
njihovim, a najljući su protivnici." (El-Bekare, 204) 

„ A kada mu se rekne: „Boj se Allaha!" - on onda iz inada 
griješi. Njemu je dosta Džehennem, a on je, doista, grozno 
boravište." (El-Bekare, 206) 

Iz ovih ajeta se očituju sljedeće osobine munafika: 

1. Lijep i zadivljujući govor koji ostavlja dojma na srca 

2. Allahovo posredovanje, jer on svjedoči ovome govoru 
i bilježi ga. Ovo je najveći zločin prema Allahu, Azze ve Dželle 



3. Vještost u raspravljanju i velika snaga uvjeravanja 
kako bi se dotuklo svako protivljenje koje stoji na putu 
njihovoga cilja 

4. Kada se sakriju i odu od ljudi, trude se u činjenu 
nepokornosti u vidu širenja nereda po zemlji 

5. Kada im se naredi bogobojaznost, uzohole se i obuzme 
ih ponositost griješenja. Tako zajedno objedinjuju nedjela i 
oholost 

Treća: Allah, Azze ve Dželle, kaže, u prijevodu značenja 
ajeta: „Bolnu patnju navijesti licemjerima, koji prijateljuju s 
nevjernicima, a ne s vjernicima! Zar kod njih traže snagu, a 
sva snaga pripada samo Allahu." (En-Nisa, 138-139) 

Osobine munafika koje se navode u ova dva ajeta su: 

1. Prijateljuju, vole i pomažu nevjernike 

2. Ponose se nevjernicima i od njih pomoć traže 

Četvrta: Allah, Azze ve Dželle, kaže, u prijevodu značenja ajeta: 
„Licemjeri misle da će Allaha prevariti, i On će ih za varanje 
njihovo kazniti. Kada ustaju da molitvu obave, lijeno se dižu, 
i samo zato da bi se pokazali pred svijetom, A Allaha gotovo 
da i ne spomenu." (En-Nisa, 142) 

„Neodlučni su kome će se privoljeti, da li ovima ili 
onima. A onoga koga Allah u zabludi ostavi, ti nećeš naći 
načina da ga na Pravi put uputiš." (En-Nisa, 143) 

Iz ova dva ajeta očituju se sljedeće osobine munafika: 

1. Pokušavaju prevariti Allaha, a On će njih prevariti 

2. Kada ustaju na namaz, ustaju lijeno 

3. Pretvaraju se pred ljudima svojim djelima 

4. Allaha spominju samo malo 

5. Uvijek se dvoume između skupine vjernika i nevjernika 



Peta: Allah, Azze ve Dželle, o munaficima kaže, u prijevodu 
značenja ajeta: „Reci: „Trošili milom ili silom, od vas se neće 
primiti, jer ste vi opak narod." A prilozi njihovi neće biti 
primljeni zato što u Allaha i u Njegova Poslanika ne vjeruju, 
što s predanošću molitvu ne obavljaju i što samo preko volje 
udjeljuju." (Et-Tevbe, 53-54) 

Iz ova dva ajeta se očituju ružna svojstva munafika, a 
od njih su: 

1. Allah ih je opisao kao očite griješnike, pa kaže: „Vi ste 
uistinu očiti griješnici." 

2. Ne vjeruju u Allaha i Njegovog Poslanika, sallallahu 
alejhi ve sellem 

3. Na namaz dolaze uvijek lijeno 

4. Udjeljuju iz svoga imetka uvijek sa mrzovoljom 

U ovim osobinama je krajnja pokuda munafika i onih 
koji postupaju po njihovim djelima. Svaka osoba treba da se 
udalji od griješenja, da vjeruje u Allaha i Njegovog Poslanika, 
sallallahu alejhi ve sellem, da dolazi na namaz aktivna tijela i srca. 
Treba da dijeli imetak širokogrudno, postojana srca nadajući 
se nagradi od Allaha Jedinog. Ne treba da se poistovjećuje sa 
munaficima. 

Šesta: Allah, Azze ve Dželle, kaže, u prijevodu značenja ajeta: 
„Licemjeri se plaše da se vjernicima ne objavi sura koja bi im 
otkrila ono što je u srcima licemjera. Reci: „Samo se vi rugajte, 
Allah će doista na vidjelo iznijeti ono čega se vi plašite."" (Et- 
Tevbe,64) 

„A ako ih zapitaš, oni će sigurno reći:„Mi smo samo 
razgovarali i zabavljali se." Reci:„Zar se niste Allahu i riječima 
Njegovim i Poslaniku Njegovu rugali? Ne ispričavajte se! 
Jasno je da ste nevjernici, a tvrdili ste da ste vjernici." Ako 
nekima od vas i oprostimo, druge ćemo kazniti zato što su 
krivci." (Et-Tevbe, 65-66) 



Munafici se ismijavaju sa Allahom i Njegovim 
Poslanikom, sallallahu alejhi ve sellem, i vjernicima, ali ih je 
Allah, Azze ve Dželle, obrukao pojašnjavajući njihove osobine 
vjernicima. 

Sedma: Allah, Azze ve Dželle, kaže, u prijevodu značenja ajeta: 
„Licemjeri i licemjerke slični su jedni drugima, traže da se čine 
nevaljala djela, a odvračaju od dobrih, i ruke su im stisnute, 
zaboravljaju Allaha, pa je i On njih zaboravio. Licemjeri 
su zaista pravi nevjernici. Licemjerima i licemjerkama i 
nevjernicima Allah prijeti džehennemskom vatrom, vječno če 
u njoj boraviti, dosta če im ona biti! Allah ih je prokleo, i njih 
čeka patnja neprekidna." (Et-Tevbe, 67-68) 

Iz ova dva ajeta očituju se neke osbine munafika: 

1. Munafici su zaštitnici jedni drugih 

2. Naređuju zlo, a zabranjuju dobro 

3. Ne udjeljuju sadaku i ne čine dobročinstva. Oni su 
najškrtiji ljudi 

4. Zaboravili su na Allaha, pa Ga samo malo spominju, 
pa je i On njih zaboravio lišavajući ih Svoje milosti i ne 
navodeći na dobro 

5. Munafici su očiti griješnici 

Osma: Allah, Azze ve Dželle, kaže, u prijevodu značenja ajeta: 
„One koji vjernike ogovaraju zato što zekat daju, a rugaju se 
i onima koji ih s mukom daju, Allah će kazniti za izrugivanje 
njihovo, i njih čeka patnja nesnosna. Molio ti oprosta za njih ili 
ne molio, molio čak i sedamdeset puta, Allah im neće oprostiti, 
zato što u Allaha i Njegova Poslanika ne vjeruju. A Allah neće 
ukazati na Pravi put nevjernicima." (Et-Tevbe, 79-80) 

Osobine munafika koje se očituju iz ova dva ajeta su: 
1. S podozrenjem gledaju one koji dobrovoljno daju 
sadaku, kao i onoga koji mnogo udjeljuje, govoreći: Sa ovim 



udjeljivanjem želi pretvaranje u reputaciju. S podozrenjem 
gledaju i onoga siromaha koji daje malo, govoreći: Allahu nije 
potrebna milostinja ovoga 

2. Ismijavanje s vjernicima 

3. Ne vjeruju u Allaha i Njegovog Poslanika, alejhi sellam 

Deveta: Allah, Azze ve Dželle, kaže, u prijevodu značenja ajeta: 
,,A kad bude objavljena koja sura, samo se zgledaju:„Da li 
vas ko vidi? " - I onda se udaljuju. Neka Allah srca njihova 
bez podrške ostavi, zato što su od onih ljudi koji neće da 
razumiju." (Et-Tevbe, 127) 

Kada se objavi sura, munafici pogledaju jedni u druge 
bivajući sigurnim da će ostaviti djelovanje po njoj čekajući 
zgodnu priliku da se sakriju od očiju vjernika. Zatim polahko 
umaknu i udalje se, pa ih je Allah kaznio kaznom koja je 
shodna njihovim djelima. Kao što su se udaljili od djela, 

Allah je njihova srca okrenuo i odvratio od Istine. Zato što 
oni ne shvataju ono što će im koristiti, a da shvataju kada bi se 
objavila sura povjerovali bi u nju i potčinili se njenoj naredbi. 

Allah, Azze ve Dželle, kaže, u prijevodu značenja ajeta: 
„Ima onih koji dolaze da te slušaju, ali čim se od tebe 
udalje, pitaju one kojima je dano znanje:„Sta ono on maloprije 
reče? " To su oni čija je srca Allah zapečatio i koji se za strastima 
svojim povode." (Muhammed, 16) 

„Reci ti Meni ko će uputiti onoga koji je strast svoju za 
boga svoga uzeo, onoga koga je Allah, znajući ga, u zabludi 
ostavio i sluh njegov i srce njegovo zapečatio, a pred oči 
njegove koprenu stavio? Ko će mu,ako neće Allah, na Pravi 
put ukazati? Zašto se ne urazumite?" (El-Džasije, 23) 

Deseta: Vjerovjesnik, sallallahu alejhi ve sellem, kaže: „To 
je namaz munafika koji sjedi i čeka sve dok sunce ne bude 
između dva šejtanova roga, a zatim ustane i skljuca četiri 
rek'ata spominjući Allaha sasvim malo." (Muslim) 



Iz ovog hadisa očituju se dvije osobine munafika, one su: 

1. Odgađanja namaza iz njegovog propisanog vakta 

2. Brzinsko obavljanje namaza (poput kljucanja) u kojem 
se Allah samo malo spominje 

Jednaesta: Allahov Poslanik, sallallahu alejhi ve sellem, kaže: 
„Najteži namaz munaficima jesu jacija i sabah. A da znaju 
kolika je nagrada za njih došli bi na ove namaze, pa makar 
i puzeći." (Buhari, Muslim) 

Sve ove osobine su navedene kao primjeri, a stvarne 
osobine munafika su mnogobrojne u Allahovoj, Azze ve Dželle, 
Knjizi i Sunnetu Njegovog Poslanika, sallallahu alejhi ve sellem. 
Molimo Allaha za oprost i spas na dunjaluku i Ahiretu. 

Iz prethodno rečenog može se reći da su osobine 
munafika općenito sljedeće: 

1. Pozivaju se na iman, a lažu 

2. Pokušavaju prevariti Allaha i vjernike, a varaju sami 
sebe 

3. U njihovim srcima je bolest, pa im je Allah povećao 
bolest 

4. Pozivaju se na popravljanje stanja, a oni nered čine 

5. Optužuju vjernike za suludost 

6. Ismijavaju se sa vjernicima 

7. Kupuju zabludu za Uputu 

8. Njihov govor je lijep, a najžešći su protivnici 

9. Pozivaju Allaha za svjedoka za ono što je u njihovim 
srcima, a oni lažu 

10. Spretni su u raspravljanju s neistinom 

11. Kada se sakriju od ljudi ulažu trud u neistinu 

12. Kada im se kaže: Bojte se Allaha, obuzme ih 
ponositost u griješenju 

13. Prijateljuju sa nevjernicima, pomažu ih i služe 



14. Ponose se nevjernicima i od njih pomoć traže 

15. Kada ustaju na namaz ustaju lijeno 

16. U svojim djelima se pretvaraju pred ljudima 

17. Allaha malo spominju 

18. Dvoume se između nevjernika i vjernika 

19. Ne vjeruju u Allaha i Njegovog Poslanika, sallallahu 
alejhi ve sellem 

20. Munafici su očiti grješnici 

21. Troše svoje imetke sa mrzovoljom 

22. Munafici su zaštitnici jedni drugih 

23. Škrtare i ne troše na putevima dobra 

24. Naređuju zlo, a zabranjuju dobro 

25. Zaboravili su Allaha, pa je i On njih zaboravio 

26. S podozrenjem gledaju one vjernike koji 
dobrovoljno udjeljuju 

27. Odgađaju namaz od njegovog propisanog vremena 

28. Namaz obavljaju poput kljucanja životinje i u 
njemu spominju Allaha samo malo 

29. Najteži namazi su im jacija i sabah 

30. Izostaju za zajedničkog namaza 

31. Njihova srca su tvrda, a pameti manjkave 

32. Nisu zadovoljni Islamom kao vjerom 

33. Od Vjere uzimaju samo ono što odgovara njihovim 
željama 

34. Govore ono što ne rade 

35. U miru pokazaju hrabrost, a u ratu su kukavice 

36. Ne traže suda od Allaha i Njegovog Poslanika, 
sallallahu alejhi ve sellem 

37. Osjećaju nelagodu i stiješnjenost u dušama od 
presude Allaha i Njegovog Poslanika, alejhi sellam 

38. Odvaraćaju vjernike od džihada 

39. Gube nadu u Allahovu milost i ne nadaju se 
Njegovoj pomoći 

40. Svojom borbom ciljaju ovaj dunjaluk, a kada 
izgube nadu i u njega onda postanu destruktivni 



41. Kada se raspravljaju očito griješe 

42. Bore se protiv Islama i njegovih sljedbenika na 
skriven način i to pod imenom Islama 

43. Njih interesuju samo lične koristi 

44. Vrijeđaju iskrene učenjake optužujući ih za laž i 
mjenjanje činjenica 

45. Potiču sumnje oko Islama kako bi ljude odvratili od 
ulaska u njega 

46. Mrze one koji pomažu Vjeru 

47. Kada pričaju lažu 

48. Nastoje iznevjeriti Allaha, Njegovog Poslanika i 
vjernike 

49. Iznevjeravaju obečano 

50. Svaki munafik ima dva lica: Jedno lice za vjernika, a 
jedno za neprijatelja Vjere 

51. Ne shvataju ono u čemu im je korist, niti slušaju 
ono što če im korisititi. Ne gledaju u Allahove 
dokaze koji ukazuju na Njegovu moč 

52. Izvrću zakletvu u govoru zato što znaju da se srca 
vjernika ne mogu s njima smiriti 

53. Srca su im nemarna prema dobru, a tijela ne idu 
prema njemu 

54. Najprljaviji su srcima, a najljepši tijelima 

55. U sebi skrivaju dvoličnjaštvo, pa ga je Allah otkrio 
na njihovim licima i jezicima 

56. Krše ugovore radi dunjaluka 

57. Ismijavaju se Časnom Kur'anu 

Ovo su osobine munafika, pa ih se, muslimanu, čuvaj 
prije nego što ti dođe Suđeni čas. 



Posljedice i štete nifaka 

Nifak ima opasne posljedice i kobne štete, a od njih su: 



1. Veliki nifak uzrokuje strah i strepnju u srcima. Allah, 
Azze ve Dželle, kaže, u prijevodu značenja ajeta: „Licemjeri se plaše 
da se vjernicima ne objavi sura koja bi im otkrila ono što je u 
srcima licemjera. Reci: „Samo se vi rugajte, Allah će doista na 
vidjelo iznijeti ono čega se vi plašite."" (Et-Tevbe,64) 

2. Veliki nifak iziskuje Allahovo prokletstvo. Allah, 
Azze ve Dželle, kaže, u prijevodu značenja ajeta: „Licemjerima i 
licemjerkama i nevjernicima Allah prijeti džehennemskom 
vatrom, vječno če u njoj boraviti, dosta če im ona biti! Allah ih 
je prokleo, i njih čeka patnja neprekidna." (Et-Tevbe, 68) 

3. Veliki nifak munafika izvodi iz Islama jer skriva 
nevjerstvo a pokazuje dobro. Ovo je i gore od otvorenoga 
nevjerstva. Allah, Azze ve Dželle, kaže, u prijevodu značenja ajeta 
: „Licemjeri če na samom dnu Džehennema biti i ti im nećeš 
zaštitnika naći." (En-Nisa, 145) 

4. Veliki nifak neće biti oprošten od Allaha ako čovjek 
u njemu umre, jer je gori od otvorenoga nevjerstva kojem 
Uzvišeni Allaha kaže, u prijevodu značenja ajeta: „Onima koji neće 
da vjeruju i koji čine nepravdu Allah doista neće oprostiti i 
neće im put pokazati, osim puta u Džehennem, u kome će 
vječno i zauvijek ostati, to je Allahu lako." (En-Nisa, 168-169) 

5. Veliki nifak iziskuje džehennemsku patnju za 
munafika i zabranjuje mu Džennet. Uzvišeni kaže, u prijevodu 
značenja ajeta: „Allah će sigurno zajedno sastaviti u Džehennemu 
licemjere i nevjernike." (En-Nisa, 140) 

6. Veliki nifak munafika vječno vodi u Vatru, i iz nje 
nikada neće izaći. Allah, Azze ve Dželle, kaže, : „Licemjerima 
i licemjerkama i nevjernicima Allah prijeti džehennemskom 
vatrom, vječno će u njoj boraviti, dosta će im ona biti! Allah ih 
je prokleo, i njih čeka patnja neprekidna." (Tevbe, 68) 



7. Veliki nifak uzrokuje da Allah zaboravi na munafika. 
„Licemjeri i licemjerke slični su jedni drugima, traže da se čine 
nevaljala djela, a odvračaju od dobrih, i ruke su im stisnute, 
zaboravljaju Allaha, pa je i On njih zaboravio. Licemjeri su 
zaista pravi nevjernici." (Et-Tevbe, 67) 

8. Veliki nifak upropaštava sva djela. Allah, Azze ve Dželle, 
kaže, u prijevodu značenja ajeta: „Reci: „Trošili milom ili silom, od 
vas se neće primiti, jer ste vi opak narod." A prilozi njihovi 
neče biti primljeni zato što u Allaha i u Njegova Poslanika 
ne vjeruju, što s predanošću molitvu ne obavljaju i što samo 
preko volje udjeljuju." (Et-Tevbe, 53-54) 

9. Zbog velikog nifaka Allah će munaficima ugasiti 
svjetlo na Sudnjem danu. Allah, Azze ve Dželle, kaže, u prijevodu 
značenja ajeta: „Na Dan kada će licemjeri i licemjerke vjernicima 
govoriti: „Pričekajte nas da se svjetlom vašim poslužimo! 
Vratite se natrag, pa drugo svjetlo potražite! " - reći će se. 
I između njih će se pregrada postaviti koja će vrata imati, 
unutar nje biće milost, a izvan nje patnja." (El-Hadid, 13) 

10. Veliki nifak lišava roba dove vjernika i blagoslova 
prilikom njegove smrti. Uzvišeni kaže, u prijevodu značenja ajeta: 
,,I nijednom od njih, kad umre, nemoj molitvu obaviti, niti 
sahrani njegovoj prisustvovati, jer oni u Allaha i Njegova 
Poslanika ne vjeruju i kao nevjernici oni umiru." (Et-Tevbe, 84) 

11. Veliki nifak uzrokuje patnju na dunjaluku i Ahiretu. 
Uzvišeni kaže, uprijevoduznačenjaajeta: „Neka te ne oduševljavaju 
bogatstva njihova, a ni djeca njihova! Allah hoće da ih njima 
kazni na ovom svijetu i da skončaju kao nevjernici." (Tevbe, 55) 

12. Kada munafik javno očituje svoje vjerovanje postaje 
otpadnik od Islama. Njegov život i imetak postaju dozvoljeni 
i nad njim se primjenjuju propisi o otpadništvu. 



Međutim, o prihvatanju njegova pokajanja u vanjštini 
pred sudstvom postoji razilaženje, jer munafici uvijek javno 
očituju Islam. Kada munafik prikrije svoj nifak i nevjeru 
sačuvao je svoj život i imetak, zato što je javno pokazao svoje 
vejerovanje, a Allah najbolje poznaje ono što duše kriju. 

1. Kada munafik javno očituje svoje nevjerovanje to je 
uzrok neprijateljstva između njega i vjernika. Oni ga neče 
uzimati za prijatelja pa makar bio i najbliži rod. A ako javno 
ne iznese svoje nevjerovanje prema njemu če se postupati 
prema vanjštini, a Allah je taj koji zna šta duše kriju. 

2. Mali nifak je licemjerstvo u djelima. On umanjuje i 
slabi vjerovanje. Onaj ko ga posjeduje u velikoj je opasnosti 
od Allahove kazne. 

3. Nosilac malog nifaka je u opasnosti jer ga to može 
odvesti u veliki nifak 

Utječemo se Allahu od Njegove srdžbe i od svih vrsta 
nifaka, maloga i velikoga. Molimo Allaha za oprost i spas i na 
dunjaluku i na Ahiretu. 



SVJETLOST BOGOBOJAZNOSTI 

I 

TAME GRIJEŠENJA 



SVJETLOST BOGOBOJAZNOSTI 



Pojam bogobojaznosti (takvaluk) 

'Et-takva', u arapskom jeziku označava opreznost i 
čuvanje. 

Kaže se „Ittekajtuš-šej"', tj., čuvao sam se toga. Allah, 
AzzeveDželle, kaže, u prijevodu značenja ajeta: "Onjejedini dostojan 
da Ga se boje i On jedini prašta." (EL-Mudesir 56) 

On je Jedini dostojan da se čuva od njegove kazne, 
i Jedini je dostojan da se postupa prema onome što vodi 
Njegovom oprostu. 

Osnova bogobojaznosti (takvaluka) je, da rob između 
sebe i onoga čega se plaši postavi zaštitu koja ga čuva. 
Takvaluk roba prema Njegovom Gospodaru znači da između 
sebe i onoga čega se pribojava od svoga Gospodara u vidu 
Njegove srdžbe i kazne postavi zaštitu. To se ogleda u činjenu 
pokornosti i izbjegavanju nepokrnosti. Iz ovog se očituje da je 
suština takvaluka kao što kaže Talek ibn Habib: „Takvaluk je 
da postupaš u skladu pokornosti Allahu uz svjetlo od Allaha 
želeči Allahovu nagradu i da ostaviš nepokornost Allahu uz 
svjetlo od Allaha boječi se Allahove kazne." 

U potpuni takvaluk spada izvršavanje svih obaveza i 
izbjegavanje svih zabrana i sumnji. Poslije toga u to vjerovatno 
spada činjenje pohvalnih djela i izbjegavanje pokuđenih, a to 
je najveći stepen takvaluka (bogobojaznosti). 



Potpuni takvaluk definisao je ugledni ashab Abdullah 
ibn Mes'ud , radij Allahu anhu, u svome tef siru Allahovih, Azze ve 
Dželle, riječi, u prijevodu značenja ajeta: "O vjernici, bojte se Allaha 
onako kako se treba bojati i umirite samo kao muslimani!" 
(Ali-Imran 102) 

Rekao je: „Da Mu se čini pokornost, a izbjegava 
nepokornost, da bude spomenut a ne zaboravljen, da Mu se 
zahvaljuje a ne da Mu se bude nezahvalno." Hafiz Ibn Redžeb, 
kaže: „Zahvala Allahu spada u sve oblike činjenja pokornosti i 
ibadeta. Značenje riječi: „Da bude spomenut a ne zaboravljen", 
je: Da rob svojim srcem spominje Allahove naredbe u svojim 
pokretima, smirajima, riječima i da ih primjenjuje i da se u 
tom pogledu u potpunosti kloni Njegovih zabrana. " 

Imam El-Kurtubi, spominje: „Allahov, Azze ve Dželle, 
govor: „Bojte se Allaha onako kako se treba bojati", pojašnjen 
je riječima Uzvišenog, u prijevodu značenja ajeta: "Zato se Allaha 
bojte koliko god možete," (Tegabun 16) " 

To znači: Bojte se Allaha istinski, koliko možete, i 
pojasnio da je ovakvo tumačenje ispravnije od mišljenja o 
derogaciji ovog ajeta. Derogacija se uzima kada se tekstovi ne 
mogu objediniti, a objedinjavanje je ovdje moguće i zato je 
prioritetnije." 

Takvaluk se nekada kao termin više upotrebljava za 
izbjegavanje zabrana, kao što kaže Ebu Hurejre, radijAllahu 
anhu, kada je upitan o takvaluku. Rekao je: „Jesi li krenuo 
trnovitim putem?" Odgovorio je: „Da." Upitao je: „Kako si 
postupio?" Odgovorio je: „Kada vidim trnje odmaknem se, 
zaobiđem ga ili ga prođem." Rekao je: „To je takvaluk." 

U ovom značenju je Ibn El-Mu'tezz ispjevao stih: 

Prođi se grijeha velikih i malih 

Jer je to bogobojaznost 

Postupaj kao onaj koji ide trnovitim putem 

I čuva se onoga što vidi 



1 nemoj potcjenjivati ni mali grijeh 
Jer su i brda napravljena od kamenčića 



Važnost takvaluka (bogobojaznosti) 

Takvaluk je jedan od najvažnijih povoda uspjeha i spasa 
na dunjaluku i Ahiretu, zbog nekoliko stvari, a od njih su: 

1. Allah, Azze ve Dželle, je oporučio prvim i zadnjima 
takvaluk, pa kaže u prijevodu značenja ajeta: „Mi smo onima 
kojima je data Knjiga prije vas, a i vama, već zapovijedili da se 
bojite Allaha." (En-Nisa 131) 

Ovo je velika oporuka za prvo i zadnje, u vidu 
bogobojaznosti koja podrazumijeva naredbu i zabranu, 
propisivanje propisa i nagrađivanje onoga ko ovu oporuku 
izvrši, a bolnu kaznu za onoga ko je zapostavi ili ignoriše. 
Zato Uzvišeni kaže, u prijevodu značenja ajeta: ,,A ako ne budete 
vjerovali, pa uistinu, Allahovo je ono što je na nebesima i 
ono što je na Zemlji, Allah ni o kom nije ovisan i On je hvale 
dostojan." (En-Nisa 131) 

Učenjak Abdur-Rahman Nasir Es-S'adi, Allah mu 
se smilovao, kaže: „Ako budete nezahvalni", tako što ćete 
napustiti bogobojaznost i pripisati Allahu ono o čemu nije 
objavio dokaza, time samo sebi štetu nanosite, a nećete je 
nanijeti Allahu. Ništa od Njegove vlasti nećete okrnjiti. On 
ima bolje, veće i brojnije robove od vas koji mu se pokoravaju 
i ponizno izvršavaju Njegovu naredbu. Zbog toga je naveo 
iza ovih riječi odmah,: ,,A ako ne budete vjerovali, pa uistinu, 
Allahovo je ono što je na nebesima i ono što je na Zemlji, Allah 
ni o kom nije ovisan i On je hvale dostojan."(En-Nisa 131), da Mu 
pripada potpuna darežljivost i sveobuhvatno dobročinstvo 
koje potječe iz riznica Njegove milosti koje neće biti okrnjene 
trošenjem, niti će ih umanjiti trošenje imetka danju i noću." 



Njegovo savršeno bogatstvo ogleda se u potpunosti 
Njegovih osobina. Allahovo ime El-Hamid ukazuje da je On 
dostojan svake zahvale i ljubavi, pohvale i veličanja. Pošto Se 
opisao osobinama pohvale, a to su osobine ljepote i uzvišenosti 
i pošto je Svojim stvorenjima dao mnogobrojne blagodati, 
onda je On hvaljen u svakoj situaciji. 

Ima li išta ljepše od zajedničkog spomena ova dva časna 
imena - Onaj koji je neovisan i dostojan hvale. Njemu pripada 
savršenstvo u Njegovoj neovisnosti i bogatstvu, savršenstvu u 
zahvali i savršenstvo zajedničkog spomena jednog s drugim. 

2. Allah, Azze ve Dželle, je naredio bogobojaznost i 
obavezao postupanje po njoj Svojim robovima i to u mnogim 
ajetima, a od njih su: 

Uzvišeni kaže, u prijevodu značenja ajeta: "I bojte se Dana 
kada čete se svi Allahu vratiti, kada će se svakome ono što je 
zaslužio isplatiti, nikome krivo neče učinjeno biti."(Beqara 281) 

"I bojte se Dana kada niko ni za koga neče moći ništa 
učiniti, kada se ničiji zagovor neće prihvatiti, kada se ni od 
koga otkup neće primiti i kada im niko neće u pomoć priteći." 
(El-Beqara 48) 

"I bojte se Dana kada niko ni za koga neće moći ništa 
učiniti, kada se ni od koga otkup neće primiti, kada nikome 
zagovor neće koristiti, i kada im niko neće moći pomoći!" (El- 
Beqara 123) 

"O ljudi, bojte se Gospodara svoga, koji vas od jednog 
čovjeka stvara, a od njega je i drugu njegovu stvorio, i od 
njih dvoje mnoge muškarce i žene rasijao. I Allaha se bojte - s 
imenom čijim jedni druge molite - i rodbinske veze ne kidajte, 
jer Allah, zaista, stalno nad vama bdi." (En-Nisa 1) 

"O vjernici, Allaha se bojte, i neka svaki čovjek gleda 
šta je za sutra pripremio i Allaha se bojte jer On dobro zna šta 
radite." (Hašr 18) 

Ajeti o naredbi bogobojaznosti su mnogobrojni. 



3. Vjerovjesnik, sallallahu alejhi ve sellem, je naredio bogo- 
bojaznost i podstakao na nju u mnogim hadisima, a od njih su: 

Od Ebu Umame, radijAllahu anha, se prenosi da je čula 
Allahovog Poslanika, sallallahu alejhi ve sellem, kako na Oprosnom 
hadžu govori: „Bojte se vašeg Gospodara, klanjajte pet vaših 
namaza, postite vaš mjesec, dajite zekat na vaše imetke, 
pokoravajte se vašim nadređeneim, ući ćete u Džennet vašeg 
Gospodara." (Tirmizi) 

Vjerovjesnik, sallallahu alejhi ve sellem, oporučio je Muazu 
ibn Džebelu , radijAllahu anhu, bogobojaznost, takvaluk. Njegova 
oporuka jednom čovjeku je kao oporuka čitavom ummetu, pa 
kaže: „Boj se Allaha gdje god bio. Loše djelo poprati dobrim, 
pa će ga pobrisati i prema ljudima lijepo postupaj." (Tirmizi, 
Ahmed) 

Njegove riječi: „Boj se Allaha gdje god bio.", kako kaže 
Hafiz Ibn Redžeb, Allah mu se smilovao, znače: „Želi reći, i u 
javnosti i u tajnosti, kada ga ljudi vide i kada ga ne vide." 

Vjerovjesnik, sallallahu alejhi ve sellem, je molio Allaha, 
Azze ve Dželle, za bogobojaznost i u javnosti i u tajnosti, pa bi 
govorio u svojoj dovi: „Molim te za strah od Tebe i u osami i 
u javnosti." (Nesai) 

Hafiz Ibn Redžeb, Allah mu se smilovao, kaže: „Bojazan od 
Allaha u tajnosti i javnosti spada u spasonosna djela." 

Imam Ahmed je spjevao stihove: 

Kada se jednoga dana osamiš 

Nemoj reći: Osamio sam se 

Nego reci, nada mnom ima kontrolor 

Nemoj misliti da Allah,-ijedan trenutak zaboravlja 

I da je Njemu išta skriveno 



Ibn Es-Semak, ispjevao je: 

ti koji si ogrezao u grijehu, zar se ne stidiš 

1 kada si osamljen Allah je s tobom 

U pogledu Tvoga Gospodara te je prevarilo Njegovo 

odgađanje 

I dugotrajno pokrivanje tvojih grijeha 

Ebu Muhammed Endelusi el-Kahtani spjevao je: 

Kada se osamiš sumnjivo u tami, a duša te pozove na grijeh 

Postidi se Allahovog pogleda 

reci joj: Onaj ko je stvorio tamu vidi mene 

Drugi je ispjevao: 

Ti koji vidiš kako mušica pruži svoje krilo u mrkloj i 
tamnoj noći 

Koji njene vratne žile kucaju 

1 kako kičmena moždina hoda po tim u tankim kostima 
Podari mi pokajanje kojim će pobrisati 

Ono što je bilo od mene u prethodnom vremenu 

Od Irbada ibn Sarije, radij Allahu anhu, prenosi se da je rekao: 
„Allahov Poslanik, sallallahu alejhi ve sellem, nas je savjetovao, 
pa su se od toga naša srca uplašila a oči zasuzile. Rekli smo: 
Alahov Poslanice, kao da je to savjet onoga koji odlazi, pa 
nam oporuci. Rekao je: „Oporučujem vam bogobojaznost, 
poslušnost i pokornost." (Ebu Davud, Tirmizi, Ahmed) 

Hafiz Ibn Redžeb, Allah mu se smilovao, kaže: „Ove dvije 
riječi objedinjuju sreću dunjaluka i Ahireta." 

Od Burejde , radijAllahu anhu, se prenosi da je rekao: 
„Kada bi Allahov Poslanik, sallallahu alejhi ve sellem, za vojsku ili 
izvidnicu postavio zapovjednika u posebnom razgovoru bi mu 
oporučio bogobojaznost i činjenje dobra prema muslimanima 
koji su sa njim." (Muslim) 



Zbog važnosti takvaluka Vjerovjesnik, sallallahu alejhi 
ve sellem, je molio Gospodara za takvaluk. Od Ibn Mes'uda, 
radij Allahu anhu, se prenosi da je Allahov Poslanik, sallallahu alejhi 
ve sellem, govorio: „Allahu, molim Te za Uputu, bogobojaznost, 
čednost i neovisnost. "(Muslim) 

4. Najviše što će ljude uvoditi u Džennet jeste 
bogobojaznost. Od Ebu Hurejre, radijAllahu anhu, prenosi se 
da je Allahov Poslanik, sallallahu alejhi ve sellem, rekao: „Allahov 
Poslanik, sallallahu alejhi ve sellem, je upitan o djelu koje će najviše 
ljude uvoditi u Džennet, pa je odgovorio: „Bogobojaznost i lijepo 
ponašanje." Pa je upitan o onome što će najviše ljude odvesti u 
Vatru. Odgovorio je: „Usta i spolni organ." (Buhari, Muslim) 

5. Takvaluk je važniji od odjeće bez koje insan ne može, 
jer odjeća takvaluka ne može se istrošiti ili nestati. Stalno je sa 
robom, a predstavlja ljepotu srca i duše. Vanjska odjeća ima 
za cilj da pokrije vanjske stidne dijelove tijela, s vremena na 
vrijeme. Ili da bude ukras za čovjeka i poslije te nema nikakve 
druge koristi. Uz pretpostavku nepostojanja odjeće ukazuju 
se stidni dijelovi tijela za čije otkrivanje ne postoji smetnje, 
ako je to u nuždi. Ali, ako se pretpostavi da nema odjeće 
bogobojaznosti onda se otkrivaju unutrašnje pojedinosti i 
postiže poniženje i bruka. Allah, Azze ve Dželle, kaže, u prijevodu 
značenja ajeta: "O sinovi Ademovi, dali smo vam odjeću koja će 
pokrivati stidna mjesta vaša, a i raskošna odijela, ali, odjeća 
čestitosti, to je ono najbolje. - To su neki Allahovi dokazi da bi 
se oni opametili." (El-'Araf 26). Bez ove odjeće čovjek ne može ni 
koliko je treptaj oka. Bez nje nema nikakve vrijednosti, počasti 
ili spasa. 

Ako čovjek ne obuče odjeću takvaluka 

Ostat će go, pa makar bio obučen 

Najbolja odjeća za čovjeka je pokornost njegovom 

Gospodaru 

Nema dobra u onome ko je Allahu nepokoran 



6. Takvaluk je važniji od hrane i pića. Allah, Azze ve 
Dželle, kaže: "A najbolja opskrba je bogo-bojaznost. I Mene se 
bojte, o razumom obdareni!" (El-Beqara 197) 

Ibn Omer, radijAllahu anhu, kaže: ,,U počast čovjeka 
ulazi i da ima lijepu opskrbu na putovanju." Allah, Azze ve 
Dželle, naredio je pripremanje opskrbe za putovanje, jer je 
pripremanjem opskrbe čovjek neovisan o stvorenjima i 
suzdržava se od njihovih imetaka. Pripremanje opskrbe 
ima korist i ispomoć je putnicima. Ovom opskrbom se želi 
postići forma količine i materije. Kada je Allah, Azze ve Dželle, 
naredio opskrbu za putovanje na dunjaluku naredio je i 
suštinsku opskrbu, a to je opskrba Ahireta, a koja se ogleda 
u pridruživanju takvaluka. To je stalna opskrba koja čovjeku 
koristi i na dunjaluku i na Ahiretu. 

To je opskrba takvaluka, opskrba do Kuće smiraja. Ona 
vodi u najpotpuniju slast i najuzvišeniju blagodat. Ko ostavi 
ovu opskrbu i sa njom nema veze, postat će izložen svakom 
zlu i zabranjen mu je dolazaka do Kuće bogobojaznih. 

Opskrbi se bogobojaznošću 

Jer ti ne znaš kada padne tama noći 

Da li ćeš živjeti do zore 

Koliko je zdravih bez bolesti umrlo 

A koliko je bolesnih živjelo dugo vremena 



Osobine bogobojaznih 

Bogobojazni imaju svojstva i djela kojima postižu sreću 
i na dunjaluku i na Ahiretu, a od ovih osobina navest ćemo 
neke za primjer, a ne da bi ih sve pobrojali. 

Prvo: Allah, Azze ve Dželle, kaže, u prijevodu značenja ajeta: 
"Elif Lam Mim. Ova Knjiga, u koju nema nikakve sumnje, 
uputstvo je svima onima koji se budu Allaha bojali; onima 



koji u nevidljivi svijet budu vjerovali i molitvu obavljali i 
udjeljivali dio od onoga što im Mi budemo davali; "(Beqara 1-3) 

U ovim ajetima predstavljena je blagoslovljena skupina 
osobina bogobojaznih, a oni su: 

1. Vjerovanje u nevidljivi svijet 

2. Obavljanje namaza 

3. Obavezno i pohvalno trošenje na svim putevima dobra 

4. Vjerovanje u Kur'an i prije objavljene knjige 

5. Potpuno uvjerenje i savršeno vjerovanje u Budući 
svijet. Uvjerenje je potpuno znanje u koje nema ni 
najmanje sumnje 

Ko bude postupao po ovim svojstvima bit će od onih 
koji su postigli svoj cilj i pobjedu na dunjaluku i Ahiretu. 

Drugo: Allah, Azze ve Dželle, kaže, u prijevodu značenja ajeta: 
"Nije čestitost u tome da okrećete lica svoja prema istoku i 
zapadu; čestiti su oni koji vjeruju u Allaha i u onaj svijet, i u 
meleke, i u knjige, i u vjerovjesnike, i koji od imetka, iako im 
je drag, daju rođacima, i siročadi, i siromasima, i putnicima, 
i prosjacima, i za otkup iz ropstva, i koji molitvu obavljaju i 
zekat daju, i koji obavezu svoju, kada je preuzmu, ispunjavaju, 
naročito oni koji su izdržljivi u neimaštini, i u bolesti, i u boju 
ljutom. Oni su iskreni vjernici, i oni se Allaha boje i ružnih 
postupaka klone." (El-Beqara 177) 

U ovom velikom ajetu Allah, Azze ve Dželle, pojasnio je 
mnoga djela bogobojaznih i njihove časne i velike osobine: 

1. Vjerovanje U Allaha, Azze ve Dželle 

2. Vjerovanje u Sudnji dan 

3. Vjerovanje u meleke 

4. Vjerovanje u knjige koje je Allah objavio 

5. Vjerovanje u vjerovjesnike 

6. Davanje imetka bližnjim, siročadima, siromasima, 
putnicima, prosjacima, te oslobađanje robova 



7. Obavljanje namaza 

8. Davanje zekata 

9. Ispunjenje ugovora 

10. Strpljivost u neimaštini i bolest, te za vrijeme borbe 
s neprijateljima 

11. Istinoljubivost u govoru, djelima i stanjima 

Oni koji rade ova djela istinoljubivi su u svome 
vjerovanju, jer su njihova djela potvrdila njihov iman. I oni 
su spašeni, jer su ostavili zabrane a radili naredbe. Zato što su 
ove stvari sveobuhvatne za sve odlike dobra, sve ih uključuju 
i prate. Izvršenje ugovora potpada pod cjelokupnu Vjeru. Ko 
izvršava ova djela bolje će izvršavati ona mimo njih. To su oni 
čestiti i iskreni, bogobojazni. 

Treče: Allah, Azze ve Dželle, nakon što je pojasnio strasti 
koje su ljudima uljepšane, kaže, u prijevodu značenja ajeta: "Reci: 
"Hoćete li da vam kažem šta je bolje od toga? Oni koji se 
budu Allaha bojali i grijeha klonili imaće u Gospodara svoga 
džennetske bašče, kroz koje će rijeke teći, u njima će vječno 
boraviti, i čiste žene, i Allahovu naklonost - a Allah poznaje 
robove Svoje - oni koji budu govorili: 'Gospodaru naš, mi, 
zaista, vjerujemo; zato nam oprosti grijehe naše i sačuvaj nas 
patnje u ognju!'; oni koji budu strpljivi, i istinoljubivi, i Allahu 
poslušni, i oni koji budu milostinju udjeljivali, i koji se budu u 
posljednjim satima noći za oprost molili." (Ali Imran 15-17) 

Blagoslovljena djela i časne osobine bogobojaznih: 

1. Traženje sredstva približavanja Allahu, Azze ve Dželle, 
vjerovanjem u Njega 

2. Traženja oprosta od Allalha, Azze ve Dželle 

3. Traženje od Allaha, da ih sačuva od patnje u Vatri 

4. Strpljenje u pokornosti Allahu i strpljivo izbjegavanje 
Allahovih zabrana, te strpljivo podnošenje Allahovih bolnih 
odredbi 



5. Istinoljubivost u govoru, djelima i stanjima 

6. Stalno ponizno stajanje, a označava konstantnu 
pokornost sa skrušenošću 

7. Trošenje dobara i to na siromašne i potrebne 

8. Traženje oprosta, a posebno u vremenima pred zoru, 
jer su oni svoj namaz odužili do nastupanja zore i sjeli tražeći 
oprosta od Allaha Uzvišenog 

Njima pripadaju različite kategorije dobra i vječne 
blagodati. Njima pripada Allahovo zadovoljstvo koje je veće od 
svega. Oni će imati čiste supruge od svake mahane i manjkavosti, 
lijepoga ponašanja i potpune tjelesne savršenosti. 

Četvrto: Allah, Azze ve Dželle, kaže, u prijevodu značenja 
ajeta: "I nastojte zaslužiti oprost Gospodara svoga i Džennet 
prostran kao nebesa i Zemlja, pripremljen za one koji se 
Allaha boje, za one koji, i kad su u obilju i kad su u oskudici, 
udjeljuju, koji srdžbu savlađuju i ljudima praštaju - a Allah 
voli one koji dobra djela čine: i za one koji se, kada grijeh 
počine ili kad se prema sebi ogriješe, Allaha sjete i oprost za 
grijehe svoje zamole - a ko će oprostiti grijehe ako ne Allah? 
- i koji svjesno u grijehu ne ustraju. Njih čeka nagrada - oprost 
od Gospodara njihova i džennetske bašče kroz koje će rijeke 
teći, u kojima će vječno ostati, a divne li nagrade za one koji 
budu tako postupili!" (Ali Imran 133-136) 

U ovim ajetima su predočena velika djela i prefinjene 
osobine onih koji imaju takvaluk. Allah, Azze ve Dželle, 
ih spominje nakon što im je naredio takmičenje do 
Njegovog oprosta i sustizanje Dženneta koji je pripremljen 
bogobojaznima. Ove osobine su prema sljedećem poretku: 

1. Trošenje imetka u teškim i olakšanim okolnostima, 
neimaštini i izobilju, aktivnosti i neaktivnosti, zdravlju i 
bolesti 

2. Prikrivanje srdžbe i njeno neiznošenje i strpljivost 
kada se susretnu sa onima koji im čine zlo, neće im se svetiti 



3. Oprost svim onima koji su im nanijeli zlo, bilo djelom 
ili govorom 

4. Spomen Allaha, i prijetnja nepokornima i obećanje 
bogobojaznima da Ga mole za oprost njihovih grijeha 

5. Sto brže pristupanje pokajanju i traženje oprosta 
prilikom činjenja malih i velikih grijeha 

6. Neustrajavanje u grijesima, nego pravovremeno 
pokajanje 

Potom je Allah, Azze ve Dželle, pojasnio nagradu onima koji 
budu postupali prema ovim osobinama, a to su oprost od njihovog 
Gospodara i Dženneti u kojima će biti vječna blagodat koju oko 
nije vidjelo niti uho čulo, a niti kada na um ljudima palo. 

Peto: Allah, Azze ve Dželle, kaže, u prijevodu značenja ajeta: 
"Oni koji su se Allaha bojali - u džennetskim baščama će, 
među izvorima, boraviti, primaće ono što im Gospodar njihov 
bude darovao, jer, oni su prije toga dobra djela činili, noću 
su malo spavali i u praskazorje oprost od grijeha molili, a u 
imecima njihovim bio je udio i za onoga koji prosi i za onoga 
koji ne prosi." (Zarijat 15-19) 

U ovim ajetima su predstavljena velika djela 
bogobojaznih, te njihove prefinjene osobine, a one su: 

1. Lijepo izvršavanje ibadeta Allahu i činjenje 
dobročinstva prema Njegovim robovima 

2. Noćni namaz ukazuje na iskrenost i usaglašenost srca 
i jezika. Oni su noću malo spavali 

3. Traženje oprosta u praskozorje. Svoj namaz bi 
oduživali do nastupanja zore, a zatim bi na kraju njihovog 
noćnog namaza sjeli tražeći oprost od Allaha 

4. Trošenje na one koji su u potrebi, one koji traže od 
ljudi, a i onih koji ne mole. 

Ovo su osobine bogobojaznih koje je Allah uveo u 
Džennete koji sadrže sve vrste drveća i voća, kao i izvore 
sa kojih će se ti vrtovi napajati. Sa njih će piti i bogobojazni 
Allahovi robovi. 



Ovo su primjeri odlika bogobojaznih, a mnogobrojni 
su u Allahovoj, Azze ve Dželle, Knjizi i Sunnetu Njegovog 
Poslanika, sallallahu alejhi ve sellem. 



Plodovi takvaluka (bogobojaznosti) 

Takvaluk ima plodove koje mutekija, bogobojazni, ubire 
i na dunjaluku i na Ahiretu. Shodno djelima po osobinama 
bogobojaznih biva i prednost u postizanju ovih plodova. 
Navest ćemo neke od ovih plodova kao primjer, a ne da bi ih 
sve pobrojali: 

1. Okorištavanje Časnim Kur'anom i zadobijanje Upute 
i sreće. Allah, Azze ve Dželle, kaže, u prijevodu značenja ajeta: "Elif 
Lam Mim. Ova Knjiga, u koju nema nikakve sumnje, uputstvo 
je svima onima koji se budu Allaha bojali;" (Beqara 1-2) 

2. Prisnost Allaha, Azze ve Dželle, sa bogobojaznima. 
Allah, Azze ve Dželle, kaže, u prijevodu značenja ajeta: "... i Allaha se 
bojte, i znajte da je Allah na strani onih koji se grijeha klone." 
(El-Beqara 194) 

"Allah je zaista na strani onih koji se Njega boje i grijeha 
klone i koji dobra djela čine." (En-Nahl 128) 

Ovo je ta prisnost Upute, ispravnosti, pomaganja i zaštite. 
Allah, Azze ve Dželle, pričajući o Muhammedu, sallallahu alejhi ve 
sellem , i njegovom govoru Ebu Bekru , radijAllahu anhu, kaže, u 
prijevodu značenja ajeta: "Ako ga vi ne pomognete - pa pomogao 
ga je Allah onda kad su ga oni koji ne vjeruju prislili da ode, 
kad je s njim bio samo drug njegov, kada su njih dvojica bila 
u pećini i kada je on rekao drugu svome: "Ne brini se, Allah 
je s nama!", pa je Allah spustio smirenost na druga njegova, a 
njega pomogao vojskom koju vi niste vidjeli i učinio da riječ 
nevjernika bude donja, a Allahova riječ, ona je - gornja. Allah 
je silan i mudar." (Et-Tewbe 40) 



Što se tiče opće prisnosti to je prisnost koja obuhvata sve. 
Ogleda se u njegovom slušanju, vidu i znanju. Kaže Allah, Azze 
ve Dželle, u prijevodu značenja ajeta: "U šest vremenskih razdoblja 
On je nebesa i Zemlju stvorio, i onda se uzdigao iznad Arša; 
On zna šta u zemlju ulazi i šta iz nje izlazi i šta s neba silazi i 
šta se prema njemu diže, on je s vama gdje god bili, i sve što 
radite Allah vidi." (Hadid 4) 

3. Visoki položaj kod Allaha, Azze ve Dželle, na Sudnjem 
danu. Allah, Azze ve Dželle, kaže, u prijevodu značenja ajeta: 
"Nevjernicima se život na ovome svijetu čini lijepim i oni se 
rugaju onima koji vjeruju. A na Sudnjem danu biće iznad njih 
oni koji su se Allaha bojali i grijeha klonili. - A Allah daje u 
obilju onome kome On hoće, bez računa." (El-Beqara 212) 

Uputa za postizanje korisnog znanja. Allah, Azze 
ve Dželle, kaže, u prijevodu značenja ajeta: "Ja se klanjam samo 
Onome koji me je stvorio, jer će mi On, doista, na Pravi put 
ukazati" (Zuhruf 27) 

1. Takvaluk donosi plod ulaska u Džennet i naslade 
različitim blagodatima, a od njih su sljedeće: 

Prvo: Zadobijanje Dženneta. Allah, Azze ve Dželle, kaže, 
u prijevodu značenja ajeta: "Reci: "Hoćete li da vam kažem šta je 
bolje od toga? Oni koji se budu Allaha bojali i grijeha klonili 
imaće u Gospodara svoga džennetske bašče, kroz koje će 
rijeke teći, u njima će vječno boraviti, i čiste žene, i Allahovu 
naklonost - a Allah poznaje robove Svoje." (Ali Imran 15) 

Drugo: Nasljeđivanje Dženneta. Allah, Azze ve Dželle, kaže, 
u prijevodu značenja ajeta: "Daćemo da takav Džennet naslijedi onaj 
od robova Naših koji se bude grijeha klonio." (Merjem 63) 

"I nastojte zaslužiti oprost Gospodara svoga i Džennet 
prostran kao nebesa i Zemlja, pripremljen za one koji se Allaha 
boje." (Ali Imran 133) 



"Zar ne vidiš one kojima je rečeno: "Dalje od boja, već 
molitvu obavljajte i milostinju dajite!* A kada im bi propisana 
borba, odjednom se neki od njih pobojaše ljudi, kao što se 
Allaha boje, ili još više, i uzviknuše: "Gospodaru naš, zašto 
si nam borbu propisao? Da si nas toga još neko vrijeme 
poštedio!" Reci: "Uživanje na ovome svijetu je kratko, a onaj 
svijet je bolji za one koji se grijeha klone; i nikome se od vas ni 
koliko trun jedan neće učiniti nepravda." (En-Nisa 77) 

Treće: Bogobojazni će imati najbolje stepene. Uzvišeni 
kaže, u prijevodu značenja ajeta: "A onima koji su se Allaha bojali 
reći će se: "Sta je objavljivao Gospodar vaš?" - "Dobro!" - 
odgovoriće. Oni koji čine dobra djela imaće još na ovome svijetu 
lijepu nagradu, a onaj svijet je, sigurno, još bolji. O kako će 
boravište onih koji su se Allaha bojali - divno biti." (En-Nahl 30) 

Četvrto: Postizanje onoga za čime duše teže. Allah, Azze 
ve Dželle, kaže, u prijevodu značenja ajeta: "Edenski perivoji U koje 
će ući, kroz koje će rijeke teći, i u kojima će sve što zažele imati. 
Tako će Allah one koji Ga se budu bojali nagraditi." (En-Nahl 31) 

"Oni će biti služeni iz posuda i čaša od zlata, u njemu će 
biti sve što duše zažele i čime se oči naslađuju, i u njemu ćete 
vječno boraviti." (Zuhruf 71) 

Peto: Bogobojazni će biti proživljeni u skupinama. 
Uzvišeni kaže, u prijevodu značenja ajeta: "Onoga Dana kada 
čestite kao uzvanike pred Milostivim sakupimo," (Merjem 85) 

Imam Et-Taberi, Allahmu se smilovao, sa lancem prenosilaca 
do Alijja , radijAllahu anhu, spominje: „Oni će biti iskupljeni na 
devama čija će sedla biti od zlata, a povoci od krizolita. Na 
njima će jahati sve dok ne dođu do vrata Dženneta." 

Šesto: Bogobojaznima će se primaknuti Džennet. Allah, 
Azze ve Dželle, kaže, u prijevodu značenja ajeta: "I Džennet će se 
čestitima približiti," (Šu'ara 90) 



"A Džennet će biti primaknut čestitima, neće biti ni od 
jednog daleko." (Qaf 31) 

Sedmo: Bogobojazni će imati u Džennetu sagrađene 
odaje iznad koji će biti druge odaje čija će se vanjština vidjeti 
iz unutrašnjosti, a unutrašnjost izvana. Allah, Azze ve Dželle, 
kaže, u prijevodu značenja ajeta: "A one koji se Gospodara svoga 
boje čekaju odaje, sve jedne iznad drugih sagrađene, ispred 
kojih će rijeke teći - obećanje je Allahovo, a Allah neće obećanje 
prekršiti." (Ez-Zumer 20) 

"One koji budu vjerovali i dobra djela činili smjestićemo 
u džennetske odaje, ispred kojih će rijeke teći, u njima će 
vječno boraviti. Kako će divna biti nagrada onima koji su se 
trudili." (Ankebut 58) 

Osmo: Bogobojazne neće doticati kazna, nego će ih 
Allah spasiti. Uzvišeni kaže, u prijevodu značenja ajeta: "Allah će 
spasiti one koji su njegova naređenja izvršavali, a Njegovih se 
zabrana klonili, i oni će postići ono što su željeli; zlo ih se neće 
doticati i oni neće tugovati." (Ez-zumer 61) 

Deveto: Bogobojazni će biti sačuvani od patnje u 
Džehennemu i preći će preko Sirat ćuprije. Uzvišeni kaže, 
u prijevodu značenja ajeta: "I svaki od vas Će do njega stići! 
Gospodar tvoj se, sigurno, tako obavezao! Zatim ćemo one 
koji su se grijeha klonili spasiti, a nevjernike ćemo da u njemu 
na koljenima kleče ostaviti." (Merjem 71-72) 

Deseto: Druženje i ljubav bogobojaznih je stalna i na 
dunjaluku i na Ahiretu, a svako drugo druženje i prijateljstvo 
na Sudnjem danu će se pretvoriti u neprijateljstvo. Uzvišeni 
kaže, u prijevodu značenja ajeta: "Tog Dana će oni koji su jedni 
drugima bili prijatelji postati neprijatelji, samo to neće biti oni 
koji su se Allaha bojali i grijeha klonili." (Ez-Zuhruf, 67) 



Jedanaesto: Bogobojazni će imati sigurnu poziciju. 
Uzvišeni kaže, u prijevodu značenja ajeta: "A oni koji su se Allaha 
bojali, oni će na sigurnu mjestu biti, usred bašči i izvora, u 
dibu i kadifu obučeni i jedni prema drugima. Eto, tako će biti 
i Mi ćemo ih hurijama, krupnih očiju, ženiti. U njima će moći 
bezbjedno koju hoće vrstu voća tražiti; u njima, poslije one 
prve smrti, smrt više neće okusiti i On će ih patnje u ognju 
sačuvati, blagodat će to od Gospodara tvoga biti; to će, zaista, 
biti uspjeh veliki!" (Duhan 51-57) 

Dvanaesto: Takvaluk donosi plodove dolaska na rijeke 
Dženneta i pijenje sa njih. Uzvišeni kaže, u prijevodu značenja 
ajeta: "Zar je Džennet, koji je obećan onima koji se Allaha 
boje - u kome su rijeke od vode neustajale i rijeke od mlijeka 
nepromijenjena ukusa, i rijeke od vina, prijatna onima koji piju, 
i rijeke od meda procijeđenog i gdje ima voća svakovrsnog i 
oprosta od Gospodara njihova - zar je to isto što i patnja koja 
čeka one koji će u vatri vječno boraviti, koji će se uzavrelom 
vodom pojiti, koja će im crijeva kidati!" (Muhammed 15) 

Trinaesto: Bogobojazni će biti na mjestu Iskrenosti kod 
Allaha, Azze ve Dželle, kao što Uzvišeni kaže, u prijevodu značenja 
ajeta: "Oni koji su se Allaha bojali biće u džennetskim baščama i 
pored rijeka, na mjestu u kome će biti zadovoljni, kod Vladara 
Svemoćnoga." (El-Qamer 54-55) 

Četrnaesto: Bogobojaznima će njihov takvaluk uroditi 
plodom putovanja ispod hlada džennetskog drveća i uživanja 
u blagodatima koje požele. Uzvišeni kaže, u prijevodu značenja 
ajeta: "Oni koji su se Allaha bojali biće među izvorima, u 
gustim baščama,i među voćem koje budu željeli. "Jedite i pijte, 
prijatno neka vam je! - za ono što ste radili." (El-Murselat 41-43) 

Od Ebu Seida el-Hudrija , radijAllahu anhu, se prenosi da 
je Vjerovjesnik, sallallahu alejhi ve sellem, rekao: „U Džennetu 
ima jedno drvo pod čijim će hladom konjanik jahati na brzom 
konju stotinu godina i neće ga preći." (Buhari, Muslim) 



Petnaesto: Bogobojazni će imati lijep boravak u 
Džennetu. Uzvišeni kaže, u prijevodu značenja ajeta: "Ovo je 
lijep spomen! A one koji se grijeha budu klonili čeka divno 
prebivalište: edenski vrtovi, čije će kapije biti za njih otvorene, 
u kojima će se odmarati, i raznovrsno voće i piće tražiti. Pored 
njih biće hurije, istih godina, koje će preda se gledati. "To je 
ono što vam se obećava za Dan u kome će se račun polagati; 
to će, doista, blagodat Naša biti, koja nikada neće prestajati!" 
(Sad 49-54) 

2. Allahova ljubav prema bogobojaznima. Uzvišeni 
kaže, u prijevodu značenja ajeta: " Allah zaista voli pobožne." (Et- 
Tewbe 4) 

Vjerovjesnik, sallallahu alejhi ve sellem, kaže: „Allah voli 
bogobojazna, bogata i skromna roba." Imam el-Kurtubi i Imam 
En-Nevevi spominju da se pod neovisnošću ovdje misli na 
bogatstvo duše. Ovo je omiljeno značenje, jer Poslanik, sallallahu 
alejhi ve sellem, kaže: „Nije bogatstvo u mnoštvu imetka, nego je 
bogatstvo, bogatstvo duše." Također, rečeno je da bogatstvo u 
ovom hadisu označava onoga ko se veže za Allaha i zadovoljan 
je onim što mu je on dodijelio. Skromni rob je onaj koji ne želi 
uzdizanje na dunjaluku, niti preuzimanje funkcija. U nekim 
predajama se prenosi da Allah voli bogobojazna, bogata 
i znana roba, kao što stoji u Njegovim riječima, u prijevodu 
značenja ajeta: "Pitaju te o Smaku svijeta kada će se zbiti. Reci: 
"To zna jedino Gospodar moj, On će ga u njegovo vrijeme 
otkriti, a težak će biti nebesima i Zemlji, sasvim neočekivano 
će vam doći." Pitaju te kao da ti o njemu nešto znaš. Reci: "To 
samo Allah zna, ali većina ljudi ne zna." (El-'Araf 187) 

Neki su rekli daje to onaj koji održava rodbinske odnose 
i blago se ophodi prema rodbini i drugim slabašnim ljudima, 
te izvršava njihove potrebe. En-Nevevi kaže: „Ispravno 
značenje jeste da Allah voli skromna roba." 

Nepostojanje straha od štete i neprijateljske zavjere. 



Uzvišeni kaže, u prijevodu značenja ajeta: "Ako kakvo dobro 
dočekate, to ih ozlojedi, a zadesi li vas kakva nevolja, 
obraduju joj se. I ako budete trpjeli i ono što vam se zabranjuje 
- izbjegavali, njihovo lukavstvo vam neće nimalo nauditi. 
Allah, zaista, dobro zna ono što oni rade." (Ali Imran 120) 

1. Takvaluk je razlog silaska pomoći sa neba. Uzvišeni 
kaže, u prijevodu značenja ajeta: "Allah vas je pomogao i na 
Bedru, kada ste bili malobrojni - zato se bojte Allaha, da biste 
bili zahvalni - kad si ti rekao vjernicima: "Zar vam neće biti 
dovoljno da vam Gospodar vaš tri hiljade meleka u pomoć 
pošalje? Hoće! Ako budete izdržljivi i poslušni, i ako vas oni 
napadnu odmah, Gospodar vaš će vam poslati u pomoć pet 
hiljada meleka, sve obilježenih." (Ali Imran 123-125) 

2. Takvaluk donosi plodneizražavanjemneprijateljstvai 
neuznemiravanja Allahovih robova. Uzvišeni kaže, u prijevodu 
značenja ajeta: "Jedni drugima pomažite u dobročinstvu i 
čestitosti, a ne sudjelujte u grijehu i neprijateljstvu; i bojte se 
Allaha, jer Allah strašno kažnjava." (Al-Maide 2) 

Uzvišeni u priči u Merjemi kaže, u prijevodu značenja ajeta: 
"I jedan zastor da se od njih zakloni uzela, Mi smo k njoj 
meleka Džibrila poslali i on joj se prikazao u liku savršeno 
stvorena muškarca." Utječem se Milostivom od tebe, ako se 
Njega bojiš!" - uzviknu ona." (Merjem 17-18) 

3. Primanje dobrih dijela, a Uzvišeni kaže, u prijevodu 
značenja ajeta: "I ispričaj im o dvojici Ademovih sinova, onako 
kako je bilo, kada su njih dvojica žrtvu prinijeli, pa kada je od 
jednog bila primljena, a od drugog nije, ovaj je rekao: "Sigurno 
ću te ubiti!" - "Allah prima samo od onih koji su dobri" - reče 
onaj." (Al-Maide 27) 

4. Postizanje spasa, jer onaj koji se pribojava Allaha 
bit će spašen u svakom smislu, a ko ostavi bogobojaznost 
doživjet će propast, izgubit će zarade. Allah Uzvišeni kaže, u 



prijevodu značenja ajeta: "Reci: "Nije isto ono što je zabranjeno i 
ono što je dozvoljeno, makar te iznenađivalo mnoštvo onoga 
što je zabranjeno. Zato se Allaha bojte, o vi koji ste razumom 
obdareni, da biste ono što želite postigli." (Al-Maida 100) 

5. Takvaluk sprječava onoga ko ga posjeduje da skrene 
i zaluta nakon upute. Uzvišeni kaže, u prijevodu značenja ajeta: "I 
doista, ovo je Pravi put moj, pa se njega držite i druge puteve 
ne slijedite, pa da vas odvoje od puta Njegova; - eto, to vam 
On naređuje, da biste se grijeha klonili." (En-'Am 153) 

Allahov put koji vodi do Njega i Njegovog Dženneta 
je ono što je Allah, Azze ve Dželle, pojasnio u Svojoj Knjizi od 
propisa i zakona, te prefinjenih oblika ponašanja. Onaj ko 
slijedi Allahov, Azze ve Dželle, put izvršavanjem naredbi i 
udaljavanjem od zabrana i to s uvjerenjem, znanjem i djelom 
i govorom zadobit će pobjedu i spas i bit će od Allahovih 
bogobojaznih robova, bit će spašen od lutanja i zablude. 

6. Spas od straha i tuge. Ko se bude čuvao onoga što mu 
je Allah zabranio u vidu širka i velikih grijeha i malih grijeha 
i lijepo bude obavljao djela vanjštine i nutrine za njega nema 
straha od zla, niti će se žalostiti za onim što je prošlo. Kada 
nestane straha i tuge, dolazi potpuna sigurnost, sreća i vječni 
spas. Allah, Azze ve Dželle, kaže, u prijevodu značenja ajeta: "O 
sinovi Ademovi, kad vam između vas samih budu dolazili 
poslanici koji će vam propise Moje objašnjavati - onda se oni 
koji se budu Allaha bojali i dobra djela činiti neće ničega bojati 
niti će bilo za čim tugovati." (El-'Araf 35) 

7. Takvaluk daje plodove otvaranja blagodati sa nebesa 
i zemlje. Uzvišeni kaže, u prijevodu značenja ajeta: "A da su 
stanovnici sela i gradova vjerovali i grijeha se klonili, Mi bismo 
im blagoslove i s neba i iz zemlje slali, ali, oni su poricali, pa 
smo ih kažnjavali za ono što su zaradili." (El-'Araf 96) 



8. Postizanje Allahove, Azze ve Dželle, milosti. Uzvišeni 
kaže: "I dosudi nam milost na ovome svijetu, i na onome 
svijetu - mi se, vraćamo Tebi!" - "Kaznom Svojom Ja kažnjavam 
koga hoću" - reče On - "a milost Moja obuhvaća sve; daću je 
onima koji se budu grijeha klonili i zekat davali, i onima koji 
u dokaze Naše budu vjerovali." (El-'Araf 156) "A ova Knjiga 
koju objavljujemo jeste blagoslovljena, zato je slijedite i grijeha 
se klonite da bi vam se milost ukazala." (En-'Am 155) 

9. Takvaluk daje plod zadobijanja Allahove zaštite. 
Uzvišeni kaže: "A zaslužuju da ih Allah kazni kad brane 
drugima pristup Časnome hramu, a oni nisu njegovi čuvari. 
Čuvari njegovi trebaju biti samo oni koji se Allah boje, ali 
većina njih ne zna." (Al-Anfal 34) "Jer te oni nikako ne mogu od 
Allahove kazne odbraniti; nevjernici jedni druge štite, a Allah 
štiti one koji Ga se boje i grijeha klone." (El-Džasije 19) 

10. Takvaluk daje plod Upute bogobojaznog na 
razlikovanje Istine i neistine. Uzvišeni kaže, u prijevodu značenja 
ajeta: "O vjernici, ako se budete Allaha bojali, On će vam 
sposobnost darovati pa ćete Istinu od neistine moći rastaviti 
i preko ružnih postupaka vaših će preći i oprostiti vam. - A 
Allahova dobrota je neizmjerna." (Al-Anfal 29) 

Allah, Azze ve Dželle, pojasnio je, da će onaj koji Ga se 
pribojava zadobiti četiri velike stvari, a svaka od njih je 
bolja od dunjaluka i svega što je na njemu. 

Prva: Razlikovanje Istine od neistine, a predstavlja 
znanje i Uputu kojima bogobojazni razlikuje Uputu i 
zabludu, Istinu i neistinu, halal i haram. 

Druga i treća: Potiranje loših dijela, oprost grijeha, 
a svaka od ovih stvari može se svrstati jedna u drugu 
prilikom općenitog spomena. A kada se zajedno spomenu 
onda se pod potiranjem grijeha misli na male, a pod 
oprostom grijeha misli na potiranje velikih. 

Četvrta: Velika i obilna nagrada. 



Allah, Azze ve Dželle, kaže, u prijevodu značenja ajeta: "O vi 
koji vjerujete, Allaha se bojte i u Poslanika Njegova vjerujte, 
On će vam dvostruku milost Svoju darovati, i daće vam 
svjetlo pomoću kog ćete ići, i oprostiće vam - jer Allah prašta, 
i samilostan je." (Hadid 28) 

"Zar je onaj koji je bio u zabludi, a kome smo Mi dali 
život i svjetlo pomoću kojeg se među ljudima kreće, kao onaj 
koji je u tminama iz kojih ne izlazi? A nevjernicima se čini 
lijepim to što oni rade." (En-'Am 122) 

11. Takvaluk daje plod zaštite čovjeka od štete šejtana. 
Bogobojaznik se stalno prisjeća onoga što mu je Allah dao kao 
obavezu, uvijek je budan i traži oprosta. Allah, Azze ve Dželle, 
kaže, u prijevodu značenja ajeta: "Oni koji se Allaha boje, čim ih 
sablazan šejtanska dodirne, sjete se, i odjednom dođu sebi." 
(Al-'Araf 201) 

12. Radost na dunjaluku i Ahiretu. Uzvišeni kaže, u 
prijevodu značenja ajeta: "I neka se ničega ne boje i ni za čim neka 
ne tuguju Allahovi štićenici, oni koji budu vjerovali i koji se 
budu Allaha bojali, za njih su dobre vijesti i na ovome i na 
onome svijetu - Allahove riječi niko ne može izmijeniti - to će, 
zaista, velik uspjeh biti." (Yunus 62-64) 

Radost na dunjauluku je lijep spomen i pohvala, ljubav i 
omiljenosti u srcima vjernika, te lijepi snovi, kao i ono što rob 
vidi od Allahove blagosti prema njemu, olakšane upute da 
čini najbolja djela, da se najbolje ponaša i odvraćanja od lošeg 
načina ponašanja. Od Ebu Zerra, radijAllahu anhu, prenosi se da 
je Allahovom Poslaniku, sallallahu alejhi ve sellem, rečeno: „Sta 
misliš o čovjeku koji čini dobro pa ga ljudi za to pohvale?" 
Odgovorio je: „To je ubrzana radost vjernika." (Muslim) 

Imam En-Nevevi, kaže: „Učenjaci kažu:„Značenje ove 
ubrzane radosti o dobru, dokaz je Allahovog zadovoljstva 
sa dotičnim čovjekom i Njegove ljubavi prema njemu, 



pa je On dao da bude zavoljen među stvorenjima. Ovo se 
podrazumijeva, kada čovjeka ljudi pohvale bez njegovog 
izlaganja za pohvalu, a lično izlaganje i traženje pohvale je 
pokuđeno." Radost na Ahiretu podrazumijeva prvu radost, 
a to je prilikom uzimanja duša. Uzvišeni kaže: "Onima koji 
govore: "Gospodar naš je Allah" - pa poslije ostanu pri tome 
- dolaze meleki: "Ne bojte se i ne žalostite se, i radujte se 
Džennetu koji vam je obećan." (Fusilet 30) 

Radost u kaburu sa Allahovim zadovoljstvom i vječnom 
blagodati. Na Ahiretu je tek potpuna radost ulaska u Džennet 
koji je prepun blagodati i spasa od bolne patnje. 

13. Čuvanje nagrade. Onaj koji se čuva da ne počini 
ono što je Allah zabranio i strpi se u činjenju pokornosti i 
izbjegavanju zabrana, te u Allahovim neugodnim i bolnim 
određenjima, Allah njegovu nagradu neče zapostaviti, jer 
kaže, u prijevodu značenja ajeta: "... ko se bude Allaha bojao 
i ko strpljiv bude bio - pa, Allah, uistinu, neče dopustiti da 
propadne nagrada onima koji dobra djela čine." (Yusuf 90) 

14. Pohvalni i lijepi ishodi na dunjaluku i Ahiretu 
pripadaju vjernicima. Uzvišeni kaže, u prijevodu značenja ajeta: 
"Naredi čeljadi svojoj da namaz obavljaju i istraj u tome! 
Mi ne tražimo od tebe da se sam hraniš, Mi ćemo te hraniti! 
A samo one koji se budu Allaha bojali i grijeha klonili čeka 
lijep svršetak." (Ta-Hal32). "Musa reče narodu svome: "Molite 
Allaha da vam pomogne i budite strpljivi, Zemlja je Allahova, 
On je daje u naslijeđe kome On hoće od robova Svojih; a lijep 
ishod će biti za one koji se budu Allaha bojali." (El-'Araf 128). 
"To su nepoznate vijesti koje ti Mi objavljemo; ni ti ni narod 
tvoj niste prije ovoga ništa znali. Zato budi strpljiv, ishod će, 
zaista, u korist čestitih biti." (Hud49). "Taj drugi svijet daćemo 
onima koji ne žele da se na Zemlji ohole i da nered čine, a one 
koji se Allaha boje čeka sretan kraj." (Qasas 83) 



Vjerovjesnik, sallallahu alejhi ve sellem, je molio Allaha, Azze 
ve Dželle, za lijepe posljedice, govoreći: „Allahu, uljepšaj naš 
ishod u svim stvarima i sačuvaj nas od poniženja na dunjaluku 
i patnje na Ahiretu." (Ahmed, Taberani) 

15. Uspjeh i spas na dunjaluku i na Ahiretu pripada 
bogobojaznima. Uzvišeni kaže, u prijevodu značenja ajeta: "Oni 
koji se Allahu i Poslaniku Njegovu budu pokoravali, koji se 
Allaha budu bojali i koji od Njega budu strahovali - oni će 
postići ono što budu željeli." ( En-Nur 52) 

16. Takvaluk je tačka razdvajanja između vjernika i 
griješnika. Uzvišeni kaže, u prijevodu značenja ajeta: "Zar ćemo 
postupiti s onima koji vjeruju i čine dobro kao s onima koji 
prave nered na Zemlji, ili, zar ćemo postupiti s onima koji se 
grijeha klone isto kao i s grješnicima?" (Sad 28) 

"Misle li oni koji čine zla djela, da ćemo s njima postupiti 
jednako kao sa onima koji vjeruju i dobra djela čine, da će im 
život i smrt biti isti? Kako loše rasuđuju!" (Gašije 21) 

"Za one koji se budu bojali Allaha biće, zaista, Dženneti 
uživanja u Gospodara njihova, zar ćemo muslimane sa nevje- 
rnicima izjednačiti? Sta vam je, kako rasuđujete?" (Qalem 34) 

Allah, Azze ve Dželle, neće bogobojazne, koji izvršavaju 
ono što im je naredio i izbjegavaju ono stoje zabranio, učiniti 
kao one koji čine nared na zemlji, koji imaju mnoštvo grijeha 
i koji su nemarni prema pravima njihovog Gospodara. 

Njegova uzvišena mudrost, ne zahtijeva da 
bogobojazne i njihovom Gospodaru pokorne, te 
Njegovim naredbama podređene, koji slijede Njegova 
zadovoljstva, učini poput zločinaca koji su zapali u 
nepokornosti i nevjerstvo u Njegove dokaze. Ko misli 
da će Allah Uzvišeni izjednačiti sve njih na dunjaluku i 
Ahiretu loše je procijenio. 



Njegova presuda je neispravna, a mišljenje 
neutemeljeno. Kategorička i stvarna procjena govori da, 
bagobojaznim vjernicima pripada pobjeda, spas i sreća u 
bližnjem i daljem vremenu, shodno djelima, i da zločincima 
koji su činili loša djela pripada srdžba, poniženje, patnja te 
nesreča i na dunjaluku i na Ahiretu. 

17. Takvaluk je povod za veličanje Allahovih znamenja, 
jer su Allahova znamenja vanjski znakovi Vjere. Njihovo 
veličanje, poštivanje i izvršavanje i upotpunjavanje na 
najbolji način kako to rob može, ovaj respekt proističe iz 
bogobojaznosti srca. Onaj ko ih veliča dokazuje svoj takvaluk, 
ispravnost svoga vjerovanja, jer je njihovo veličanje pratilac 
Allahovog veličanja. Allah, Azze ve Dželle, kaže, u prijevodu 
značenja ajeta: "Eto toliko! Pa ko poštiva Allahove propise - 
znak je čestita srca." ( El-Hadž 32) 

18. Takvalukom djela bivaju ispravna i primljena. 
Allah, Azze ve Dželle, kaže, u prijevodu značenja ajeta: "O vjernici, 
bojte se Allaha i govorite samo istinu, On če vas za vaša 
dobra djela nagraditi i grijehe vam vaše oprostiti. A onaj ko 
se Allahu i Poslaniku Njegovu bude pokoravao, postići će 
ono što bude želio." (El-Ahzab, 70-71) 

Uzvišeni je naredio bogobojaznost u tajnosti i javnosti, 
a posebno je naznačio ispravan govor, tj., da govor bude 
ispravan ili približno ispravan kada opravdano ne postoji 
potpuno uvjerenje, u vidu čitanja ili spomena. 

Naredio je dobro, a zabranio zlo. Traženje znanja i 
podučavanje drugih znanju, te nastojanja da se pronađu 
ispravna mišljenja u naučnim pitanjima. Naredio je blag i 
samilostan govor. Kao posljedica toga proizilazi ispravnost 
djela koja se neće pokvariti, oprost grijeha. Sa takvalukom su 
sve stvari ispravne i sa njim se odstranjuje sve zabranjeno. 



19. Takvaluk je razlog počasti kod Allaha. Allah, Azze ve 
Dželle, kaže, u prijevodu značenja ajeta: "Najugledniji kod Allaha 
je onaj koji Ga se najviše boji,. . . " (El-Hudžurat, 13) 

Najčasniji kod Allaha od ljudi je onaj koji je 
najbogobojazniji, a to je onaj koji ima najviše pokornosti i 
ibadeta, koji se suzdržava nepokornosti, a ne onaj koji ima 
više rodbine i sljedbenika, niti onaj ko je časnijeg porijekla. 
Allah, Azze ve Dželle, je Sveznajući i o svemu obaviješten i zna 
ko će se držati bogobojaznosti i u tajnosti i javnosti, a ko je se 
neće pridržavati u javnosti i tajnosti, pa će svakoga nagraditi 
prema onome što zaslužuje. 

20. Sa takvalukom dolazi rješenje problema i izlaz iz 
svake poteškoće i nedaće. Allah putem takvaluka donosi 
opskrbu bogobojaznom odakle se i ne nada niti osjeti, niti mu 
može na um pasti. Uzvišeni kaže, u prijevodu značenja ajeta: "To 
je savjet za onoga koji u Allaha i u onaj svijet vjeruje - a onome 
koji se Allaha boji, On će izlaz naći; i opskrbiće ga odakle se i 
ne nada; onome koji se u Allaha uzda, On mu je dosta. Allah 
će, zaista, ispuniti ono što je odlučio; Allah je svemu već rok 
odredio." (Et-Talaq 2-3) 

21. Takvalukom se olakšvaju sve stvari. Ko se bude 
bojao Allaha, Azze ve Dželle, On će mu olakšati sve njegove 
stvari i sve poteškoće. Uzvišeni kaže, u prijevodu značenja ajeta: 
"A onome ko se Allaha boji, On će sve što mu treba učiniti 
dostupnim." (Et-Talaq4) 

22. Putem takvaluka se potiru loša djela i uvećavaju 
nagrade. Uzvišeni kaže, u prijevodu značenja ajeta: "To su, eto, 
Allahovi propisi, koje vam On objavljuje. A onome ko se bude 
Allaha bojao - On će preko ružnih postupaka njegovih preći i 
još mu veliku nagradu dati." ( Et-Talaq 5) 



23. Takvaluk daje plodove Upute i uzimanja pouke za 
bogobojazne, jer se oni okorištavaju ajetima, a tako ih upućuje 
na put razboritosti, savjetuje ih i odvaraća sa puta zablude. 
Uzvišeni kaže: "To je objašnjenje svima ljudima i putokaz i 
pouka onima koji se Allaha boje." (Ali Imran 138) 

Allah, Azze ve Dželle, je Kur'an učinio pojašnjenjem za 
sve ljude, Uputom i savjetom za bogobojazne posebno. Ovo je 
mišljenje El-Hasena i Katade, i prihvatio ga je Hafiz Ibn Kesir. 
Riječi: „Ovo je", ukazuju na ono što je prethodno rečeno u ajetu. 
Abdur-Rahman Nasir Es-S'adi, kaže: „Oba značenja su istinita." 

Molim Allaha Velikog. Gospodara Prijestolja časnog da 
mene i sve vjernike učini od bogobojaznih koji če zadobiti ove 
velike plodove, a On je Jedini kadar sve učiniti. 



TAME GRIJEŠENJA 

Pojam i naziv za nepokornosti 

Pojam nepokornosti 

Nepokornost u arapskom jeziku označava ono što 
je suprotno pokornosti i predanosti. Kaže se: „Rob je 
nepokoran prema svome gospodaru", kada se suprotstavi 
njegovoj naredbi, ili se kaže: „Taj i taj je nepokoran svome 
zapovjedniku", kada mu nije pokoran i poslušan. On je tada 
asija, nepokoran. Uzvišeni kaže, u prijevodu značenja ajeta: " I 
znajte da je među vama Allahov Poslanik, kad bi vas u mnogo 
čemu poslušao, doista biste nastradali; ali Allah je nekima 
od vas pravo vjerovanje omilio, i u srcima vašim ga lijepim 
prikazao, a nezahvalnost i neposlušnost vam omrazio. Takvi 
su na Pravome putu." (Hudžurat 7) 

El-Džurdžani, Allah mu se smilovao, kaže: „Nepokornost je 
ostavljanje podređenosti." 



Nepokornost u šerijatskoj terminologiji označava 
ostavljanje naredbi i činjenje zabrana. Iz toga se očituje 
da su nepokornosti ostavljanje onoga što je Allah naredio 
ili što je naredio Njegov Poslanik, sallallahu alejhi ve sellem, ili 
činjenje onoga što je Allah zabranio ili što je zabranio Allahov 
Poslanik, sallallahu alejhi ve sellem, od govora, djela, i javnih i 
tajnih namjera. 

"A onoga ko se bude protiv Allaha i Poslanika Njegova 
dizao i preko granica Njegovih propisa prelazio - On če u Vatru 
baciti, u kojoj će vječno ostati; njega čeka sramna patnja." (En- 
Nisa 14) 

"Kada Allah i Posalnik Njegov nešto odrede, onda 
ni vjernik ni vjernica nemaju pravo po svome nahođenju 
postupiti. A ko Allaha i Njegova Poslanika ne posluša, taj je 
sigurno skrenuo s Pravoga puta." (Ahzab 36) 

"A onoga koji Allahu i Poslaniku Njegovu ne bude 
poslušan sigurno čeka vatra džehennemska; u njoj če vječno i 
zauvijek ostati." (El-Džinn 23) 



Nazivi za nepokornosti 

1. Griješenje, Uzvišeni kaže u prijevodu značenja ajeta: 
I znajte da je među vama Allahov Poslanik, kad bi vas u 

mnogo čemu poslušao, doista biste nastradali; ali Allah je 
nekima od vas pravo vjerovanje omilio, i u srcima vašim ga 
lijepim prikazao, a nezahvalnost i neposlušnost vam omrazio. 
Takvi su na Pravome putu." (Hudžurat 7) 

2. El-hub, "...to bi, zaista, bio vrlo veliki grijeh." (Niša 2) 

3. Ez-zenb - grijeh, Uzvišeni Allah, poslije spomena 
Lutovog naroda Medjena, Ada, Semuda, Karuna, Faraona i 
Hamana, kaže: "I sve smo prema grijesima njihovim kaznili: 
na neke vjetar, pun pijeska poslali, a neke strašnim glasom 
uništili; neke u zemlju utjerali, a neke potopili. - Allah im nije 
učinio nepravdu, sami su sebi nepravdu nanijeli." (Ankebut 40) 



4. El-hati'e, "O oče naš," - rekoše oni - "zamoli da nam 
se grijesi oproste, mi smo, zaista zgriješili." (Yusuf 97) 

5. Es-seji'e, "I obavljaj molitvu početkom i krajem dana, i 
u prvim časovima noči! Dobra djela zaista poništavaju hrđava. 
To je pouka za one koji pouku žele." (Hud 114) 

6. El-ism, "Reci: "Gospodar moj zabranjuje razvrat, i 
javni i potajni, i grijehe, i neopravdano nasilje, i da Allahu 
smatrate ravnim one za koje On nikakav dokaz objavio nije, i 
da o Allahu govorite ono što ne znate." (El-'Araf 33) 

7. El-fesad, "Kazna za one koji protiv Allaha i Poslanika 
Njegova vojuju i koji nered na Zemlji čine jeste: da budu 
ubijeni, ili razapeti, ili da im se unakrst ruke i noge odsijeku ili 
da se iz zemlje prognaju. To im je poniženje na ovome svijetu, 
a na onome svijetu čeka ih patnja velika." (El-Maide 33) 



Uzroci griješenja 

Griješenje ima mnogobrojne razloge. Povećava se i 
smanjuje, a ovi razlozi su: 

Prva vrsta: Iskušenje i ispit 

1. Iskušenje dobrim i zlim. Uzvišeni kaže u prijevodu 
značenja ajeta: "Svako živo biče smrt če okusiti! Mi vas stavljamo 
na kušnju i u zlu i u dobru i Nama čete se vratiti." (Enbija 35) 

Uzvišeni Allah iskušava Svoje robove poteškoćama 
i obiljem, zdravljem i bolešću, bogatstvom i siromaštvom, 
halalom i haramom, pokornošću i nepokornošću, Uputom i 
zabludom. Dobrim ispituje da li će Mu čovjek biti zahvalan, a 
zlom da li će se strpi ti u nedaći. 

2. Iskušenje u imetku i djeci. Uzvišeni kaže u prijevodu 
značenja ajeta: "Imanja vaša i djeca vaša su samo iskušenje, a 
u Allaha je nagrada velika." (Et-Tegabun 15) 



Imeci i djeca su smutnja, tj., ispit i iskušenje od Allaha 
Uzvišenog Njegovim robovima, da bi znao one koji će Mu se 
pokoravati od onih koji će Mu činiti nepokornost. Ibn Mes'ud, 
radijAllahu anhu, kaže: „Neka niko od vas ne kaže Allahu moj, 
ja Ti se utječem od smutnje, jer je svako od vas obuhvaćen 
smutnjom. Pa ko od vas bude tražio utočište neka traži utočište 
kod Allaha od zabluđujućih smutnji." 

Smutnja može biti općenitija od ovoga što je prethodno 
rečeno. Uzvišeni kaže, u prijevodu značenja ajeta: "Mi prije tebe 
nismo poslali nijednog poslanika koji nije jeo i po trgovima 
hodao. Mi činimo da jedni druge u iskušenje dovodite, pa 
izdržite! A Gospodar tvoj vidi sve." (El-Furqan 20) 

Ove smutnje, a i druge u ovom značenju bivaju povodom 
spasa prilikom uspjeha na ispitu, a mogu biti povodom 
grijeha i propasti prilikom padanja na ispitu. Molimo Allaha 
za Uputu, oprost i spas na dunjaluku i Ahiretu. 

Druga vrsta:Razlog zapadanja u grijehe, neki od njih su: 

1. Slabost imana i uvjerenja u Allaha, Azze ve Dželle, 
neznanje o Njemu Uzvišenom, nepostojanje osjećaja da Allah, 
Azze ve Dželle, sve nadgleda i nepostojanje straha od Njega. 
Nepostojanje ljubavi, poštivanja, veličanja i strahopoštovanja 
čovjeka čini takvim da potcjenjuje Allahovo, Azze ve Dželle, 
obećanje i prijetnju. Allahu nije ništa skriveno. Uzvišeni kaže, 
u prijevodu značenja ajeta: "On zna poglede koji kriomice u ono 
što je zabranjeno gledaju, a i ono što grudi kriju." (Gafir 19) 

"Koji te vidi kada ustaneš, da sa ostalima molitvu 
obaviš." (Eš-Šu'ara 218-219) 

2. Sumnje. Imam Ibn Kajjim, kaže: „Smutnja je dvovrsna: 
Smutnja sumnji, a ona je najveća, te smutnja strasti. Mogu biti 
objedinjene kod roba, a mogu biti pojedinačne." 



3. Strasti. Allah, Azze ve Dželle, je zajedno spomenuo 
strasti i sumnje u Svom govoru: "Vi ste kao i oni prije vas! Oni 
su jači od vas bili i više su blaga i djece imali i slatkim životom 
su živjeli, a i vi slatkim životom živite isto onako kao što su 
oni prije vas živjeli; i vi se upuštate u nevaljaštine kao što su se 
i oni upuštali. To su oni čija če djela biti poništena i na ovome i 
na onome svijetu; njima propast predstoji." (Et-Tewbe 69) 

Imam Ibnul-Kajjim, kaže: „To jest, oni su se provodili 
i naslađivali njihovim udjelom na dunjaluku i njegovim 
strastima." Potom kaže: „Ovo je zalazak u neistinu, a to su 
sumnje. Uzvišeni je u ovom ajetu ukazao kako nastaje nered 
srca i Vjere. Tako što se naslađuje dunjalučkim udjelom i 
raspravlja neistinom. Nered u Vjeri nastaje sa neispravnim 
uvjerenjem i govorom o njemu, ili djelovanjem koje je u 
suprotnosti sa ispravnim znanjem. Prvo su novotarije i sve 
što pod njih ulazi. Drugo su djela griješništva. Prvo je nered 
sumnji, a drugo nered strasti. Smutnja sumnji otklanja se 
čvrstim uvjerenjem, a smutnja strasti otklanja se strpljenjem. 
Zato je Allah, Azze ve Dželle, vodstvo u Vjeri dao putem 
strpljivosti čvrstog uvjerenja, pa kaže, u prijevodu značenja ajeta: 
"Između njih smo Mi vođe određivali i oni su, odazivajući se 
zapovijedi Našoj, na Pravi put upućivali, jer su strpljivi bili i u 
dokaze Naše čvrsto vjerovali." (Es-Sedžde 24) 

Ovo ukazuje da se putem strpljivosti i uvjerenja postiže 
vodstvo u Vjeri, shodno inteligenciji i strpljivosti otklanja 
se smutnja strasti, a shodno znanju i uvjerenju otklanja se 
smutnja sumnji. Nema sumnje da su neke strasti dozvoljene, 
a neke zabranjene. Dozvoljene su one koje Allah i Njegov 
Poslanik, sallallahu alejhi ve sellem, dozvole, a zabranjene su one 
koje Allah i Njegov Poslanik, sallallahu alejhi ve sellem, zabrane. 

Sejtan je jedan od najvećih povoda zapadanja u grijehe, 
jer je on najprljaviji neprijatelj čovjeka. Uzvišeni kaže: "Sejtan 
je, uistinu, vaš neprijatelj, pa ga takvim i smatrajte! On poziva 
pristaše svoje da budu stanovnici u Vatri." (Fatir 6) 



Šejtani su dvojaki: Ljudski i džinski. - "Tako smo 
svakom vjerovjesniku neprijatelje određivali, šejtane u vidu 
ljudi i džina koji su jedni drugima kićene besjede govorili da 
bi ih obmanuli - a da je Gospodar tvoj htio, oni to ne bi učinili; 
zato ti ostavi njih, i ono što izmišljaju." (El-En'am 112) 

Spas od ljudskih šejtana je činjenje dobročinstva njima i 
uzvraćanje najboljim riječima, te da se na ružno djelo odgovori 
dobrim. Spas od džinskih šejtana je u traženju utočišta od 
Allaha, Azze ve Dželle. Uzvišeni kaže, u prijevodu značenja ajeta: "A 
kad šejtan pokuša da te na zle misli navede, ti zatraži utočište 
u Allaha, jer On, uistinu, sve čuje i zna sve." (Fusilet 36) 

Šejtan želi nadjačati čovjeka u jednoj od sedam prepreka, 
a svaka je teža od druge. Neče preči sa teže na lakšu prepreku 
osim kada je u nemogućnosti da ga pobijedi. 

Prva prepreka: Prepreka nevjerstva i širka. Nevjerstva u 
Njegovu Vjeru i susret sa Njim, te u Njegova savršena svojstva, 
kako su o tome obavijestili poslanici. Ako ga pobijedi na ovoj 
prepreci, vatra njegovog neprijateljstva prestane goriti i on se 
odmori. Ako se čovjek spasi od ove prepreke onda od njega 
traži drugu prepreku: 

Druga prepreka: Prepreka novotarije, ili uvjerenje koje 
je suprotno Istini s kojom je Allah poslao Svoga Poslanika, 
sallallahu alejhi ve sellem, ili činjenje ibadeta onim što Allah, Azze 
ve Dželle, nije dozvolio od uvedenih stvari u Vjeru, od kojih 
Allah ništa neće primiti. Kada Allah uputi roba na prelazak 
ove prepreke, šejtan od njega traži treću prepreku: 

Treća prepreka: Prepreka velikih grijeha. Ako ga 
nadvlada na ovoj prepreci ukrasi mu i uljepša grijehe u 
njegovim očima. Ako rob savlada ovu prepreku, Allahovom 
uputom, šejtan od njega traži četvrtu prepreku: 



Četvrta prepreka: Prepreka malih grijeha. Šejtan mu 
umanjuje ove grijehe sve dok ne bude u njima ustrajavao. 
Onaj ko počini veliki grijeh, ali se kaje, strahuje i plaši bolji 
je od onoga koji ustrajava u malim grijesima. Ustrajavanje u 
grijehu daleko je kobnije od velikoga grijeha. Nema velikoga 
grijeha uz pokajanje i traženje oprosta, a mali grijeh nije 
mali ukoliko se u njemu ustrajava. Ako rob bude spašen ove 
prepreke šejtan od njega traži petu prepreku: 

Peta prepreka: Prepreka dozvoljenih djela za koje nema 
smetnje, pa ga zaokupira mnogostrukim činjenjem ovih djela 
od ibadeta i pokornosti i ulaganja truda za sabiranje opskrbe za 
konačni povratak. Zatim polahko nastoji da ga sa dozvoljenih 
stvari navede na ostavljanje Sunneta, sa ostavljanja Sunneta 
na ostavljanje obaveza. Najmanje što može učiniti tada jeste da 
ostane bez velike zarade i nagrade. Ako se spasi ove prepreke 
sa potpunim znanjem svjetlošću Upute i spoznaje veličine 
pokornosti, šejtan od njega zahtijeva šestu prepreku: 

Šesta prepreka: Prepreka činjenja dobrih djela pokornosti 
u odnosu na ona bolja od njih. Uljepšava mu ih u očima kako 
bi ga zaokupirao od onoga što je vrijednije i veće po nagradi. 
Zaokupira ga manje vrijednim u odnosu na više vrijedno. Ako 
se rob spasi ove prepeke shvaćanjem djela i njegovih stepena 
po vrijednosti kod Allaha ne preostaje nijedna druga prepreka 
osim jedne koja sigurno mora doći, a to je, sedma prepreka: 

Sedma prepreka: Šejtan svoju vojsku usmjerava do 
čovjeka putem različitih vrsta uznemiravanja, rukom, 
jezikom i srcem shodno njegovom stepenu dobra. Što je 
njegov stepen veći, neprijatelj protiv njega usmjeri više konjice 
i pješadije. Nastoji ga savladati svojom vojskom, pokušava 
mu nametnuti svoju stranku i sljedbenike na različite načine. 
Čovjek nema načina da se riješi ove prepreke. Što je uporniji 
u ustrajnosti i pozivu ka Allahu, neprijatelj je uporniji u 



nahuškavanju neuračunljivih protiv njega. Neka je Allah na 
pomoći i samo se na Njega oslanjamo. 



Vrata na koja dolaze grijesi 

1. Duša koja je sklona zlu, šejtan i njegovi pomoćnici i 
njegova vojska joj prilazi prema onome što ona želi i za čime 
žudi i stremi. Kada duša koja je sklona zlu bude sa šejtanom i 
njegovom vojskom oni zauzmu šest prolaza kojima dolaze do 
srca kako bi ga pokvarili: 

a- Prolaz oka. Pogled oka postaje radi razgledanja i 

zabave, a ne radi pouke, 
b- Prolaz uha. U njega unose neistinu i sprječavaju 

ulazak neistine. 
c- Prolaz jezika. Nagovaraju ga na govor koji će mu 

štetiti a neće donijeti koristi zabranjujući mu ono što 

će koristiti, 
d- Prolaz usta. Putem usta u stomak ubacuje različite 

vrste zabranjenih stvari. 
e- Prolaz ruke. Čine je takvom da dohvata neistinu i 

čuva se istine, 
f- Prolaz noge. Čine je tako da hoda ka neistini. 

Imam Ibnul-Kajjim prenosi šejtanovu priču sa njegovom 
vojskom i njihov podsticaj da ovladaju ovim prolazima, pa 
kaže: „Dobro stražarite na ovim prolazima. Kada putem njih 
dođete do srca, onda je on ubijeni zarobljenik ili ranjenik sa 
mnoštvom rana." 

2. Šejtanova vrata na koja on uvodu u Vatru su trojaka: 
a- Vrata nedoumice koja uzrokuju sumnju u Allahovu 

Vjeru 
b- Vrata strasti koja vode davanju prednosti strasti nad 
pokornosti i zadovoljstvima Allaha, Azze ve Dželle 



c- Vrata srdžbe koja vode u neprijateljstvo prema 
Allahovim, Azze ve Dželle, stvorenjima 

3. Sejtanovi putevi do čovjeka imaju tri pravca: 

a- Raskoš i pretjerivanje. Čovjek povećava trošenje 
preko svojih potreba pa to postane luksuz, a to je šejtanov 
udio i povod ulaska u srce. Put za čuvanje od njega jeste, da 
se nefsu ne da u potpunosti sve ono što radi, bilo da se radi 
o jelu, snu, nasladi, odmoru. Kada se zatvore ova vrata, onda 
postoji sigurnost da neprijatelj neće ući na njih. 

b- Nemar. Onaj koji spominje Allaha nalazi se u tvrđavi 
zikra, pa kada zaboravi i bude nemaran otvore se vrata tvrđave 
i neprijatelj u nju upadne, pa mu ga je teško izbaciti. 

c- Da se čovjek preoptereti onim što ga se ne tiče u 
pogledu bilo koje stvari. 

Ko bude čuvao ova četiri ulaza od propasti će sačuvati 
četiri stvari. Zato je rečeno: Ko bude čuvao ove četiri stvari 
zaštit će svoju Vjeru, a one su: Pogledi, misli, riječi i koraci. 

4. Griješenje robu dolazi najčešće na ova četiri vrata: 

a) Pogled je prvenac i izaslanik strasti. Čuvanjem pogleda 
se u osnovi čuva spolni organ. Ko dozvoli sebi da gleda ono 
što je Allah zabranio doveo se pred propast, jer Uzvišeni kaže: 
"Reci vjernicima neka obore poglede svoje i neka vode brigu o 
stidnim mjestima svojim; to im je bolje, jer Allah, uistinu, zna 
ono što oni rade.A reci vjernicama neka obore poglede svoje i 
neka vode brigu o stidnim mjestima svojim; i neka ne dozvole 
da se od ukrasa njihovih vidi išta osim onoga što je ionako 
spoljašnje, i neka vela svoja spuste na grudi svoje; neka ukrase 
svoje ne pokazuju drugima, to mogu samo muževima svojim, 
ili očevima svojim, ili očevima muževa svojih, ili sinovima 
svojim, ili sinovima muževa svojih, ili braći svojoj ili sinovima 
braće svoje, ili sinovima sestara svojih, ili prijateljicama svojim, 
ili robinjama svojim, ili muškarcima kojima nisu potrebne žene, 



ili djeci koja još ne znaju koja su stidna mjesta žena; i neka ne 
udaraju nogama svojim da bi se čuo zveket nakita njihova koji 
pokrivaju. I svi se Allahu pokajte, o vjernici, da biste postigli 
ono što želite." (En-Nur 30-31) 

Nema sumnje da je pogled temelj većine nemilih 
događaja koji mogu snaći čovjeka. 

Svi nemili događaji su krenuli od pogleda 

Kao što i većina požara izbila od žeravica 

Koliko je pogleda izašlo iz srca 

kao što strijela izlazi između luka i konopca 

Dokle god čovjek ima očne kapke 

Očima drugog je izložen opasnosti 

Nema dobrodošlice radosti koja povlači štetu 

b) Misao. Misli su daleko teže, jer od njih počinju dobro 
i zlo. Iz misli se rađaju htijenja, interesi i čvrsta uvjerenja. Ko 
bude pazio na svoje misli uhvatio je za povodac svoga nefsa 
i savladao svoju strast. Ko se ne bude osvrtao na svoje misli 
odvest će ga u propast. Pohvalne misli zasnivaju se na četiri 
temelja: 

- Misli kojima rob pridobiva ovodunjalučke koristi 

- Misli kojima odstranjuje ovodunjalučke štete 

- Misli kojima zadobija ahiretsku korist 

- Misli kojima odstranjuje ahiretske štete 

Neka rob gleda na svoje misli i ideje i težnje kroz ove 
četiri podjele. 

c) Riječ. Čuvanje riječi označava da iz čovjeka ne 
proizađe zalutala riječ. Govorit će samo ono, u pogledu čega 
se nada nagradi i povećanju svoje vjere. Ako hoće da izgovori 
riječ, pogledat će da li u toj riječi ima zarade, koristi ili ne. Ako 
u njoj ne bude zarade suzdržat će se, a ako bude, pogledat će 
da li će time ispustiti riječ za koju postoji bolja zarada, pa je 
tako neće zapostaviti radi ove. 



Ako želiš da dokažeš ono što je u srcu, dokaži to 
pokretima jezika, jer on predočava ono što je u srcu, želio 
to njegov vlasnik ili ne. Zato je Jahja ibn Mu'az rekao: „Srca 
su kao posude u prsima. Ono što sadržavaju u njima vri, a 
kutljače su njihovi jezici. Zato sačekaj dok čovjek izgovori, 
jer njegov jezik zagrabi iz srca i slatko i kiselo, i ukusno i 
neukusno, obavještavajući te o ukusu njegova srca onim što 
jezik dohvati." Značenje ovoga je: Kao što svojim jezikom 
kušaš hranu iz posuda i saznaješ kakava je ona, isto tako 
iz čovjekovog srca putem njegovog jezika kušaš šta je u 
njegovom srcu, kao što kušaš svojim jezikom hranu koja 
se nalazi u posudi. Zato čovjek musliman mora čuvati svoj 
jezik, jer najviše što će ljude odvoditi u vatru jesu usta i spolni 
organ. Jezik će ljude povlačiti na njihovim nozdrvama ka 
vatri. Možda čovjek ne razmišljajući izgovori neku riječ pa se 
strovali u Džehennem na većoj udaljenosti nego što su istok 
i zapad. Ili će se strovaljivati u Vatru sedamdeset godina. 
Možda izgovori riječ iz Allahove srdžbe i nemisli da će ona 
dostići ono što je dostigla, pa mu Allah upiše Svoju srdžbu 
sve do dana dok se s Njim ne susretne. 

Onaj koji vjeruje u Allaha i Sudnji dan govori samo 
dobro ili šuti. Kada lijepo ispoljava Islam, govori samo ono 
što ga se tiče. Jezik je nešto za što se Allahov Poslanik najviše 
pribojavao za muslimane. Svaki čovjekov govor je protiv 
njega, a ne za njega, osim da naređuje dobro a zabranjuje zlo, 
ili da spominje Allaha. 

Tvoj govor je tvoj zarobljenik sve dok ne izađe iz tvojih 
usta, a kada izađe onda si ti njegov zarobljenik. Allahu ničiji 
govor nije skriven. On kaže: "... on ne izusti ni jednu riječ, a 
da pored njega nije prisutan Onaj koji bdije." (Qaf 18) 

Jezik ima dvije velike mahane. Ako se spasi jedne neće 
se spasiti druge: Mahana govora i mahana šutnje. Onaj koji 
govori neistinu je govorljivi i nepokorni šejtan, a onaj koji 
prešuti istinu je nijemi šejtan, nepokoran Allahu. Voli da se 
raspravlja i da ulazi u razmirice kada se ne pribojava za sebe. 



Oni sljedbenici Istine koji stoje na srednjem putu čuvaju 
svoje jezike od neistine, a upotrebljavaju ih samo u onome 
što će im donijeti korist. Čovjek će na Sudnjem danu doći 
sa dobrim djelima poput brda, ali će vidjeti da mu ih je sve 
uništio. Doći će sa lošim djelima poput brda pa će vidjeti da 
mu ih je njegov jezik sve uništio mnogim spomenom Allaha, 
Azze ve Dželle, i svega što je vezano za Njega. 

d) Korak. Čuvanje koraka označava da roba njegove noge 
nose samo ka onome za što se nada nagradi. Ako u njegovom 
koračanju nema dodatne nagrade, bolje mu je da sjedi. Iz 
svakog dozvoljenog koraka može izvući vid približavanja 
Allahu. Svi njegovi koraci mogu biti vid približavanja sa 
ispravnim nijjetom. Allah, Azze ve Dželle, opisao je robove 
Milostivog da ispravno govore i ispravno koračaju. On kaže: 
"A robovi Milostivoga su oni koji po Zemlji mirno hodaju, a 
kada ih bestidnici oslove, odgovaraju: "Mir vama!" (Furqan 63) 

Isto tako Allah, Azze ve Dželle, objedinio je poglede i korake, 
u prijevodu značenja ajeta: "On zna poglede koji kriomice u 
ono što je zabranjeno gledaju, a i ono što grudi kriju." (Gafir 19) 



Temelji griješenja 

Imam Ibnul-Kajjim kaže da su temelji grijeha trojaki: 

1. Oholost. A ona je navela Iblisa na ono na šta ga je 
navela 

2. Pohlepnost. Ona je Adema izvela iz Dženneta 

3. Pakost. Ona je jednog od Ademovih sinova učinila 
smionim da ubije svoga brata 

Ko bude sačuvan od ove tri stvari, sačuvan je zla. 
Nevjerstvo potiče od oholosti, grijesi od pohlepe, a nasilje i 
nepravda od pakosti. Imama Ibnul-Kajjim kaže da su temelji 
grijeha, malih i velikih, trovrsni: 



1. Vezivanje srca za druge mimo Allaha, a to je širk. 
Krajni ishod vezivanja za druge mimo Allaha je širk i da se sa 
Njim dozivaju drugi bogovi 

2. Pokornost sili srdžbe (srdžbi), a to je napravda. 
Vrhunac toga je ubistvo 

3. Pokornost strastvenoj sili (strasti), a to je razvrat. 
Vrhunac toga je zinaluk 

Allah je objedinio ove tri stvari u Svojim riječima, u 
prijevodu značenja ajeta: "Oni koji se mimo Allaha drugom bogu 
ne klanjaju, i koji, one koje je Allah zabranio, ne ubijaju, 
osim kada pravda zahtijeva, i koji ne bludniče; - a ko to radi, 
iskusiče kaznu, patnja če mu na onome svijetu udvostručena 
biti i vječno če u njoj ponižen ostati." (Furqan 68-69) 

Ove tri stvari jedna na drugu pozivaju, širk poziva na 
nepravdu i razvrat, a iskrenost i tevhid odvraćaju od njih. 
Allah kaže, u prijevodu značenja ajeta: "I ona je bila poželjela njega, 
a i on bi nju poželio da od Gospodara svoga nije opomenu 
ugledao - tako bi, da odvratimo od njega izdajstvo i blud, jer 
je on uistinu bio Naš iskreni rob." (Yusuf 24) 

Zlo koje se ovdje spominje jeste ljubav, razvrat i zinaluk. 
Nepravda također poziva na širk i razvrat. Širk je najveća 
nepravda, kao stoje najveća pravda tevhid. Pravda je saputnik 
tevhida, a nepravda širka. Razvrat poziva na širk i nepravdu. 
Ovo troje međusobno se privlače i jedno drugo potiču. 

Također je pojasnio da su četiri temelja nevjerstva: 
1. Oholost, 2. Pakost, 3. Srdžba, 4. Strast 

Oholost sprječava roba da se podredi. Pakost ga 
sprječava da primi i dadne savjet. Srdžba sprječava pravdu, 
strast sprječava posvećivanje ibadetu. 

Kada se poruši temelj oholosti onda je lahko podrediti 
se. Kada se poruši temelj pakosti onda je lahko primiti i 
dati savjet. Kada se poruši temelj srdžbe onda je lahko biti 
pravedan i skroman. 



Kada se poruši temelj strasti onda je lahko biti strpljiv, 
čedan i posvetiti se ibadetu. Lakše je pomjeriti brda sa njihovih 
mjesta nego da nestanu ova četiri svojstva kod onih koji su 
iskušani sa njima, a posebno kada to postanu urezani oblici 
ponašanja, sposobnosti i čvrsta svojstva. Sa njima nijedno 
djelo ne može biti ispravno, a ni duša čista. Kada god uloži 
trud u nekom djelu pokvare mu ga ove četiri stvari. Kada se 
one učvrste u srcu, neistinu mu pokažu u slici istine, a istinu u 
slici neistine. Dobro u slici zla, a zlo u slici dobra. Približi mu 
se dunajluk, a udalji se od njega Ahiret. 



Podjela grijeha 

Grijesi se dijele na četiri vrste prema poretku: 

Prvi dio: Vlastiti grijesi vezani za vlasništvo, a oni 
predstavljaju čovjekovo prisvajanje onoga što mu ne pripada, 
kao što su osobine gospodarstva, veličine, uzvišenosti, sile, 
nadmoči i porobljavanje stvorenja i si.. 

Drugi dio: Sejtanski grijesi. To su grijesi u kojima se čovjek 
poistovjećuje sa šejtanom u njihovom činjenju. Poistovjećivanje 
sa šejtanom biva u pakosti, nasilju, varanju, potkradanju, 
prijevari, zavjeri, naredbi izvršavanja nepokornosti Allahu, 
uljepšavanje grijeha, zabrana pokornosti Allahu i odvraćanje 
od nje, novotarstvo u Vjeri, pozivanje na novotarije i zablude. 
Ovaj dio po svojoj štetnosti dolazi iza prvoga dijela, iako je 
njegova štetnost manja. 

Treći dio: Zvjerski grijesi. To su grijesi kojima se čovjek 
poistovjećuje sa zvijerima. To su grijesi neprijateljstva, srdžbe, 
prosipanje krvi, nasilje prema slabima i nemoćnima. Iz ovoga 
dijela nastaju različite vrste uznemiravanja ljudi i smjelosti da 
se počini nepravda i neprijateljstvo. 

Četvrti dio. Životinjski grijesi. To su grijesi kojima 
se čovjek poistovjećuje sa životinjama, kao što je nastojanje 
udovoljavanja strasti stomaka i spolnog organa. Iz njih se 



rađaju blud, krađa, uzimanje siročetovog imetka, škrtost, 
tvrdičluk, kukavičluk, malodušnost, očaj. Pod ovaj dio 
potpada većina ljudskih grijeha, zato što su u nemoči počiniti 
vlastite ili zvjerske grijehe. Iz ovoga dijela prelaze u druge 
dijelove. Ovaj dio ih vuče za povodac ka drugim dijelovima. 



Vrste grijeha 

Dvije su vrste grijeha: Mali i veliki. 

Imam Ibnul-Kajjim kaže: „Kur'an i Sunnet, te konsenzus 
ashaba i tabiina poslije njih, kao i imama ukazuje da se grijesi 
dijele na velike i male." 

Uzvišeni kaže, u prijevodu značenja ajeta: "Ako se budete 
klonili velikih grijehova, onih koji su vam zabranjeni, Mi 
čemo preči preko manjih ispada vaših i uveščemo vas u divno 
mjesto." (En-Nisa 31) 

"One koji se klone velikih grijehova i naročito razvrata, 
a grijehove bezazlene On če oprostiti jer Gospodar tvoj, zaista, 
mnogo prašta - On dobro zna sve o vama, otkad vas je stvorio 
od zemlje i otkad ste bili zameci u utrobama majki vaših; zato 
se ne hvališite bezgriješnošču svojom - On dobro zna onoga 
koji se grijeha kloni." (En-Nedžm 32) 

Od Ibn Mes'uda se prenosi da je rekao: „Upitao sam 
Allahovog Poslanika koji je grijeh največi kod Allaha?" 
Odgovorio je: „Da Allahu pripišeš druga, a On te je stvorio." 
Rekao sam: „Uistinu je to golemo." Upitao sam: „A koji onda 
poslije njega?" Odgovorio je: „Da ubiješ svoje dijete iz bojazni 
da će s tobom jesti." Upitao sam: „A koji onda?" Odgovorio je: 
„Da počiniš blud sa suprugom tvoga komšije." (Buhari, Muslim) 

Od Ebu Bekra prenosi se da je Vjerovjesnik, sallallahu alejhi 
vesellem, rekao: „Hoćete da vas obavijestim koji je najveći od svih 
grijeha? Ponovivši to tri puta. Odgovorili su: „Dakako, Allahov 



Poslanice." Rekao je: „Pripisivanje Allahu druga i neposlušnost 
roditeljima." Zatim je sjeo nakon što je bio oslonjen i rekao: ,,A 
također i lažan govor." Neprestano je to ponavljao sve dok 
nismo rekli: „Da hoće ušutjeti." (Buhari, Muslim) 

Od Ebu Hurejre, radij Allahu anhu, prenosi se da je Allahov 
Poslanik, sallallahu alejhi ve sellem, rekao: „Pet namaza, džuma do 
džume, ramazan do sljedećeg ramazana brišu grijehe koji se 
počine između njih ako se izbjegavaju veliki grijesi." U drugoj 
predaji stoji: „Ako ne zavladaju veliki grijesi." (Muslim) 

Od Ebu Hurejre, radijAllahu anhu, prenosi se da je 
Vjerovjesnik, sallallahu alejhi ve sellem, rekao: „Čuvajte se sedam 
grijeha koji su uzrok patnje i propasti." Rekoše: „Allahov 
Poslanice, a koji su to?" Odgovorio je: „Sirk, sihr, ubistvo 
osobe koju je Allah zabranio ubiti osim s pravom, uzimanje 
kamate, uzimanje siročetovog imetka, bježanje sa bojnog polja, 
potvora časnih i nevinih vjernica za blud." (Buhari, Muslim) 

Postoji razilaženje o granicama velikog grijeha i u broju 
velikih grijeha. Neki su rekli da ih ima ukupno četiri, neki 
sedam, neki devet, neki jedanaest, a neki sedamdeset. Neki 
čovjek je rekao Ibn Abbasu: „Koliko ima velikih grijeha? Je li 
ih sedam?" Odgovorio je: „Prije će biti da ih je sedamsto, nego 
sedam. Ali veliki grijeh prestaje biti veliki sa traženjem oprosta, 
a mali grijeh nije mali ukoliko se u njemu ustrajava." 

Ispravno mišljenje je da veliki grijesi nisu precizno 
naznačeni. To je svaki grijeh poslije kojeg kao posljedica 
dolazi kazna na dunjaluku, ili prijetnja vatrom, ili prokletstvo 
ili izljevanje srdžbe, ili kazna, ili negiranje vjerovanja. Ono što 
nema za posljedicu kaznu na dunjaluku niti posebnu prijetnju 
na Ahiretu smatra se malim grijehom. 

Ali mali grijesi mogu postati veliki iz nekoliko sljedećih 
razloga: 



1. Ustrajnost i stalno činjenje grijeha, kao što je navedeno 
u riječima Ibn Abbasa, radijAllahu anhu,: „Nema velikog grijeha 
uz traženje oprosta, niti je mali grijeh mali ako se u njemu 
ustrajava." 

2.Potcjenjivanje grijeha. Od Aiše, radijAllahu anha, se 
prenosi da je rekla: „Rekao mi je Allahov Poslanik, sallallahu alejhi 
ve sellem,: „O Aiša, čuvaj se potcjenjenih djela (malih grijeha) jer 
će se i za njih odgovarati pred Allahom." (Ibn Madže, Ahmed) 

Od Sehla ibn S'ada, radijAllahu anhu, se prenosi da je 
Allahov Poslanik, sallallahu alejhi ve sellem, rekao: „Čuvajte se 
malih grijeha koji se potcjenjuju, a to je poput ljudi koji su sišli 
u sredinu doline, pa je jedan donio granu, drugi, pa su ispekli 
hljeb. Grijesi koji se potcjenjuju kada rob bude kažnjavan za 
njih uništit če ga." (Ahmed) 

Od Abdullaha ibn Mes'uda prenosi se da je rekao: 
„Vjernik vidi svoje grijehe kao da sjede ispod velikog brda i 
boji se da če ono na njega pasti. A nevjernik vidi svoje grijehe 
poput mušice koja sleti na njegov nos pa on postupi ovako." 
Ebu Sihab kaže: „To jest zamahne svojom rukom iznad nosa." 

3. Radovanje i ponositost malim grijehom. Kao npr., 
da čovjek kaže: „Jesi li vidio kako sam obeščastio ovoga i 
spomenuo njegove loše osobine sve dok ga nisam zastidio ili 
sam ga prevario." 

4.Da bude učenjak za kojim se drugi povode. 

Kada učenjak počini mali grijeh i to se manifestira 
među ljudima postaje mu veliki grijeh. Ako čovjek učini 
grijeh, a zatim ga iznese u javnost, jer se onome ko javno 
čini grijeh neće oprostiti. Zato je svaki musliman dužan 
da se udalji od svih grijeha, malih i velikih da bi postigao 
uspjeh i na dunjaluku i na Ahiretu. 



Posljedice griješenja na pojedinca 

1. Posljedice na srce. Štetnost gijeha za srce je ista kao 
štetnost otrova za tijelo shodno različitosti u štetnosti. Da li 
na dunjaluku i Ahiretu ima ijednog zla ili bolesti a da nije 
uzrokovana grijesima. 

2. Uskraćivanje znanja. Znanje je svjetlost koje Allah 
ubacuje u srce. Grijeh gasi to svjetlo, zasljepljuje znanje srca, 
zatvara puteve znanja i zastire izvore upute. Uzvišeni kaže: 
"Zašto oni po svijetu ne putuju pa da srca njihova shvate ono 
što trebaju shvatiti i da uši njihove čuju ono što trebaju čuti, 
ali, oči nisu slijepe, već srca u grudima." (El-Hadž 46) 

Kada je Safija sjeo pred Malika, zadivila ga je njegova 
obilna inteligencija i razumijevanje. Rekao je: „Vidim da 
je Allah u tvoje srce ubacio svjetlost, pa ga nemoj gasiti 
tamom grijeha." Safija je rekao: „Požalio sam se Vekii na loše 
pamćenje, pa me je uputio na ostavljanje grijeha i obavijestio 
me da je Allahovo znanje svjetlost, a Allahovo svjetlo se ne 
daje nepokornima." 

3. Različite vrste otuđenosti u srcu: Otuđenost griješnika 
od njegovog Gospodara, njegova otuđenost samog sebe, 
otuđenost od ostalih stvorenja. Sto su grijesi veći i otuđenost je 
žešća. Otuđenost griješnika od njegovog Gospodara ne može 
se u osnovi usporediti sa ijednom slašću. Kada bi se objedinile 
sve slasti dunjaluka ne bi mogle nadomjestiit tu otuđenost. 
Kada se grijesi ne bi ostavljali osim iz bojazni od zapadanja u 
tu otuđenost, pametan čovjek bi ih najprije ostavio. Otuđenost 
između griješnika i ljudi se posebno odnosi na otuđenost od 
onih koji nose dobro. Sto god je ova otuđenost veća, čovjek 
se udalji od njih i od njihovog društva. Lišen je blagoslova 
okorištavanja od tih ljudi i približio se šejtanovoj stranci 
onoliko koliko se udaljio od stranke Milostivog. Ova otuđenost 



jača sve dok se dobro ne učvrsti i onda biva između griješnika 
i njegove žene, djece, rodbine, a i prema samom sebi osjeća 
otuđenost. Vidiš ga kako je usamljen. Ispravni prethodnik je 
rekao: „Budem nepokoran Allahu, pa to vidim na ponašanju 
moje jahalice i moje supruge." El-Fudajl ibn Ijjad je rekao: 
„Počinim nepokornost Allahu pa to prepoznam u ponašanju 
moga magarca i sluge." Tajna ovoga pitanja leži u činjenici da 
pokornost nužno iziskuje bliskost Gospodaru Uzvišenom. Sto 
je blizina jača, jača je i prijaznost. Nepokornost nužno iziskuje 
udaljavaje od Gospodara Uzvišenog, a što se više udaljenost 
povećava otuđenost je jača. Rezultat otuđenosti jeste zastor, 
a što je zastor jači povećava se i otuđenost. Nemar uzrokuje 
otuđenost, a teža je otuđenost griješenja, a od nje je teža 
otuđenost širka i kufra. Svaki onaj koji je imalo ušao u ove 
stvari, nadvladala ga je otuđenost shodno veličini njegove 
umješanosti. Otuđenost nadvladava njegovo lice, srce. 
Usamljen je i drugi se od njega udaljavaju." 

4. Tama u srcu. Griješnik nalazi tamu u svom srcu i 
uistinu je osjeća, kao što gleda tamu mrkle noći. Tama grijeha 
u njegovom srcu postane kao tama vidljiva okom. Pokornost 
je svjetlo, a grijeh je tama. Što je tama jača i zbunjenost je veća, 
sve dok čovjek ne zapadne u novotarije i zablude, te druge 
upropaštavajuće stvari a da on to i ne osjeti. Ova tama jača 
sve dok se ne pojavi na očima , dok ne ovlada licem i postane 
crnilo koje svako vidi. Abdullah ibn Abbas, radijAllahu anhu, 
kaže: „Dobro djelo je svjetlost na licu, svjetlost na srcu, obilna 
opskrba, tjelesna snaga, ljubav u srcima stvorenja, a loše djelo 
je crnilo na licu, tama u srcu, slabost tijela, nedostatak opskrbe 
i mržnja u srcima ljudi." 

5. Iznurenost i slabost srca. Iznurenost označava da 
ga grijesi stalno crpe sve dok mu u potpunost ne otklone 
njegovu životnost. A slabost srca znači da ga grijesi oslabljuju 
iz nekoliko aspekata, a od njih su: 



a) U srcu slabi veličanje Uzvišenog Gospodara, slabi 
poštivanje u srcu roba, htio on to ili ne. Da su se poštivanje i 
Allahova veličina učvrstile u srcu roba ne bi se usudio da Mu 
čini gijehe. Veličina i uzvišenost Allaha u srcu roba iziskuju 
veličanje Njegovih svetinja.- "Eto toliko! A ko poštuje Allahove 
svetinje, uživače milost Gospodara svoga..." (El-Hadž 30) 

Veličanje Allahovih svetinja u srcu postaje prepreka 
između roba i grijeha. 

b) Grijeh slabi želju za dobrom u srcu roba i ojačava želju 
za nepokornošču. U njegovom srcu slabi želja za pokajanjem, 
malo po malo, sve dok u potpunosti iz njegovog srca ne izađe 
želja za pokajanjem. Kada bi umro ne bi se pokajao Allahu. 

On traži pokajanje i kaje se mnogo kao što se kaju oni 
lažnih jezika, a srce mu je vezano za grijeh, u njemu ustrajava, 
ima odluku da ga počini kad god bude mogao. Ovo je jedna 
od največih bolesti i najbliža je propasti. 

Grijeh slabi put srca ka Allahu i Vječnoj kući, ili ga 
sprječava od tog putovanja. Grijeh će, ili usmrtiti srce ili ga 
razboljeti zastrašujućom bolešću ili će oslabiti njegovu snagu, 
a to mora biti. Tako se njegova slabost završi na jednoj od osam 
stvari od koji se Vjerovjesnik, alejhi sellam, utjecao. Govorio je: 
„Allahu ja ti se utječem od brige i tuge, nemoći i ljenosti, škrtosti 
i kukavičluka, zapadanja u dugove i nadmoći ljudi." (Ahmed) 

Želi se reći da su grijesi najjači povodi da se doživi ovih 
osam stvari, kao što su najjači razlozi za preteška iskušenja, 
stalnu nesreću, loše određenje i zluradost neprijatelja. Grijesi 
su i najjači povodi za nestanak Allahove blagodati, izmjeni 
Njegovog oprosta, iznenadne osvete i svih vrsta njegove srdžbe. 

6. Grijesi zastiru srca od Gospodara na dunjaluku, a 
najveći zastor je na Sudnjem danu. Allah, kaže : "A nije tako! 
Ono što su radili prekrilo je srca njihova, uistinu, oni će toga 
dana od milosti Gospodara svoga zaklonjeni biti."(Mutafifinl4) 



Grijesi su bili zastor između njih i njihovih srca, između 
njih i njihova Gospodara i Stvoritelja. 

7. Čovjek se navikne na grijeh, pa iz srca nestane prezir 
grijeha koji mu postane stalna navika, pa niti to smatra ružnim 
za sebe niti kada vidi ljude, pa ni kada pričaju o njemu. Kod 
grješnika je ovo krajnje skrnavljenje i potpuna slast tako da 
se jedan od njih ponosi grijehom, pa priča o njemu onome za 
koga ne zna da ga zna. Ovoj vrsti ljudi neće biti oprošteno 
i njima je zatvoren put pokajanja. Vrata pokajanja u većini 
slučajeva ovakvim bivaju zatvorena. 

Od Ebu Hurejre, radijAllahu anhu, prenosi se da je rekao: 
„Čuo sam Allahovog Poslanika, sallallahu alejhi ve sellem, kako 
kaže: „Cijelom mom ummetu će biti oprošteno osim onima 
koji budu grijehe radili javno. U javno činjenje grijeha ulazi 
da čovjek počini grijeh noću, a zatim osvane a Allah ga je 
prekrio, pa kaže: „O ti i ti, uradio sam jučer to i to. Zanoćio je 
pokriven od svoga Gospodara, a osvanuo otkrivajući ono što 
mu je Allah pokrio." (Buhari) 

8. Lahkomislenost u grijesima kod onih koji ustrajavaju u 
njima. Rob neprestano čini grijehe sve dok mu oni ne postanu 
lahki i ne umanje se u njegovom srcu i očima. To je znak 
propasti. Kada god se grijeh umanji u srcu roba i njegovom 
oku poveća se kod Allaha. 

Zato je Abdullah ibn Mes'ud, radijAllahu anhu, rekao: 
„Vjernik vidi svoje grijehe kao onaj koji sjedi ispod brda i plaši 
se da će ono na njega pasti. A nevjernik vidi svoje grijehe kao 
mušicu koja sleti na njegov nos, pa on pokaže ovako (zamahne 
rukom iznad nosa)." (Buhari, Muslim) 

U vjernikovom srcu je svjetlost i on može biti uvjeren 
u mali grijeh, ali nije siguran da će mu biti oprošten. Zato se 
pribojava malog grijeha da ga ne bi uništio kao što ga brdo 
može uništiti. Nevjernik je ograničene spoznaje o Allahu, pa 
je zato njegov strah od Allaha malen i potcjenjuje grijeh. 



9. Griješenje uzrokuje poniženje. Pravi ponos je u 
pokornosti Allahu, Azze ve Dželle, a poniženje u nepokornosti 
Allahu. Allah Uzvišeni kaže, u prijevodu značenja ajeta: "Ako 
neko želi veličinu - pa - u Allaha je sva veličina! K Njemu se 
dižu lijepe riječi, i dobro djelo On prima. A one koji imaju 
hrđave namjere čeka patnja nesnosna, i njihovo spletkarenje 
je rabota bezuspješna." (El-Fatir 10) 

"Oni govore: "Ako se vratimo u Medinu, sigurno će 
jači istjerati iz nje slabijeg!" A snaga je u Allaha i Poslanika 
Njegova i u vjernika, ali licemjeri neče da znaju." (Munafiqun 8) 

Od Abdullaha ibn Omera se prenosi da je Allahov 
Poslanik, sallallahualejhi ve sellem, rekao: „Poslan sam pred Sudnji 
dan sa sabljom sve dok ne bude obožavan jedino Allah koji 
sudruga nema. Moja opskrba je učinjena ispod hlada moga 
koplja. Poniženje je učinjeno za onoga ko mi se suprostavlja. 
Ko se poistovijeti sa jednim narodom, on je od njih." (Buhari) 

Ko želi ponos neka ga traži u pokornosti Allahu, jer 
ga neče nači osim u pokornosti Njemu. Jedan od ispravnih 
prethodnikajeučiou svojoj dovi: „Allahu, ojačaj mepokornošču 
Tebi i nemoj me poniziti griješenjem Tebi." El-Hasen el-Basri 
je rekao: „Poniženje od grijeha ne bi napustilo njihova srca. 
Allah če sigurno poniziti onoga ko Mu je nepokoran." 
Abdullah ibn El-Mubarek kaže: 
Vidio sam da grijesi usmrćuju srca 
A ustrjavanje u njima uzrokuje poniženje 
Ostavljanje grijeha je život za srca 
A najbolje je za tebe da im budeš nepokoran 
Zar vjeru nisu upropastili samo kraljevi i zli svećenici 

10. Grijesi upropaštavaju pamet i utječu na nju. Pamet 
ima svjetlost, a grijeh gasi svjetlost pameti. Kada se ugasi 
svjetlo pameti, ona oslabi i umanji se, a nekada i nestane. Niko 
nije počinio grijeh, a da njegova pamet nije bila prisutna, jer 



ga savjet Kur'ana sprječava kao i savjet imana, smrti i Vatre. 
Ono što gubi činjenjem grijeha od dobra dunjaluka i Ahireta 
je daleko više od sreće i naslade koju osjeti u grijesima. Pa da 
li će potcjenjivati grijehe onaj koji ima zdravu pamet. Nema 
sumnje da ako grijeh ne upropasti pamet, a onda će je umanjiti. 
Zato nećeš naći dva pametna čovjeka da je jedan pokoran 
Allahu, a drugi nepokoran, osim da je pamet pokornoga veća 
i potpunija, mišljenje ispravnije i uvijek pronađe istinu. 

11. Grijesi pečate srce, kada se namnože zapečate srce 
grješnika i on postane nemaran. Srce zahrđa od grijeha, pa 
kada se griješenje poveća srce postane potpuno pokriveno, 
sve dok ne postane zapečaćeno i zaključano i u potpunosti 
zatvoreno. Allah, Azze ve Dželle, kaže : "A nije tako! Ono što su 
radili prekrilo je srca njihova, " (El-Mutaffifin, 14) 

12. Grijesi gase ispravnu ljubomoru srca. Najčasniji 
i najambiciozniji čovjek je onaj koji ljubomorno čuva sebe i 
svoje bližnje, a i ostale ljude. Zato je Vjerovjesnik, sallallahu alejhi 
ve sellem, bio najljubomorniji prema ovom Ummetu, a Allah, 
Azze ve Dželle, je ljubomorniji od nega. Zato Poslanik, sallallahu 
alejhi ve sellem, kaže: „Zar se čudite Sadovoj ljubomori. Tako mi 
Allaha, ja sam ljubomorniji od njega, a Allah je ljubomorniji od 
mene. Zbog Allahove ljubomore zabranjen je razvrat i javni i 
tajni. Nema ličnosti ljubomornije od Allaha. A nema ličnosti 
kojoj je draže opravdanje od Allaha. Zbog toga je Allah slao 
poslanike kao donosioce radosnih vijesti i opominjače. Nema 
ličnosti kojoj je draža pohvala od Allaha i zbog toga je Allah 
obećao Džennet." (Buhari, Muslim) 

Od Aiše, radij Allahu anha, se prenosi daje Allahov Poslanik, 
sallallahu alejhi ve sellem, rekao: „Ummete Muhammedov, nema 
nikoga ljubomornijeg od Allaha da vidi Svoga roba ili ropkinju 
kako čini blud. Ummete Muhammedov, da znate ono što ja 
znam malo biste se smijali a mnogo biste plakali." (Buhari) 



Od Ebu Hurejre, radij Allahu anhu, se prenosi da je Allahov 
Poslanik, sallallahu alejhi ve sellem, rekao: „Allah je ljubomoran, 
a i vjernik je ljubomoran. Allahova ljubomora je da vjernik 
počini ono što mu je Allah zabranio." (Buhari, Muslim) 

Od Džabira ibn Atika sa lancem koji seže do Poslanika, 
sallallahu alejhi ve sellem, prenosi se da je rekao: „Ima ljubomore 
koju Allah voli, ima ljubomore koju Allah ne voli. Ima 
ponositost koju Allah voli, a ima i one koju ne voli. Ljubomoru 
koju Allah voli jeste ljubomora u sumnji, a ona koju ne voli 
jeste ljubomora kada nema sumnje. Ponositost koju Allah voli 
je ponositost prilikom borbe i davanja sadake. A ponositost 
koju Allah mrzi jeste ponositost u neistini." (Nesai, Ahmed) 

Pod ljubomorom u sumnji se misli na ljubomoru 
sumnjičenja i kolebanja. Njena korist je očita, a to je 
strahopoštovanje i izbjegavanje. Ako je ljubomora bez sumnje 
onda uzrokuje mržnju i smutnju. Ponositost u davanju sadake 
jeste da čovjek bude darežljiv, pa da od svoje duše. On ne 
daje mnogo sadake, a i kada je daje uvijek misli da malo daje. 
Ponositost u ratu jeste da uđe u borbu aktivno, snažno i bez 
kukavičluka. 

Pod ovim se misli da kada se god pojača činjenje grijeha 
od strane griješnika iz njegovog srca izađe ljubomora prema 
samom sebi, porodici i ljudima. Ljubomora može tako jako 
oslabiti tako da čovjek ne prezire ružno ni sebi, a ni drugome. 
Kada dođe do ovih granica ušao je na vrata propasti. 
Neljubomorna osoba je najprljavije stvorenje i njoj je Džennet 
zabranjen, jer nema ljubomore. Zato je zadovoljna zlom u 
svojoj porodici. 

Sve nam to ukazuje da je osnova vjere ljubomora. A ko 
nema ljubomore nema ni Vjere. Ljubomora čuva srce, čuva 
tjelesne udove, otklanja zlo i razvrat. Neljubomora usmrčuje 
srce, usmrčuje tjelesne udove, pa se oni više ne opiru. Ovo 
nam pojašnjava važnost i stepen ljubomore. 



13. Grijesi odnose stid iz srca, a stid je temelj svakog 
dobra. Odlazak stida znači odlazak cijelog dobra. Od Imrana 
ibn Husajna, radij Allahu anhu, se prenosi da je Allahov Poslanik, 
sallallahu alejhi ve sellem, rekao: „Stid je svo dobro, ili je rekao: 
Stid je sav dobar." (Muslim) 

Od njega se također prenosi da je Vjerovjesnik, sallallahu 
alejhi ve sellem, rekao: „Stid samo donosi dobro." (Muslim) 
Ovim se želi red da grijesi oslabljuju stid kod roba pa tako u 
potpunosti bude lišen stida, pa mu ništa ne znači to što ljudi 
znaju o njegovom lošem stanju. Zapravo, mnogi griješnici 
govore o svom stanju i prezrenosti onoga što čine. Na to ga 
podstiče njegova lišenost stida. Kada rob stigne u ovakvo stanje 
u njegovu ispravnost više nema želje. Nad njim se obistinilo 
jedno od dva značenja hadisa koji se prenosi od Ibn Mes'uda, 
radijAllahu anhu, da je Poslanik, sallallahu alejhi ve sellem, rekao: 
„Ono što su ljudi dostigli od govora prvoga vjerovjesništva 
bilo je: „Ako se ne stidiš čini šta hočeš." (Buhari, Muslim) 

Ovaj hadis ima dva tumačenja. 

Prvo tumačenje: Ovaj hadis je izrečen radi prijetnje. 
Značenje riječi 'kada se ne stidiš', jeste da takav čini ružna 
djela koja želi. Ono što podstiče na ostavljanje grijeha jeste 
stid, pa kada nema stida koji bi ga odvratio od ružnih dijela 
zapadne u grijehe. Ovo značenje je poznato. 

Drugo tumačenje: Kada se onaj koji čini grijehe ne stidi 
Allaha neka ih i čini. Nego ono što je potrebno ostaviti jeste 
ono od čega se stidiš pred Allahom. Prvo značenje je prijetnja, 
kao što su riječi Uzvišenog: „Oni koji riječi naše izvrću neće 
se, doista, od Nas sakriti. Pa da li će biti ugodnije onome koji 
u Vatru bude bačen ili onome koji na Sudnji dan dođe smiren? 
Radite šta hoćete, On, zaista, vidi šta vi radite." (El-Fusilet 40) 

A drugo značenje je dozvola. 

14. Grijesi unose strah i strepnju u srca. Vidjet ćeš da je 
grješnik uvijek plašljiv. Pokornost je najveća Allahova tvrđava 
pa ko u nju uđe bit će siguran od kazne na dunjaluku i Ahiretu. 



Ko iz nje izađe obuzet će ga strahovi sa svake strane. Ko se 
bude pokoravao Allahu za nega će se strahovi pretvoriti 
u sigurnost, a ko bude nepokoran, njegova sigurnost će 
se pretvoriti u strah. Ko se pribojava Allaha On će mu dati 
sigurnost od svake stvari, a ko Ga se ne bude bojao, On će mu 
dati strah od svake stvari. 

15. Grijesi razboljevaju srce i odvraćaju ga od njegove 
ispravnosti ka bolesti i iskrivljenju. Grijesi utječu na srca kao 
što bolesti utječu na tijela. Grijesi su bolesti srca i nema drugog 
lijeka za nih osim da se napuste. Onaj koji sebi zabrani strast 
njegovo će utočište biti Džennet. Isto tako, njegovo će srce na 
ovom svijetu biti u Džennetu, ali blagodati stanovnika ovog 
svijeta nisu ni slične blagodatima stanovnika Dženneta. Nemoj 
misliti da su riječi Uzvišenog, u prijevodu značenja ajeta: "Čestiti 
će, sigurno, u Džennet, a grješnici, sigurno, u Džehennem." 
(El-Infitar 13-14), ograničene na blagodati i patnje Ahireta, nego 
se odnose na tri staništa: Dunjaluk, berzeh i Ahiret. Ovi su 
u blagodati, a ovi su u Vatri, pa ima li druge blagodati do 
blagodati srca, ili druge patnje do patnje srca. Zato su dobri 
ljudi rekli: Na dunjaluku ima Džennet ko u njega ne uđe neće 
ući ni u ahiretski Džennet. Drugi čovjek je rekao: „Da kraljevi i 
njihovi sinovi znaju u čemu smo mi, borili bi se da to preuzmu 
od nas svojim sabljama." 

16. Grijesi umanjuju i ponižavaju duše sve dok ne 
postanu sasvim prezrene i mizerne. Isto tako pokornost ih 
uvećava i pročišćava. Uzvišeni kaže, u prijevodu značenja ajeta: 
"Uspjeće samo onaj ko je očisti, a biće izgubljen onaj ko je na 
stranputicu odvodi!" (Eš-Šems 9-10) 

Tj., spašen je onaj koji je uvećao i uzvisio svoju dušu 
pokornošću Allahu, a propao je onaj ko je ponizi, umanji 
nepokornošću Allahu. Pokornost uvećava dušu, daje ponosa i 
uzvisuje dušu sve dok ne postane najčasnija, najveća, najčistija 



i najuzvišenija. Ništa više ne može uvećati, podići, počastiti 
i dati ponosa dušama do pokornost Allahu, Azze ve Dželle. A 
ništa ne može više umanjti i poniziti duše poput nepokornosti 
Allahu, Azze ve Dželle. 

17. Propast i iskrivljenje srca. Propast srca se prepoznaje 
po tome da ono neprestano kruži oko nečistoća. Isto tako srce 
koje je Allah uzdigao i sebi približio neprestano kruži oko 
Arša. Iskrivljavanje srca biva povodom činjenja grijeha kao 
što se može iskriviti slika ili oblik, pa srce postane životinjsko, 
poistovjećuju se u ponašanjima, djelima i prirodi. Ima srca 
koja budu iskrivljena i pretvorena u srca svinja zato što je 
njegov vlasnik veoma sličan njoj. Neka se pretovre u srca psa, 
magarca, zmije, škorpije. Neki ljudi imaju ponašanje zvijeri. 
Neki se raskošno i bahato oblače kao što paun širi svoje perje. 
Neki su hladnokrvni kao magarci i si.. 

18. Grijesi iskrivljavaju srce pa ono vidi neistinu istinom, 
a istinu neistinom, dobro zlim, a zlo dobrim, čini zlo, a misli 
da čini dobro. Kupuje zabludu za Uputu, a misli i smatra daje 
na Uputi. Sve su ovo kazne za grijehe koji se odvijaju u srcu. 

19. Grijesi sužavaju širokogrudnost. Onaj ko počini 
zločin i udalji se od pokornosti Allahu njegova se prsa suze 
shodno njegovom udaljavanju. Uzvišeni kaže: "Onome koga 
Allah želi uputiti, On srce njegovo prema Islamu raspoloži, a 
onome koga želi u zabludi ostaviti, On srce njegovo stegne i 
umornim učini kao kad čini napor da na nebo uzleti. Eto, tako 
Allah one koji ne vjeruju bez podrške ostavi." (El-En'am 125) 

Jedan od najvećih razloga suženosti prsa jeste 
udaljavanje od Allaha Uzvišenog i vezivanje srca za druge 
mimo Njega, nemar prema Njegovom spomenu, ljubav 
prema drugima mimo Njega. 

Onaj koji zavoli nešto mimo Allaha, time će biti i kažnjen. 
Njegovo srce će biti zaokupirano ljubavlju prema tome. 



20. Posljedice grijeha po Vjeru 

Grijesi siju njima slične grijehe i jedni druge rađaju, pa je 
tako robu teško da ih se prođe. Jedan od ispravnih prethodnika 
rekao je: „Kazna za jedan grijeh jeste grijeh koji dolazi poslije 
njega, a nagrada za dobro djelo jeste dobro djelo koje dolazi 
poslije njega. Tako i biva sve dok pokornosti i nepokornosti 
ne postano duboko urezani oblici i stalane osobine. Kada bi 
dobročinitelj prekinuo pokornost njegovoj duši bi bilo teško, 
zemlja bi mu bila tijesna pored sve svoje širine sve dok se ne 
vrati pokornosti. Kada bi zločinac prekinuo svoju nepokornost 
i krenuo činiti pokornost bilo bi mu teško i prsa bi mu bila 
stiješnjena sve dok se ne bi vratio na grijeh." 

Musliman je dužan da pristupi pokornosti i ostavi 
nepokornost moleći Allaha, Azze ve Dželle, da mu usliša njegovo 
vjerovanje i u ukrasi ga u njegovom srce, te mu omrzne 
nevjerstvo i griješenje, i da ga učini od upućenih." 

21. Grijesi zabranjuju pokornost i odvraćaju od nje. 
Kada grijeh ne bi imao druge kazne osim da odvraća od 
pokornosti i da mu to bude zamijena i da se njime prekine put 
drugoj pokornosti bilo bi dovoljno štete. Grijesi sprječavaju 
pokornost i prekidaju puteve dobrih djela. 

22. Nepokornost je razlog za prezrenost griješnoga roba 
pred Allahom, Azze ve Dželle, i padanja iz Allahovog oka. El- 
Hasen el-Basri rekao je: „Bili smo prezreni pa su Mu učinili 
nepokornost, a da su kod Njega bili ugledni On bi ih sačuvao." 
Kada rob postane prezren kod Allaha, niko mu počast neće 
ukazati. Uzvišeni kaže: "A koga Allah ponizi, niko ga ne može 
poštovanim učiniti; Allah ono što hoće radi." (El-Hadž 18) 

Ako ih ljudi veličaju u vanjštini zbog straha od njihovog 
zla ili potrebe kod njih, oni su u njihovim srcima najmizerniji 
i najprezreniji. 



23. Nepokornosti uvode roba pod prokletstvo Allahovog 
Poslanika, sallallahu alejhi ve sellem. On je prokleo one koji čine te 
grijehe . Ko ih čini, najpreči je da uđe pod ovo prokletstvo. 

Prokleo je onu koja se tetovira i onu koja je tetovira, 
onu koja uvezuje tuđu kosu i onu koja traži da joj se uvezuje 
kosa. 

Prokleo je one koje utanjuju svoje obrve. One koje se 
ukrašavaju i mijenjaju Allahovo stvaranje. 

Prokleo je onoga koji uzima kamatu i koji daje, ko je 
zapisuje i ko svjedoči kamatnom ugovoru rekavši da su oni 
isti. 

Prošao je pored magarca koji je bio žigosan po licu pa je 
rekao:„Neka Allah prokune onoga ko ga je žigosao." 

Prokleo je kradljivca koji ukrade jaje pa mu se ruka 
odsiječe i koji ukrade konopac pa mu se ruka odsiječe. 

Prokleo je onoga koji prinese žrtvu nekome mimo 
Allahu. 

Prokleo je onoga ko da utočište novotaru. 

Prokleo je onoga ko proklinje svoje roditelje i mijenja 
međe. 

Prokleo je one žene koje oponašaju muškarce i muškarce 
koji oponašaju žene. 

Prokleo je vino, onoga ko ga pije, ko ga toči, ko ga 
prodaje, ko ga upuje, ko ga cijedi, kome se cijedi, ko ga nosi, 
kome se nosi, i ko se njime hrani. 

Prokleo je onoga ko stavlja za metu živo biče da bi ga 
gađao. 

Prokleo je slikare. 

Prokleo je onoga koji psuje svoga oca, svoju majku, ko 
zavede slijepca sa pravoga puta, ko opći sa životinjom i ko 
radi ono što su radili pripadnici Lutovog naroda. 

Prokleo je onoga ko daje i ko prima mito. 

Prokleo je one koji posjećuju kaburove i koji na njima 
prave džamije i osvjetljavaju ih. Prokleo je onoga ko ženi 
priđe u analni otvor. 



Obavijesitio je da ona žena koja zanoći izbjegavajući 
postelju svoga muža meleki je proklinju sve dok ne osvane. 

Obavijestio je da onaj koji u svog brata uperi željezo da 
ga meleci proklinju. 

Allah, Azze ve Dželle, je prokleo u Svojoj Knjizi onoga 
ko Ga uznemirava ili ko uznemirava Njegovog Poslanika, 
sallallahu alejhi ve sellem. 

Prokleo je onoga koji čini nered na zemlji i krši Allahov 
ugovor i prekida ono što je Allah naredio da se usupostavlja. 

Prokleo je onoga koji skrije ono što je Allah objavio od 
jasnih dokaza i Upute. 

Prokleo je one koji optužuju časne i nevine vjernice za 
razvrat. 

Prokleo je one koji put nevjernika uzmu kao bolji vid 
upute od puta vjernika. 

Allah i Njegov Poslanik su proklinjali za stvari slične 
ovima. Da je u tome samo zadovoljstvo onoga ko to čini tako 
što će biti od onih koje proklinje Allah i Njegov Poslanik i 
Njegovi meleci to bi bilo dovoljno kao poziv na ostavljanje. 

Neka se zato pametni udalje od svake nepokornosti 
kako bi bili spašeni. Neka je Allah na pomoći. 

24. Lišenost dove Allahovog Poslanika, sallallahu alejhi ve 
sellem, i meleka. Allah Uzvišeni naredio je Svome Vjerovjesniku 
da traži oprosta za vjernike i vjernice. Pojasnio je da meleki 
traže oprosta za njih. 

Uzvišeni kaže, u prijevodu značenja ajeta: "Meleki koji drže 
Prijesto i oni koji su oko njega veličaju i hvale Gospodara svoga 
i vjeruju u Nj i mole se da budu oprošteni grijesi vjernicima: 
"Gospodaru naš, Ti sve obuhvaćaš milošću i znanjem; zato 
oprosti onima koji su se pokajali i koji slijede Tvoj put i sačuvaj 
ih patnje u vatri! Gospodaru naš, uvedi ih u edenske vrtove, 
koje si im obećao, i pretke njihove i žene njihove i potomstvo 
njihovo - one koji su bili dobri; Ti si, uisitnu, silan i mudar. 
I poštedi ih kazne zbog ružnih djela, jer koga Ti toga dana 



poštediš kazne zbog ružnih djela - Ti si mu se smilovao, a to 
će, zaista, veliki uspjeh biti!" (El-Gafir 7-9) 

Ovo je dova meleka za vjernike koji se kaju i koji slijede 
Njegovu Knjigu i Sunnet Njegovog Poslanika, sallallahu alejhi ve 
sellem. Koji nemaju drugog puta mimo toga. Niko mimo njih 
ne teži uslišavanju ove dove. 

25. Grijesi uzrokuju Allahov zaborav na roba i zaborav 
roba na samog sebe. Kada Allah zaboravi Svoga roba onda 
nastupa propast u kojoj nema nade za spas. 

Uzvišeni kaže, u prijevodu značenja ajeta: "O vjernici, Allaha 
se bojte, i neka svaki čovjek gleda šta je za sutra pripremio i 
Allaha se bojte jer On dobro zna šta radite. I ne budite kao 
oni koji su zaboravili Allaha, pa je On učinio da sami sebe 
zaborave; to su pravi griješnici." (El-Hašr 18-19) 

Allah, Azze ve Dželle, obavijestio je da kažnjava one koji 
ostave takvaluk tako što sami sebe zaborave, tj., dadne da 
zaborave na svoje koristi i ono što če ih spasiti od Njegove 
patnje i što će utjecati na njegov vječni život, potpunu slast, 
radost i blagodat. Allah je dao da to sve zaboravi, kao kaznu 
zato što je zaboravio na Allahovu veličinu i strah od Njega. 
Zato što je zaboravio izvršavanje Njegove naredbe. 

Vidiš li grješnika kako zapostavlja i ignoriše vlastitu 
korist. Allah je dao da zaboravi Njegov spomen, da slijedi 
svoju strast. Njegove ovodunjalučke i ahiretske koristi su 
se razišle i zanemario je svoju vječnu sreću. Zamijenio ju je 
najmanjom nasladom, a to je prolazna naslada u kojoj nema 
dobra. Rečeno je: „Snovi su poput sjene koja nestaje. Pametan 
čovjek ne biva zavaran njome." 

Najveća kazna jeste da rob zaboravi na sebe, da se 
zanemari, zapostavi svoje pravo, da zaboravi pomoć od Allaha i 
daje proda za obmanu, prezrenost po najnižoj cijeni. Zapostavio 
je ono bez čega ne može i što se ne može nadoknaditi. 



Za sve što si zapostavio postoji nadoknada 
A kada zapostaviš odnos prema Allahu 
Za to nema nadoknade. 

Allah, Azze ve Dželle, nadoknađuje sve što je mimo Njega, 
a za Njega se ništa ne nadoknađuje. 

26. Grijesi izvode čovjeka iz kruga dobročinstva. Kazna 
griješenja jeste da grješnik bude spriječen da zaradi nagradu 
dobročinitelja. 

Kada dobročinstvo bude u direktnom kontaktu sa 
srcem zabranjuje mu griješenje, jer onaj koji čini dobročinstvo 
obožava Allaha kao da Ga vidi. To je zastor između njega 
i između želje da se počini grijeh, a kamoli da se u njega 
zapadne. 

27. Grijesima se izostavlja nagrada vjernika, a koga ta 
nagrada i Allahova odbrana mimoiđe, mimoišlo ga je svako 
dobro koga je Allah posljedično vezao u Svojoj Knjizi za 
vjerovanje. To se očituje u stotinu odlika, a svaka od tih odlika 
je bolja od dunjaluka i svega što je na njemu. Evo nekih: 

a) Velika nagrada, ".., a Allah če sigurno vjernicima 
veliku nagradu dati." (En-Nisa, 146) 

b) Odvraćanje zala dunjaluka i Ahireta, "Allah doista 
štiti vjernike, Allah sigurno ne voli nijednog izdajnika, 
nezahvalnika." (El-Hadž 38) 

c) Allahova zaštita, neće biti ponižen onaj koga On 
zaštiti, "Allah je zaštitnik onih koji vjeruju i On ih izvodi iz 
tmina na svjetlo, a onima koji ne vjeruju - zaštitnici su šejtani 
i oni ih odvode sa svjetla na tmine; oni će biti stanovnici 
Džehennema, oni će u njemu vječno ostati." (El-Beqara 257) 

"Oni su, zbilja, pravi vjernici - njih počasti, i oprost, i 
obilje plemenito kod Gospodara njihova čekaju." (El-Enfal 4) 

e) Allahova prisnost s njima, "... i nimalo vam neće 
koristiti tabor vaš, ma koliko brojan bio, jer je Allah na strani 
vjernika." (El-Enfal 19) 



f) Visoka pozicija i na dunjaluku i na Ahiretu, "Allah će na 
visoke stepene uzdignuti one među vama koji vjeruju i kojima je 
dato znanje. - A Allah dobro zna ono što radite." (Mudžadela 11) 

g) Ponos i snaga, "A snaga je u Allaha i Poslanika 
Njegova i u vjernika, ali licemjeri neće da znaju." (Munafikun 8) 

h) Davanje dva udjela u milosti i svjetla pomoću kojeg 
idu i oprost njihovih grijeha, "O vi koji vjerujete, Allaha se 
bojte i u Poslanika Njegova vjerujte, On će vam dvostruku 
milost Svoju darovati, i daće vam svjetlo pomoću kog ćete ići, 
i oprostiće vam - jer Allah prašta, i samilostan je ." (Hadid 28) 

i) Sigurnost od straha na Dan kada strah bude žestok, 
"Mi šaljemo poslanike samo zato da donose radosne vijesti i 
da opominju; neka se zato oni koji vjeruju i dobra djela čine 
ničega ne boje i ni za čim neka ne tuguju." (El-En'Am 48) 

j) "Kur'an im je Uputa i lijek, " - Reci: "On je vjernicima 
uputstvo i lijek.." (El-Fusilet 44) 

Ovim se želi reći da je iman razlog pridobijanja svakog 
dobra na dunjaluku i Ahiretu. Svako zlo na dunjaluku i 
Ahiretu uzrokovano je nedostatkom vjere, pa kako robu može 
biti lahko da počini kakav grijeh koji će mu uzrokovati propast 
i na dunjaluku i na Ahiretu. 

Ustrajavanje u grijesima uzrokuje prekrivanje srca, a 
postoji bojazan da se to nastavi i da uzrokuje činjenje djela 
koja čovjeka u potpunosti izvode iz vjerovanja. Zato je strah 
ispravnih prethodnika (selefu salih) bio velik, pa je jedan od 
njih rekao:„Vi se bojite grijeha, a ja se bojim nevjerstva." 

28. Griješenje uzrokuje prekidanje odnosa između roba 
i Gospodara. Kada se to desi robu se prekinu razlozi dobra, 
a za njega se vežu povodi zla, pa koji spas, koja nada i koji 
život postoji za onoga čiji su povodi dobra prekinuti, koji je 
presjekao između sebe i svoga Zaštitnika odnose, bez kojih ne 
može ni koliko je treptaj oka. 



29. Grijesi čovjeka čine šejtanovim zarobljenikom u 
zatvoru njegovih strasti i lancima njegovih pohota. Griješnik 
je pritvoreni i okovani zarobljenik. Nema zatvorenika u 
gorem stanju od zatvorenika kojeg je porobio njegov najžešći 
neprijatelj. Nema tješnjeg zatvora od zatvora strasti, niti težeg 
lanca od lanca pohote. Pa kako će onda putovati ka Allahu i 
Vječnoj kući srce zarobljenog i okovanog zatvorenika. Neka je 
Allah na pomoći. 

30. Grijesi čovjeka čine da bude na najnižoj društvenoj 
ljestivici. Allah je stvorio Svoja stvorenja u dva dijela, na višoj 
i nižoj poziciji. Učinio je Ilijjin kao konačno boravište viših, 
a 'Esfele safilin' kao konačno boravište najnižih. One koji su 
pokorni uzvisio je i na dunjaluku i na Ahiretu, a one koji su 
nepokorni učinio je na najnižem stepenu i na dunjaluku i na 
Ahiretu. 

31. Grijeh ruši čovjekovu čast. Od kazni grijeha jeste 
gubljenje ugleda, stepena i počasti kod Allaha, Azze ve Dželle. 
Najčasnije stvorenje kod Allaha je onaj koji je najbogobojazniji. 
"Najugledniji kod Allaha je onaj koji ga se najviše boji, Allah, 
uistinu, sve zna i nije Mu skriveno ništa." (El-Hudžurat 13) 

Najbliži po stepenu Mu je onaj ko Mu je najpokorniji, 
shodno pokornosti roba Gospodaru, biva njegov stepen kod 
Njega. Kada Mu počini nepokornost suprotstavi se Njegovoj 
naredbi, ispadne iz Njegovog oka, a zatim bude izbačen iz 
srca Njegovih robova. Kada mu prestane ugled kod stvorenja 
i bude prezren kod njih, oni će prema njemu postupati prema 
tome. Među njima će najgore živjeti, gotovo neće biti ni 
spomenut, a niti cijenjen. Bit će prezrena stanja, nezaštićen, 
bez radosti i sreće. Slab spomen i padanje ugleda donose 
svaku tegobu, brigu i tugu. Tada nema radosti. Jedna od 
najvećih Allahovih blagodati prema pokornome robu jeste da 
Mu između svjetova njegov spomen i ugled podigne. 



32. Allah, Azze ve Dželle, prezire grijehe. - " Allah uništava 
kamatu, a unaprjeđuje milosrđa. Allah ne voli nijednog 
nevjernika, griješnika." (El-Beqara 276) 

"I ne brani one koji su u dušama svojim podmukli jer 
Allah nikako ne voli onoga ko je podmukao griješnik." (En- 
Nisa 107) 



Posljedice griješenja na tijelo 

Griješenje ostavlja tragove na tijelu griješnika. Od njih 
su npr., sljedeći: 

33. Serijatske kazne. Ako griješnik ne bude pazio na 
prethodne kazne i one ne budu utjecale na njegovo srce, 
neka pogleda u serijatske kazne koje su Allah, Azze ve Dželle, i 
Njegov Poslanik, sallallahu alejhi ve sellem, propisali za zločine, 
a one su kazne koje su utvrđene šerijatom, iskupi i kazne za 
koje u šerijatu ne postoji precizna odredba. 

Sto se tiče preciziranih kazni, one su smrtna kazna 
za otpadnika, zatim kazna za blud, krađu, potvoru, pijenje 
alkohola. Ove kazne čuvaju pet nužnih stvari kod svakog 
čovjeka, a to su Vjera, život, potomstvo, pamet i imetak. Allah, 
Azze ve Dželle, je propisao ove kazne da bi se sačuvalo ovih pet 
nužnosti. 

Iskupi. Od njih su iskup za nenamjerno ubistvo, iskup 
za zihar, za spolno opčenje u danima ramazana, za vrijeme 
obavljanja hadždža, za vrijeme menstruacije, nifasa i iskupa 
za prekršenu zakletvu. 

Kazne koje nisu precizirane šerijatom određuju se 
prema mišljenju muslimana suca, a zadatak im je da odvrate 
od ogavnih djela. 



Ovakve kazne ne dolaze na stepen Šerijatom utvrđenih 
kazni osim ako je zločin isuviše velik, onda mogu ići čak i 
do ubistva. Ali, sve to mora biti u saglasnosti sa šerijatskim 
postavkama, a ne sa strastima. 

34. Kazne određenja, a one su dvojake. Jedna vrsta je za 
srce i dušu, a druga za tijelo i imetak. Kazne određenja za srce 
predstavljaju bolove koji djeluju na srce i prekidanje materija 
s kojima je srce živo i ispravno. Kada se ove materije prekinu 
onda nastupaju suprotnosti. 

Kazne za tijela su dvojake. Jedna vrsta je na dunjaluku 
a druga na Ahiretu. Želi se reći da se kazne za grijehe 
razvrstavaju na šerijatske kazne, kazne odredbe, a one su ili u 
srcu ili na tijelu ili na oboma, ili te kazne mogu biti u berzehu 
poslije smrti ili na Dan proživljenja i iskupljanja tijela. 

Ukratko može se reći da su kazne određenja ono što 
čovjeka zadesi u njegovoj Vjeri, dunjaluku ili oboma, bilo 
da se radi o smutnjama, iskušenjima, ili ostalim različitim 
nedaćama. One su trojake. Neke od njih bivaju radi podizanja 
stepena, neke radi potiranja grijeha, neke su kazne čovjeku za 
nepravdu i nepriateljstvo i nepokornost njegovom Gospodaru. 
Ovaj zadnji stepen je generalan i za muslimana i za nevjernika, 
shodno veličini grijeha i zločina. 

35. Grijesi slabe tijelo. Snaga vjernika potiče iz srca. Kada 
god ojača njegovo srce ojača i njegovo tijelo. Iako nevjernik 
može biti snažnoga tijela, on je najslabiji kada je potrebno, pa 
ga njegova snaga iznevjeri kada mu je najpotrebnija. Imam 
Ibnul-Kajjim, kaže: „Razmisli o snazi tijela Perzijanaca i 
Rimljana kako ih je iznevjerila kada im je bila najpotrebnija, 
kada su ih vjernici nadvladali snagom svojih tijela i srca." 

36. Grijesi sprječavaju i umanjuju opskrbu. Nema 
sumnje da čovjek biva lišen opskrbe zbog grijeha kojeg počini. 
Kao što bogobojaznost pridobija opskrbu. Uzvišeni kaže, u 



prijevodu značenja ajeta: "To je savjet za onoga koji u Allaha i u 
onaj svijet vjeruje - a onome koji se Allaha boji, On će izlaz 
naći; i opskrbiće ga odakle se i ne nada; onome koji se u 
Allaha uzda, On mu je dosta. Allah će, zaista, ispuniti ono 
što je odlučio; Allah je svemu već rok odredio." (Et-Talaq 2-3) 
Također, ostavljanje bogobojaznosti donosi siromaštvo. To se 
shvata iz ovog ajeta. Onaj ko se ne boji Allaha, On mu neće dati 
izlaza i neće ga opskrbiti odakle se i ne nada, a pridobijanje 
opskrbe biva putem ostavljanja nepokornosti. 

37. Nestanak blagodati. Nepokornosti uklanjaju 
blagodati i dovode nedaće. Od roba ne ode nijedna blagodat 
osim zbog grijeha, a ne dođe mu nijedna nezgoda osim zbog 
grijeha, kao što spominje Alijj ibn Ebi Talib, radij Allahu anhu,: 
„Nijedna nedaća nije došla osim sa grijehom, a niti je otišla 
osim sa pokajanjem." 

Uzvišeni kaže, u prijevodu značenja ajeta: "Kakva god vas 
bijeda zadesi, to je zbog grijehova koje ste zaradili, a On 
mnoge i oprosti." (Sura 30) I kaže: "To je zato što Allah neće 
lišiti blagostanja narod kome gaje podario - sve dok se on sam 
ne promijeni - a Allah sve čuje i sve zna." (El-Enfal 53) 

Allah neće promijeniti blagodat koju je nekom dao 
sve dok se dotična osoba ne promijeni, pa pokornost Allahu 
preinači u nepokornost, zahvalu u nezahvalu, povode 
Njegovog zadovoljstva u povode Njegove srdžbe. Pa kada se 
promijeni, promijeni mu se i adekvatna kazna, a tvoj Gospodar 
ne čini nepravdu robovima. 

Ako nepokornost zamijeni pokornošću Allah će mu 
kaznu zamijeniti oprostom, poniženje ponosom. 

"Allah neće izmijeniti jedan narod dok on sam sebe ne 
izmijeni. A kad Allah hoće jedan narod kazniti, niko to ne 
može spriječiti; osim Njega nema mu zaštitinika." (Er-R'ad 11) 



Kada si u blagodati čuvaj je. Jer grijesi uklanjaju 
blagodati. Čuvaj ih pokornošću Gospodaru robova. 
Jer se Gospodar robova brzo sveti 

38. Grijesi uklanjaju blagoslov u imetku, a možda i unište 
imetak. Onaj koji bude lagao u trgovini i prikrije mahane robe 
bit će kažnjen brisanjem blagoslova. Od Hakima ibn Huzama, 
radijAllahu anhu, prenosi se da je Vjerovjesnik, sallallahu alejhi ve 
sellem, rekao: „Kupac i prodavač imaju pravo odabira sve dok 
se ne raziđu. Ako budu istinu govorili i pojasnili sve što je 
vezano za robu njihova prodaja će biti blagoslovljena. Ako 
budu krili i lagali blagoslov njihove prodaje će biti pobrisan." 
(Buhari, Muslim) 

Od Ebu Hurejre, radij Allahu anhu, prenosi se daje Allahov 
Poslanik, sallallahu alejhi ve sellem, rekao: „Ko uzme imetke ljudi 
želeći ih povratiti, Allah će mu ih vratiti. A ko ih uzme želeći 
ih uništiti i Allah će ga uništiti." (Buhari) 

Značenje ovih riječi jeste da onaj koji uzme imetke ljudi 
želeći ih vratiti Allah će mu otvoriti dunjaluk i olakšati mu 
povrat, ili će mu biti garant zalaganja na Sudnjem danu. Onaj 
ko ih uzme želeći ga uništiti Allah će ga uništiti u njegovom 
životu i imetku. Neki su rekli da se pod ovim misli na patnju 
na Ahiretu. 

39. Grijesi brišu bereket života, opskrbe, znanja, djela 
i pokornosti. Općenito, brišu berekete Vjere i dunjaluka. Ni 
najmanjeg bereketa nećeš naći kod onoga koji čini nepokornost 
Allahu u njegovom životu, Vjeri i dunjaluku. - "A da su 
stanovnici sela i gradova vjerovali i grijeha se klonili, Mi bismo 
im blagoslove i s neba i iz zemlje slali, ali, oni su poricali, pa 
smo ih kažnjavali za ono što su zaradili." (El-'Araf 96) 

Grijesi su razlog za brisanje blagoslova u svemu. 
Musliman treba da bježi od grijeha sve dok ne zadobije bereket 
u Vjeri, dunjaluku i Ahiretu. 



40. Grijesi donose pokudu. Od kazni za grijehe jeste da 
čovjek bude lišen imena pohvale i počasti i da ga zaodjenu 
imena pokuđenosti i poniženja. Izgubi ime vjernika, 
dobročinitelja, bogobojaznog, pokornog, pokajnika, staratelja, 
suzdržljivog, dobrog, pobožnjaka, prefinjenog i si., a zaodjenu 
ga imena griješnika, nepokornog, onoga koji se suprostavlja, 
zloćudnog, onoga koji čini nered, prljavoga, lašca, prevaranta, 
onoga koji kida rodbinske veze, varalice i si.. Da u kazni za 
grijehe nema ništa drugo nego zasluga za pridobijanje ovih 
ružnih imena i onoga što je vezano za njih, pamet bi ih 
zabranjivala. Neka je Allah na pomoči. 

41. Grijesi kuraže neprijatelje protiv čovjeka. To je kazna 
za one koji ih čine. Također, i šejtani postanu smioni pa ga 
uznemiravaju, zavode, prišaptavaju, zastrašuju ga, rastužuju 
i daju da zaboravi ono u čemu je njegova korist. Protiv njega 
se usude ljudski šejtani, prema onome što mogu da mu učine 
od uznemiravanja u njegovom odsustvu i prisustvu. Učini 
njegovu porodicu smionom protiv njega, njegove sluge, djecu, 
komšije. Ovo je dovoljno za ogavnost grijeha. Neka je Allah 
na pomoči. 

42. Grijesi slabe čovjeka pred njegovom dušom. Ovo je 
jedna od najvećih kazni za grijehe. Oni ga iznevjere kada je 
čovjek sebi najpotrebniji. Svako je u potrebi da spozna ono 
što mu korsti i što mu šteti u njegovom životu, a i budučem 
svijetu. Najznaniji su oni koji su to najbolje podrobno 
spoznali. Grijesi iznevjere roba prilikom prikupljanja znanja 
i davanja prednosti stalnoj sreči nad prezrenom i prolaznom 
srečom. Grijesi ga pokrivaju od savršenstva ovoga znanja i 
zaokupiranosti onim što mu je najpreče i najkorisnije na oba 
svijeta. Kada čovjek zapadne u neugodnost i želi da je se riješi 
njegovo srce, duša i tjelesni organi ga iznevjere. Tada je na 
stepenu čovjeka koji sa sobom ima sablju ali je prekrivena 
hrđom i stavljena je u korice tako da je nikada ne izvlači. 



Zatim mu se ispriječi neprijatelj i on želi da ga ubije, pa stavi 
ruku na dršku sablje i trudi se da je izvuče, ali ona ne izlazi. 
Neprijatelj ga iznenadi i nadvlada. Isto tako srce zahrđa od 
grijeha i biva napadnuto bolešću, pa kada se ukaže potreba 
za borbu sa neprijateljem ništa ne nađe. Rob se bori i opire i 
izlaže svojim srcem i dijelovima tijela shodno volji srca. 

Ovim se želi reći da kada rob zapadne u nedaću ili 
iskušenje njegovo srce, jezik i tjelesni udovi ga iznevjere 
prema onome što mu je najkorisnije. Njegovo srce se ne preda 
pouzdanju u Allaha i pokajanju Njemu, poniznosti i predanosti 
pred Njim, niti ga njegov jezik podstiče na spomen. 

Njegovo spominjanje jezikom ne objedinjuje srce i jezik, 
pa ga tada spominje sa srcem koje je nemarno i odsutno. Kada 
želi da ga njegovi tjelesni udovi pomognu u pokornosti i da 
ga zaštite, ne podrede mu se i ne pokore. Sve su ovo posljedice 
griješenja i nepokornosti. 

Postoji jedna daleko više zastrašujuća i opasnija stvar, 
a to je da griješnika njegovo srce i jezik iznevjere na samrti i 
prilikom preseljenja Allahu, Azze ve Dželle, pa možda ne bude 
mogao izgovoriti šehadet, kao što su mnogi ljudi posvjedočili 
da je to zadesilo one na izdisaju. 

Imam Ibnul-Kajjim, Allah mu se smilovao, prenosi o ovome 
mnoge anegdote, a od njih je da je neki čovjek koji je bio 
prosjak govorio: „Udijelite paru radi Allaha! Udijelite paru 
radi Allalha! Sve dok njegova duša nije izašla. Jednom trgovcu 
je rečeno na samrti: „Reci la ilahe illallah.", a on je odgvoorio: 
„Ovaj komad je jeftin, ovo je dobra mušterija.", sve dok nije 
izdahnuo. Drugom su ponavljane riječi la ilahe illallah, pa 
je rekao: „Kada god hoću da ih izgovorim jezik se suzdrži." 
Postoje i mnoge druge anegdote o tome. Molimo Allaha za 
oprost i spas na dunjaluku i Ahiretu. 



43. Jedna od posljedica grijeha jeste i da Allah kuje 
spletke protiv onoga ko ih kuje, da će prevariti onoga ko Njega 
nastoji prevariti, da će se ismijavati onome ko se ismijava, da 
će zavesti srce koje je skrenulo sa Istine. Sve su to kazne za 
grijehe. Molimo Allaha za spas. 

44. Grijesi uzrokuju tegoban život na dunjaluku i u 
berzehu, a na Budućem svijetu patnju. Sve su to kazne za 
grijehe. Uzvišeni kaže u prijevodu značenja ajeta: "A onaj ko 
okrene glavu od Knjige Moje, taj će teškim životom živjeti i na 
Sudnjem danu ćemo ga slijepim oživiti." (Ta-ha 124) 

Ibnul-Kajjim, kaže: „Tegoban život će pratiti onoga ko 
se udalji od onoga što je Allah objavio Njegovom Poslaniku, 
alejhisellam, i to će biti na dunjaluku, berzehu i na Dan povratka. 
Oko nije radosno, srce nije smireno, niti je duša spokojna osim sa 
njenim Gospodarem koji je Jedini Istina, a sve ono što se mimo 
Njega obožava je neistina. Čije oko osjeti sreću sa Allahom, 
u njemu će osjetiti sreću svako oko, a ko ne osjeti sreću sa 
Allahom, svoju će dušu iz žalosti rastrgati za dunjalukom." 

45. Otežavanje svih poslova. Ovo je jedan od najvećih 
posljedica koja pogađa griješnika. Ne krene činiti nijednu stvar 
a da mu se ona ne zatvori ili mu bude preteška. Ko se bude 
Allaha bojao On će mu svaku stvar olakšati, a ko zapostavi 
takvaluk, svaka stvar će mu biti teška. Čuditi se kako rob 
pronalazi puteve dobra i koristi, a koristi su mu zatvorene i 
putevi otežani, a u isto vrijeme ne zna odakle mu je dato. 

46. Život griješnika se skrati i nestaje njegovog bereketa, 
i tako mora biti. Kao što dobročinstvo povećava život, 
griješenje skraćuje život. Učenjaci su se razišli oko toga, pa 
je jedna grupa rekla: Skraćivanje griješnikovog života znači 
odlazak i brisanje blagoslova njegovog života. Ovo je istina i 
ovo je jedan od utjecaja grijeha. 



Druga skupina je rekla da ga uistinu skraćuje kao što 
se uskraćuje opskrba. Uzvišeni Allah je za bereket u opskrbi 
dao mnoge povode koji je umnožavaju i uvećavaju. Bereket 
u dužini života ima mnoge povode koji ga uvećavaju. Nije 
isključeno da se život može povećavati jednim, a skraćivati 
drugim povodima. Opskrba, smrtni časovi, zdravlje i bolest, 
bogatstvo i siromaštvo iako su određenje Gospodara, Azze ve 
Dželle, On ipak određuje što želi putem povoda koje je učinio 
da ih njihovi uzroci iziskuju. Sljedeća skupina je rekla: Utjecaj 
grijeha na smanjenje dužine života je sadržan u tome da je 
suština života u životu srca. 

Čovjekov život su samo vremena njegovoga življenja 
sa Allahom. To su sati njegova života. Dobročinstvo, 
takvaluk i pokornost povećavaju ova vremena koja su 
suština njegovog života, i nema drugog življenja osim 
ovoga. Kada se rob udalji od Allaha i zaokupira grijesima, 
izgube se oni istinski dani njegovog života. 

47. Allah, Azze ve Dželle, otklanja strahopoštovanje 
prema griješniku iz srca stvorenja. Ovo je jedna od kazni za 
grijehe. Nema sumnje da on postane prezren kod njih, oni ga 
potcjenjuju, kao što je on sebe zapostavio i potcijenio. Koliko 
čovjek voli Allaha, toliko ga vole i ljudi. Koliko se pribojava 
Allaha, toliko ga se pribojavaju i ljudi. Koliko respektuje 
Allaha i Njegove zabrane, toliko ga respektuju i ljudi. Kako će 
rob narušiti Allahove zabrane a u isto vrijeme željeti da ljudi 
ne naruše njegove zabrane. Kako se može olahko odnositi 
prema Allahovom pravu, a da ga Allah ne učini prezrenim 
kod ljudi. Kako može potcjenjivati nepokornosti Allahu a da 
ga ljudi ne potcjenjuju? Uzvišeni kaže: "Zar ne znaš da se i 
oni na nebesima i oni na Zemlji Allahu klanjaju, a i Sunce, i 
Mjesec, i zvijezde, i planine, i drveće, i životinje, i mnogi ljudi, 
a mnogi kaznu i zaslužuju. A koga Allah ponizi, niko ga ne 
može poštovanim učiniti; Allah ono što hoće radi." (Hadž 18) 



Posljedice griješenja na djelo 

Nema sumnje da djela padaju pod uticaj grijeha u nekim 
okolnostima, a od toga je sljedeće: 

48. Od Sevbana, radijAllahu anhu, se prenosi da je 
Vjerovjesnik, sallallahu alejhi ve sellem, rekao: „Sigurno znam 
ljude iz moga Ummeta koji će doći na Sudnji dan sa dobrim 
djelima poput brda bijele tihame, pa će ih Allah, Azze ve Dželle, 
u prah pretvoriti i raspršiti." Sevban, radijAllahu anhu, je rekao: 
„Allahov Poslanice, opisi nam ih i pojasni nam da ne budemo 
od njih, a mi to ne znamo." Rekao je, sallallahu alejhi ve sellem,: 
„Oni su vaša braća, vaše kože. Klanjaju ko što i vi klanjate noću, 
ali su oni ljudi koji kada se osame sa Allahovim zabranama, 
prekrše ih." (ibn Madže) Kažem: Možda su ovi dozvolili ove 
zabrane ili počinili djela koja ih izvode iz Islama, ili će imati 
protivnike kojima će se prebaciti sva ova dobra djela. Allah, 
Azze ve Dželle, najbolje zna. 

49. Od Ebu Hurejre, radijAllahu anhu, prenosi se da je 
Allahov Poslanik, sallallahu alejhi ve sellem, rekao: „Znate li 
ko je gubitnik?" Odgovorili su: „Gubitnik je onaj koji nema 
ni dirhema ni imetka." Pa je rekao, sallallahu alejhi ve sellem,: 
„Gubitnik iz mog Ummeta je onaj koji dođe na Sudnji dan sa 
namazom, postom i zekatom, ali je vrijeđao ovoga, optužio 
za blud onoga, uzurpirao imetak onoga, prosuo krv toga, 
udario ovoga. Zatim će se njima davati od njegovih dobrih 
djela, a kada nestane njegovih dobrih djela prije nego što mu 
se presudi uzet će se njihova loša djela i njemu prebaciti, a 
zatim će biti bačen u Vatru." (Muslim) 



Posljedice grijeha na društvo 

Grijesi imaju ogroman uticaj na društvo i narode, a evo 
nekih primjera za to: 



50. Propast naroda zbog grijeha. Nema sumnje da sve 
štete na dunjaluku i Ahiretu nastaju zbog grijeha. Sta je to 
drugo do grijeh, izvelo Adema i Havu iz Dženneta, Kuće 
naslade, blagodati, ljepote, radosti u kuću boli, tuge i nedaća. 

Sta je Iblisa izvelo i istjeralo iz nebeskog carstva? Ostao 
je proklet, njegova nutrina i vanjština su iskrivljene. Njegov 
oblik je postao najružniji. Njegova nutrina je daleko ružnija 
od njegovog izgleda. Blizina mu je zamijenjena daljinom, 
milost prokletstvom, ljepota ružnoćom, Džennet Vatrom koja 
se potpaljuje, a iman kufrom. 

Sta je to potopilo sve stanovnike zemlje, tako da je voda 
preplavila vrhove brda? Sta je to odredilo vjetar nad Adovim 
narodom sve dok ih taj vjetar nije pobacao mrtve po zemlji, 
kao da su šuplji palmini trupovi, uništavajući sve iznad čega 
je prošao, njihove kuće, usjeve i životinje. Tako su postali 
pouka za narode sve do Sudnjeg dana. 

Ko je poslao narodu Semud krik tako da su se njihova 
srca presjekla i sve do jednog pomrli? Ko je podigao naselja 
Lutovog naroda tako da su meleki čuli lajanje njihovih pasa, 
a zatim ih je prevrnuo, pa ono što je bilo gore ostalo je dolje. 
Sve ih je uništio, a zatim je dao da budu kamenovani sa neba 
koji im je kao kiša padao. Objedinio im je kazne kao nijednom 
drugom narodu. Njihovoj braći pripada slična kazna, a ona 
od nepravednih nije daleko. Sta je to Suajbovom narodu 
poslalo oblak patnje poput hlada, a kada je oblak došao iznad 
njihovih glava zasuo ih je žestokom vatrom. 

Šta je to potopilo Faraona i njegov narod u moru. Zatim 
su njihove duše prebačene u Džehennem, tijela su za potop, 
a duše za spaljivanje. Sta je to Karuna, njegovu kuću imetak i 
porodicu utjeralo u zemlju? Sta je to uništilo generacije poslije 
Nuha različitim kaznama i potpunim uništenjima? Sta je to 
uništilo narod čovjeka iz sure 'Jasin' S a jednim krikom tako 
da su svi ostali ukočeni? Nema sumnje da sve što ih je snašlo 
i uništilo da su to njihovi grijesi. 



51. Uklanjanje balgodati. Grijesi uklanjaju blagodati 
sa svim njihovim vrstama. Zahvala Allahu na blagodatima 
povećava blagodati. Uzvišeni kaže: "I kad je Gospodar vaš 
objavio: 'Ako budete zahvalni, Ja ću vam, zacijelo, još više 
dati; budete li nezahvalni, kazna Moja doista će stroga biti'." 
(Ibrahim 7) 

Allahove blagodati prema Njegovim robovima su 
mnogobrojne i ne mogu se pobrojati. - "Ako vi budete brojali 
Allahove blagodati, nećete ih nabrojati, - Allah, uistinu, prašta 
i samilostan je." (En-Nahl 18) "I daje vam svega onoga što od 
Njega išćete, i ako biste Allahove blagodati brojali, ne biste 
ih nabrojali - Čovjek je, uisitnu, nepravedan i nezahvalan." 
(Ibrahim, 34) 

Od ovih blagodati navest ćemo neke za primjer a ne da 
bi ih sve pobrojali: 

a) Blagodat imana, a to je apsolutno najveća blagodat , b) 
Blagodat imetka i halal opskrbe, c) Blagodat djece, d) Blagodat 
sigurnosti u mjestima stanovanja, e) Blagodat zdravlja tijela 

Ove blagodati a i druge povećavaju se zahvalom, a 
umanjuju se ili nestaju ili u njima nema bereketa robu ako 
čini grijehe i nepokornost i ako se udaljava od Allaha, Azze 
ve Dželle. - "Kakva god vas bijeda zadesi, to je zbog grijehova 
koje ste zaradili, a On mnoge i oprosti." (Eš-Šura 30) 

52. Nastupanje općih uništavajućih kazni, a od njih su: 

1. Pojava kuge i epidemija 

2. Pojava bolesti kojih nije bilo u prošlim generacijama 

3. Nastupanje oskudice, teške opskrbe i nepravedne 
vlasti 

4. Uskraćivanje kiše, a da nije životinja ne bi ni padala 

5. Nadmoć neprijatelja. Allah dadne da svoju silu 
međusobno iskale 



Od Abdullaha ibn Omera, radijAllahu anhu, prenosi se 
da je rekao:„Došao nam je Allahov Poslanik, sallallahu alejhi ve 
sellem, i rekao: „Skupino muhadžira, kada budete iskušani sa 
pet stvari, a utječem se Allahu da ih doživite: Neće se pojaviti 
razvrat u jednom narodu pa ga oni budu javno činili, a da se 
među njima neće pojaviti epidemije i bolesti kojih nije bilo među 
njihovim prethodnim generacijama. Neće zakidati na kantaru 
i vagi, a da neće doživjeti suše, manjak opskrbe i nepravdu 
vlasti. Neće uskratiti zekat na svoje imetke, a da im se neće 
uskratiti kiša sa neba, a da nije životinja ne bi ni padala. Neće 
narušiti ugovor sa Allahom i Njegovim Poslanikom, sallallahu 
alejhi ve sellem, a da im Allah neće nametnuti neprijatelja mimo 
njih i da neće uzeti dio onoga što im je rukama. Neće njihove 
vođe izbjegavati suđenje po Allahovoj vjeri i mijenjati ono što 
je Allah objavio, a da Allah neće dati da međusobno iskale 
svoju silu." (IbnMadže,Hakim) Ovo su znakovi Muhammedovog, 
sallallahu alejhi ve sellem, poslanstva. Ovo je zadesilo one koji su 
zapali u ove grijehe. Molimo Allaha za spas. 

53. Nastupanje poraza i to je jedan od povoda 
nepokornosti udaljavanja od Allahove Vjere, kao što je jedan 
od povoda pomoći, pokornost i predanost Allahu, Azze ve Dželle. 
"O vjernici, kada se s kakvom četom sukobite, smjeli 
budite i neprestano Allaha spominjite da biste postigli što 
želite. I pokoravajte se Allahu i Poslaniku Njegovu, i ne 
prepirite se da ne biste klonuli i bez borbenog duha ostali; i 
budite izdržljivi, jer Allah je, zaista, na strani izdržljivih. I ne 
budite kao oni koji su, da se pokažu svijetu, nadmeno iz grada 
svoga izišli da bi od Allahova puta odvraćali. A Allah dobro 
zna ono što oni rade." (El-Enfal 45-47) 

"I prije tebe smo poslanike narodima njihovim slali i 
oni su im prave dokaze donosili, pa smo one koji su griješili 
kažnjavali - a dužnost Nam je bila vjernike pomoći." (Rum 47) 

"A Allah će sigurno pomoći one koji Vjeru Njegovu 
pomažu - ta Allah je zaista Moćan i Silan." (El-Hadž 40) 



"O vjernici, ako Allaha pomognete, i On će vama pomoći 
i korake vaše učvrstiti. A onima koji ne vjeruju - propast njima! 
On neće djela njihova prihvatiti." (Muhammed 7-8) 

Pridržavanje ovih povoda jedan je od najvećih razloga 
pobjede, a njihovo ostavljanje jedan od razloga nastupanja 
poraza i propasti i na dunjaluku i na Ahiretu. 

54. Grijesi su nasljeđe nepravednih naroda. Neka se 
musliman čuva da ne naslijedi grijehe od nepravednih. 
Homoseksualizam je nasljeđe Lutovog naroda. Uzimanja 
prava sa povećanjem a isplaćivanje sa pomanjkanjem nasljeđe 
je Suajbovog naroda. Veličanje na zemlji putem pravljenja 
nereda nasljeđe je Faraonovog naroda. Oholost i iskaljivanje 
sile naslijeđe je Hudovog naroda i dr.. Griješnik oblači odjeću 
ovih naroda, a oni su Allahovi, Azze ve Dželle, neprijatelji. 

55. Grijesi su razlog za patnju u kaburu, patnju na 
Sudnjem danu, patnju u Vatri, a Allahu, Azze ve Dželle, se 
utječemo od toga. 



Liječenje grijeha 

Robovi imaju stvari koje ih spašavaju od propasti i 
zločina. Kada ih nedaće snađu i spase od dolaska kazni prije 
nego što one dođu. Te spasonosne stvari razlog su sreće i na 
dunjaluku i na Ahiretu, a od njih su: 

1. Iskreno pokajanje i traženje oprosta za sve grijehe, 
velike i male. Uzvišeni kaže, u prijevodu značenja ajeta: 

"I svi se Allahu pokajte, o vjernici, da biste postigli ono 
ŠtO Želite." (En-Nur 31) 

"O vi koji vjerujete, učinite pokajanje Allahu iskreno, 
da bi Gospodar vaš preko ružnih postupaka vaših prešao i 
da bi vas u džennetske bašče, kroz koje će rijeke teći, uveo, 



na Dan u kojem Allah neće osramotiti Vjerovjesnika i one koji 
su zajedno sa njim vjerovali; svjetlo njihovo će ići ispred njih i 
njihove desne strane. "Gospodaru naš," - govoriće oni - "učini 
potpunim svjetlo naše i oprosti nam jer Ti, doista, sve možeš." 
(Et-Tahrim 8) 

"Reci: "O robovi moji koji ste se prema sebi ogriješili, ne 
gubite nadu u Allahovu milost! Allah će, sigurno, sve grijehe 
oprostiti; On, doista, mnogo prašta i On je milostiv." (Zumer53) 

Allah je pohvalio one koji se žurno nastoje se pokajati. 
"I za one koji se, kada grijeh počine ili kad se prema sebi 
ogriješe, Allaha sjete i oprost za grijehe svoje zamole - a ko 
će oprostiti grijehe ako ne Allah? - i koji svjesno u grijehu ne 
ustraju." (Ali Imran 135) 

"Ja ću sigurno oprostiti onome koji se pokaje i uzvjeruje 
i dobra djela čini,i koji zatim na Pravome putu istraje."(TaHa 82) 

Pokajanje ima mnoge koristi koje pokajnik zadobija, a 
evo nekih za primjer: 

a) Allahova ljubav prema pokajnicima. - "Allah zaista 
voli one koji se često kaju i voli one koji se mnogo čiste." (El- 
Beqara 222) 

b) Allahova radost pokajanju Njegovog roba. Od Enesa, 
radijAllahu anhu, se prenosi da je Allahov Poslanik, sallallahu 
alejhi ve sellem, rekao: „Allah se više raduje pokajanju Svoga 
roba kada Mu se kaje, nego kada jedan od vas bude na svojoj 
jahalici u pustinji, pa mu jahalica pobjegne a na njoj mu budu 
hrana i voda. Potom izgubi nadu u nju i dođe pod drvo i 
legne u njegov hlad, a izgubio je već nadu u povratak jahalice. 
Dok on tako leži kada se najedanput jahalica nađe kod njega 
stojeći. On je uzme za povodac, a zatim od ogromne radosti 
kaže: Allahu, ti si moj rob a ja sam tvoj gospodar. Pogriješio je 
iz velike radosti." (Buhari, Muslim) 

c) Allah, Azze ve Dželle, zamjenjuje loša djela dobrim 
djelima. Uzvišeni kaže, u prijevodu značenja ajeta: 



"I oni koji se mimo Allaha drugom bogu ne klanjaju, i 
koji, one koje je Allah zabranio, ne ubijaju, osim kada pravda 
zahtijeva, i koji ne bludniče; - a ko to radi, iskusiće kaznu, 
patnja će mu na onome svijetu udvostručena biti i vječno če u 
njoj ponižen ostati; ali onima koji se pokaju i uzvjeruju i dobra 
djela čine, Allah če njihova hrđava djela u dobra promijeniti, 
a Allah prašta i samilostan je." (El-Furqan 68-70) 

d) Iskreno pokajanje od svih grijeha uvodi pokajnika 
u Džennet. Uzvišeni kaže, u prijevodu značenja ajeta: "O vi koji 
vjerujete, učinite pokajanje Allahu iskreno, da bi Gospodar vaš 
preko ružnih postupaka vaših prešao i da bi vas u džennetske 
bašče, kroz koje če rijeke teci uveo, na Dan u kojem Allah neče 
osramotiti Vjerovjesnika i one koji su zajedno s njim vjerovali, 
svjetlo njihovo če ići ispred njih i njihove desne strane. 
"Gospodaru naš, - govoriće oni - učini potpunim svjetlo naše 
i oprosti nam jer Ti, doista, sve možeš." (Et Tahrim, 8) 

Pokajanje ima uslove i temelje bez kojih neće biti 
primljeno, a oni su: 

1. Prestanak i ostavljanje činjenja grijeha 

2. Čvrsta odluka da se više nikada neće vratiti tom 
grijehu 

3. Pokajanje za činjenje tog grijeha 

4. Ako je grijeh vezan za pravo kakvog čovjeka onda 
ima četvrti uslov, a to je da se griješnik riješi toga 
prava tj., da povrati ono što mu ne pripada. 

Pokajanje neće korisiti kada duša dođe do grkljana ili 
kada sunce izađe sa zapada. 

2. Bogobojaznost u tajnosti i javnosti. 

A to je da rob postupa prema pokornosti Allahu, Azze 
ve Dželle, uz svjetlo od Allaha a nadajući se Njegovoj nagradi, 
i da ostavi nepokornost Allahu uz svjetlo od Allaha bojeći se 
Njegove kazne, kada između onoga čega se plaši od svoga 
Gospodara u vidu Njegove srdžbe i kazne napravi zaštitu 
koja će ga čuvati. 



3. Naređivanje dobra i odvraćanje od zla. 

"I neka među vama bude onih koji će na dobro pozivati 
i tražiti da se čini dobro, a od zla odvraćati - oni će šta žele 
postići." (Ali Imran 104) 

Vjerodostojno se prenosi daje Vjerovjesnik, sallallahu alejhi 
ve sellem, rekao: „Tako mi Onoga u čijoj je ruci Muhammedova 
duša, ili ćete naređivati dobro i zabranjivati zlo ili samo što 
Allah na vas ne pošalje kaznu od Njega, a zatim ćete Ga 
dozivati a On se neće odazvati." (Tirmizi, Ahmed) 

"I kada zaboraviše ono čime su bili opominjani, Mi 
izbavismo one koji su od nevaljalih djela odvraćali, a teškom 
kaznom kaznismo griješnike, zato što su stalno u grijehu bili. 
" (El-E'araf, 165) 

4. Povođenje za Vjerovjesnikom, sallallahu alejhi ve 
sellem, u svim uvjerenjima, izrekama i djelima. 

5. Upućivanje dove, traženje utočišta kod Allaha. 

a) Dova je jedan od najvećih povoda za odbacivanje 
neugodnosti i postizanje traženog. Međutim, rezultat dove 
može zakasniti, ili da dova bude sama po sebi slaba, tako 
da je Allah ne voli zato što u sebi sadrži neprijateljstvo, ili 
zbog slabosti srca i njegove ne predanosti Allahu, . Ili zbog 
nastupanja zapreke primanja dove, kao što je jedenje harama, 
nepravda, prekrivanje srca grijesima, ovladavanje nemara, 
igre i zabave. Ili radi neispunjavanja uslova primljene dove. 

b) Dova je jedan od najkorisnijih lijekova. Ona je 
neprijatelj iskušenja i nedaća. Bori se protiv njega, i liječi 
ga i sprječava njegova nastupanja, i olakšava ga kada dođe. 
Dova je oružje vjernika. 

c) Tri su stanja dove sa iskušenjem: 

- da dova bude jača od iskušenja, pa ga odstrani 

- da bude slabija od iskušenja, pa iskušenje bude jače, 
i rob bude njime pogođen, ali će i tada olakšati 
iskušenje i nedaću, iako je dova slaba 



- da dođe do borbe između njih i oboje se međusobno 
spriječe 

Od Ibn Omera, radijAllahu anhu, prenosi se da je 
Vjerovjesnik, sallallahu alejhi ve sellem, rekao: „Dova koristi za 
ono što je nastupilo, a i ono što nije nastupilo. Zato se, Allahovi 
robovi, držite dove!" (Ahmed, Hakim) 

Od Selmana, radijAllahu anhu, prenosi se da je Allahov 
Poslanik, sallallahu alejhi ve sellem, rekao: „Određenje ne može 
ništa odbiti osim dova, a dužinu života produžava samo 
dobročinstvo." (Tirmizi) 

d) Ustrajavanje u dovi jedan je od najkorisnijih 
lijekova. Iskreni musliman pristupa dovi i stalno je upućuje. 
Ponavlja je u vremenima kada se ona prima. Ovo je jedan od 
najvećih razloga koji je potreban za uslišavanje dove. 

e) Mahane dove. Dova ima svoje nedostatke koji 
sprječavaju nastupanje njenih tragova, kao npr., da rob ubrzava 
ili smatra usporenim uslišavanje dove, pa tako se razočara 
i ostavi dovu. On je poput onoga koji posije sjeme ili zasadi 
voćku pa je onda održava i napaja. Kada mu se čini previše 
sporim da će ono u potpunosti izrasti ostavi ga i zanemari. 

f) Vremena u kojima se dova uslišava su važna, a onaj 
koji upućuje dovu mora paziti da njegova dova bude u tim 
vremenima. Od tih vremena su zadnja trećina noći. Prilikom 
ezana, između ezana i ikameta, iza propisanih namaza, 
prilikom penjanja imama petkom na minber sve dok se ne 
završi džuma namaz, zadnji sahat poslije ikindije petkom. 
Kada srce bude prisutno u ovim vremenima, bude skrušeno 
i predano pred Gospodarom, te ponizno, okrene se ka Kibli, 
bude čist (pod abdestom) podigne ruke, započne sa zahvalom 
Allahu, a zatim donese salavat na Muhamemda, sallallahu alejhi 
ve sellem, Njegovog roba i poslanika, a zatim prije svoje potrebe 
pokaje se i zatraži oprost, preda se Allahu i bude ustrajan 
u u moljenju, bude Ga molio Njegovim lijepim imenima i 
svojstvima, Njegovom jednoćom, i prije donošenja dove udijeli 
sadaku, ovakva dova gotovo nikada neće biti odbijena. 



g) Ono što rob moli svoga Gospodara. Nema sumnje da 
rob moli svoga Gospodara za sve ono za čime je u potrebi 
u pogledu njegove Vjere i dunjaluka, jer su sve riznice u 
Njegovoj ruci. Njega, Azze ve Dželle, niko ne može spriječiti u 
onome što da, niti iko može dati ono što Allah spriječi. Allah, 
Azze ve Dželle, voli da bude moljen. Rob ga moli za sve za čime 
je u potrebi, pa čak i za kaiševe na svojoj obuči. Rob treba 
posvetiti krajnju pažnju važnim i velikim stvarima u kojima je 
istinska sreća, a od njih je devet sljedećih stvari: 

1. Moliti Allaha za Uputu i ispravnost 

2. Moliti Allaha za oprost svih grijeha 

3. Moliti Allaha za Džennet i utjecati Mu se od Vatre 

4. Moliti Allaha za oprost i spas na dunjaluku i Ahiretu 

5. Moliti Allaha za čvrstinu i postojanost u Njegovoj Vjeri 

6. Moliti Allaha za lijep ishod i na dunjaluku i na Ahiretu 

7. Moliti Allaha za stalnu blagodat i utjecati Mu se od 
njenog prestanka 

8. Utjecati se Allahu od teškog iskušenja, uzastopne 
nesreće i lošeg određenja i zluradosti neprijatelja 

9. Moliti Allaha za ispravnost Vjere i na dunjaluku i na 
Ahiretu 

Molim Allaha da ovo djelo učini iskrenim radi Njegovog 
lica, da mi ono bude od koristi i u mome životu i poslije 
smrti. Da okoristi njime svakoga ko dođe do njega. Allah je 
Taj najbolji koji se može moliti i Najčasniji od kojeg se može 
nadati. On je dovoljan i divan je On pomagač. 

Neka je salavat, selam i bereket na Njegovog roba 
i poslanika i odabranika između svih stvorenja našeg 
Vjerovjesnika, vođu i uzora, Muhammeda sina Abdullahovog, 
na njegovu časnu porodicu i sve ashabe, te one koji ih slijede 
po dobru do Sudnjega dana. 



